ഉമ്മൻ ചാണ്ടി: LDF_Rule\nShowing posts with label LDF_Rule. Show all posts\nശബരിമല: കലാപങ്ങളുടെ മുഴുവന് ഉത്തരവാദിത്വം മുഖ്യമന്ത്രിക്ക്\nLDF_Rule, oommen chandy, RSS Terror\nസംസ്ഥാനത്ത് ഉണ്ടായ കലാപങ്ങളുടെയും സംഘർഷങ്ങളുടെയും കാരണം മുഖ്യമന്ത്രിയുടെ പിടിവാശിയും ധിക്കാരപരമായ നിലപാടും ആണ്. സമാധാനപരമായി പരിഹരിക്കാമായിരുന്ന പ്രശ്‌നം സങ്കീർണമാക്കിയത് സംസ്ഥാന സര്‍ക്കാരാണ്. എൻ.എസ്.എസ് ജനറൽ സെക്രട്ടറി സുകുമാരൻ നായരെ കടന്നാക്രമിക്കാൻ മന്ത്രിമാരും സി.പി.എം സംസ്ഥാന സെക്രട്ടറി കോടിയേരി ബാലകൃഷ്ണനും നടത്തുന്ന ശ്രമങ്ങൾ അങ്ങേയറ്റം അപലപനീയമാണ്. സുകുമാരന് നായര് ഉന്നയിച്ച വിമർശനങ്ങൾ പരിശോധിച്ച് തെറ്റുകൾ തിരുത്തുന്നതിന് പകരം വിമർശകരെ ഭീഷണിപ്പെടുത്താനാണ് സി.പി.എമ്മും ഗവൺമെന്‍റും ശ്രമിക്കുന്നത്.\nവിമർശനങ്ങളോട് മുഖ്യമന്ത്രിയും മന്ത്രിമാരും കാണിക്കുന്ന അസഹിഷ്ണുത അവരുടെ ഫാസിസ്റ്റ് പ്രവർത്തന രീതിയുടെ തെളിവാണ്. എന്ത് വിലകൊടുത്തും വിശ്വാസികൾ പോലും അല്ലാത്ത രണ്ട് സ്ത്രീകളെ പിൻവാതിലിലൂടെ ഗൂഢതന്ത്രങ്ങൾ ഉപയോഗിച്ച് സന്നിധാനത്തിൽ എത്തിച്ചതിന്‍റെ പിന്നിൽ ഗവൺമെന്‍റിന്‍റെ പിടിവാശിയും ധിക്കാരവുമാണ്. ആളുകളെ തെറ്റിദ്ധരിപ്പിക്കാനും വർഗീയ ചേരിതിരിവ് ഉണ്ടാക്കാനും പോയത് എൻ.എസ്.എസ്. ജനറൽ സെക്രട്ടറിയല്ല, മറിച്ച് മുഖ്യമന്ത്രിയും ഗവൺമെന്‍റും ആണെന്ന് പൊതു സമൂഹത്തിന് തന്നെ ബോധ്യമായ കാര്യമാണ്. രണ്ട് വനിതകൾ ശബരിമലയിൽ ദർശനം നടത്തിയെന്ന് ആദ്യം വെളിപ്പെടുത്തിയ മുഖ്യമന്ത്രി തന്നെ തന്‍റെ അറിവോടെയല്ല ഇവര് ദർശനം നടത്തിയതെന്ന് പറയുന്നത് ആരുംതന്നെ വിശ്വസിക്കുകയില്ലെന്നും പറഞ്ഞു.\nസമുദായാചാര്യനായ മന്നത്തുപത്മനാഭന്‍റെ കാലം മുതൽ സമുദായ സൗഹാർദത്തിന് വേണ്ടി നിലകൊണ്ട എൻ.എസ്.എസ് വർഗീയത പ്രചരിപ്പിക്കാനാണ് ശ്രമിക്കുന്നതെന്ന കോടിയേരിയുടെ നിലപാട് സ്വന്തം പരാജയം മറച്ചുവെക്കാനുള്ള ഗൂഢതന്ത്രമാണ്. സമാധാനപൂർണമായി ഇത്രയുംകാലം നടന്ന ശബരിമല തീർഥാടനം സംഘർഷ കലുഷിതമാക്കിയതിന്‍റെയും വർഗീയ ചേരിതിരിവ് ഉണ്ടാക്കിയതിന്‍റെയും പൂർണമായ ഉത്തരവാദിത്വം മുഖ്യമന്ത്രിക്കും മാർക്‌സിസ്റ്റ് പാർട്ടിക്കുമാണ്. വിവാദങ്ങൾ പരിഹരിക്കാനല്ല ആളിക്കത്തിക്കാനാണ് മുഖ്യമന്ത്രി ശ്രമിച്ചുകൊണ്ടിരിക്കുന്നത്. തങ്ങളെ എതിർക്കുന്നവരെ എല്ലാം ആർ.എസ്.എസുകാരായി ചിത്രീകരിക്കാനുള്ള സി.പി.എം തന്ത്രം കേരളത്തിൽ വിലപോകില്ലെന്നും എൽ.ഡി.എഫ് ഘടക കക്ഷികൾ സമീപകാല സംഭവങ്ങളിൽ പുലർത്തുന്ന നിസംഗതയും നിശബ്ദതയും അവരുടെ പ്രസക്തി തന്നെ ഇല്ലാതാക്കിയിരിക്കുകയാണ്.\nശബരിമലയിലെ പുതിയ വിവാദം സര്‍ക്കാര് ഗൂഡാലോചന\nDevotees, LDF_Rule, oommen chandy, video\nശബരിമലയിലെ യുവതീപ്രവേശ വിഷയം സംബന്ധിച്ച പുതിയ വിവാദത്തില് സംസ്ഥാന സര്‍ക്കാരും സിപിഎമ്മും ഗൂഢാലോചന നടത്തി. പ്രശ്‌നങ്ങള് പരിഹരിക്കുന്നതിന് പകരം, മുഖ്യമന്ത്രി ഒരു പക്ഷം പിടിച്ച് വിഭാഗീതയ വളര്‍ത്തുകയാണ്.\nസമൂഹത്തില് പരിഹരിക്കാന് കഴിയാത്ത തര്‍ക്ക വിഷയങ്ങള് ഉണ്ടാകുന്നത് സ്വാഭാവികമാണ്. അത് പരിഹരിക്കാനാണ് ഗവര്‍മെന്റും മുഖ്യമന്ത്രിയും മുന്‍കൈയ്യടുക്കേണ്ടത്. അതിന് പകരം, ഒരു പക്ഷം പിടിച്ച് , വിഭാഗീതയ വളര്‍ത്തുന്നതിനുള്ള നടപടിയാണ് മുഖ്യമന്ത്രിയും സിപിഎമ്മും ചെയ്യുന്നത്. ഇത് സംസ്ഥാനത്തിനോ കേരളത്തിലെ ജനങ്ങള്‍ക്കോ ഒരിക്കലും ഗുണം ചെയ്യില്ല. മറിച്ച് ദോഷമേ ചെയ്യൂ. അതിനാല് ഇനിയെങ്കിലും തെറ്റ് തിരുത്താന് മുഖ്യമന്ത്രി തയ്യാറാകണം. കേരളം ഇതുവരെ നേടിയിട്ടുളള എല്ലാ നേട്ടങ്ങളും നിഷ്പ്രഭമാക്കുന്നതാണ് ഈ പുതിയ സംഭവങ്ങള്. ഒപ്പം, ഇത് ജനങ്ങളെ വ്യത്യസ്ത ചേരികളിലാക്കി , ബുദ്ധിമുട്ടേറിയ സാഹചര്യങ്ങള് സൃഷ്ടിക്കും.\nഎൻഎസ്എസിനെ അപമാനിക്കുന്നത് വർഗീയ മതിലിന് ആളെക്കൂട്ടാൻ\nDevotees, LDF_Rule, oommen chandy\nഎൻഎസ്എസിനെതിരേ മുഖ്യമന്ത്രി പിണറായി വിജയനും സിപിഎം സംസ്ഥാന സെക്രട്ടറി കോടിയേരി ബാലകൃഷ്ണനും രംഗത്തുവന്നത് വർഗീയ മതിൽ കെട്ടിപ്പൊക്കാൻ വേണ്ടി മാത്രമാണ്. വർഗീയ മതിലിന് ആളെക്കൂട്ടാനുള്ള രാഷ്ട്രീയക്കളിയാണിത്. സമൂഹത്തിലെ എല്ലാ വിഭാഗങ്ങളെയും കൂട്ടിയോജിപ്പിക്കുന്നതിനു പകരം എൻഎസ്എസിനെപ്പോലെയുള്ള സംഘടനകളെയും അതിന്റെ നേതൃത്വത്തെയും അവഹേളിക്കുകയാണ് ചെയ്യുന്നത്. മന്നത്തു പത്മനാഭൻ നവോത്ഥാന മുന്നേറ്റത്തിനും കേരള സമൂഹത്തിനും നല്കിയ വലിയ സംഭാവനകൾ ആർക്കാണു മറക്കാൻ കഴിയുക? നിരവധി മറ്റു സാമൂഹിക സംഘടനകളെയും ജനവിഭാഗങ്ങളെയും മാറ്റിനിർത്തി സിപിഎം കേരളത്തെ പിളർക്കാനാണു നോക്കുന്നത്.\nജനങ്ങളെ വിഭജിച്ചുകൊണ്ട് ബിജെപി നടത്തുന്ന അതേ രാഷ്ട്രീയമാണു സിപിഎമ്മും പയറ്റുന്നത്. ബിജെപി അയോധ്യയെയും പശുവിനെയും കരുവാക്കുമ്പോൾ സിപിഎം ശബരിമലയെയും വർഗീയ മതിലി- നെയുമൊക്കെയാണ് അതിനായി ഉപയോഗിക്കുന്നത്. ഇതു തിരിച്ചറിഞ്ഞ നിരവധി സംസ്കാരിക സാമൂഹിക പ്രവർത്തകർ വർഗീയ മതിലിൽ നിന്നു പിന്മാറി. വർഗീയ മതിൽ കേരളത്തിന് അപമാനമാണ്.\nവനിതാ മതില്: ജനങ്ങളെ ഭിന്നിപ്പിക്കാനുള്ള തന്ത്രം\nനവോത്ഥാനത്തിന്റെ കപട മുദ്രാവാക്യങ്ങളുമായി ഇടത് സര്‍ക്കാരിന്റെ ആഭിമുഖ്യത്തില് നടത്താന് പോകുന്ന 'സ്ത്രീകളുടെ മതില്' ജനങ്ങളെ ഭിന്നിപ്പിക്കാനുള്ള മറ്റൊരു തന്ത്രമാണ്. ജര്‍മ്മന് ജനതയെ ഭിന്നിപ്പിച്ച ബര്‍ലിന് വന് മതില് തകര്‍ന്നതുപോലെയുള്ള സ്വാഭാവിക പരിണാമമായിരിക്കും ഈ മതിലിനും ഉണ്ടാകാന് പോകുന്നത്.\nസുപ്രീംകോടതി വിധി പരിശോധിച്ച് ബന്ധപ്പെട്ടവരുമായി കൂടിയാലോടനകള് നടത്തി സമവായം ഉണ്ടാക്കാന് യാതൊരു ശ്രമവും നടത്താതെ വിധി പകര്‍പ്പ് ലഭിക്കുന്നതിന് മുന്‍പ് അത് നടപ്പിലാക്കാന് മുഖ്യമന്ത്രി കാണിച്ച വ്യഗ്രത ദുരുദ്ദേശപൂര്‍ണ്ണമായിരുന്നു. പക്വതയോടെ ശബരിമല പ്രശ്‌നപരിഹാരത്തിന് പരിഹാരം കാണുവാന് ശ്രമിക്കുന്നതിനു പകരം വര്‍ഗ്ഗീയ വാദികള്‍ക്ക് അഴിഞ്ഞാടാന് അവസരമൊരുക്കാനാണ് ഇടത് സര്‍ക്കാര് ശ്രമിച്ചത്. ഭരണകക്ഷി തന്നെ സ്‌പോണ്‍സര് ചെയ്ത 'ചില വനിതകളെ' കനത്ത പൊലീസ് സംരക്ഷണയില് സന്നിധാനത്ത് എത്തിക്കാന് സര്‍ക്കാര് കാണിച്ച വിവേക ശൂന്യമായ നടപടികളാണ് കലാപത്തിന് വഴിയൊരുക്കിയത്. ആര്.എസ്.എസ്സിനും ബി.ജെ.പിക്കും സമരത്തിന് കളമൊരുക്കിയ പിണറായി സര്‍ക്കാര് കേരള സമൂഹത്തില് ഉണ്ടാക്കിയ വര്‍ഗ്ഗീയ ചേരിതിരിവിന് ചരിത്രം മാപ്പ് നല്‍കില്ല.\nചില സംഘടനങ്ങളുടെ യോഗത്തിന് മറവില് സ്ത്രീകളുടെ മതില് സൃഷ്ടിക്കാനുള്ള പ്രഖ്യാപനം സി.പി.എമ്മിന്റെ രാഷ്ട്രീയ തീരുമാനമായിരുന്നുവെന്ന് ഇപ്പോള് വ്യക്തമായിരിക്കുകയാണ്. പ്രളയക്കെടുതില് ദുരിതം അനുഭവിച്ചവര്‍ക്ക് നാമമാത്രമായ സഹായം പോലും നല്‍കാന് കഴിയാത്ത സര്‍ക്കാരാണ് മതിലിനായി ലക്ഷങ്ങള് ചെലവിടാന് പോകുന്നത്.\nജനങ്ങളുടെ ഇടയില് മതിലുകള് പൊളിച്ചും തകര്‍ത്തുമാണ് കേരളത്തിലെ നവോത്ഥാന പ്രസ്ഥാനം മുന്നേറിയതും സ്‌നേഹത്തിന്റെയും സൗഹാര്‍ദ്ദത്തിന്റെയും അന്തരീക്ഷം സൃഷ്ടിച്ചതും. കേരളീയ സമൂഹത്തിന്റെ ഏറ്റവും വലിയ സമ്പത്ത് നശിപ്പിച്ച് ജനങ്ങളെ ഭിന്നചേരിയില് ആക്കുവാനുള്ള നീക്കങ്ങളെ എല്ലാവരും യോജിച്ച് പരാജയപ്പെടുത്തുമെന്ന് എനിക്ക് ഉറപ്പുണ്ട്. മതസൗഹാര്‍ദ്ദത്തിന്റെയും ഐക്യത്തിന്റെയും സന്ദേശം നമുക്കു ഉയര്‍ത്തി പിടിക്കാം.\nBJP_Rule, Election, LDF_Rule, oommen chandy\nഅയ്യപ്പസേവാസംഘം ആര്‍എസ്‌എസിന്റെ പോഷകസംഘടനയാണെന്ന കോടിയേരിയുടെ പരാമര്‍ശം; ചെങ്ങന്നൂര് തിരഞ്ഞെടുപ്പിനെ വര്‍ഗീയവല്‍കരിക്കാനും ധ്രുവീകരണമുണ്ടാക്കാനും; വിലകുറഞ്ഞ തന്ത്രം സിപിഎമ്മിന്റെ പരാജയഭീതിയില് നിന്നുമുണ്ടായതാണ്.\nചെങ്ങന്നൂര് തെരഞ്ഞെടുപ്പിനെ വര്‍ഗീയവല്‍ക്കരിക്കാനും ജനങ്ങളില് വര്‍ഗീയ ധ്രുവീകരണം നടത്താനും സിപിഎം ശ്രമിക്കുകയാണ്. അഖില ഭാരത അയ്യപ്പസേവാസംഘം ആര്‍എസ്‌എസിന്റെ പോഷക സംഘടനയാണെന്നും ഇതിലെ ഭാരവാഹിയായതിനാലാണ് യുഡിഎഫ് അഡ്വ.ഡി.വിജയകുമാറിന് സീറ്റ് നല്‍കിയതെന്നും ഉള്ള സിപിഎം സംസ്ഥാന സെക്രട്ടറി കോടിയേരി ബാലകൃഷ്ണന്റെ ദേശാഭിമാനിയിലെ ലേഖനം പരാജയഭീതിയില് നിന്നുമുണ്ടായതാണ്.\nഅയ്യപ്പ സേവാസംഘം വര്‍ഗ്ഗീയ സംഘടനയല്ല. അത് ഒരു സേവന സന്നദ്ധ സംഘടനയാണ്. അയ്യപ്പ സേവാസംഘത്തെ ആര്‍എസ്‌എസുമായി ബന്ധപ്പെടുത്തി കോടിയേരി നടത്തിയ പ്രസ്താവനയില് പ്രതിഷേധിക്കുന്നു. കാവി ഉടുക്കുന്നവരും ചന്ദനക്കുറി ഇടുന്നവരും അമ്പലത്തിൽ പോകുന്നവരുമെല്ലാം ആര്‍എസ്‌എസ് ആണെന്നു പറഞ്ഞാല് അംഗീകരിക്കില്ല. തെരഞ്ഞെടുപ്പ് രംഗത്ത് സിപിഎം ഒരിക്കലും ഉപയോഗിക്കാത്ത തന്ത്രമാണ് ചെങ്ങന്നൂരില് പ്രയോഗിച്ചിരിക്കുന്നത്. വിഭാഗീയത സൃഷ്ടിച്ച് വോട്ടു തട്ടാന് ആര്‍എസ്‌എസും ബിജെപിയും നടത്തുന്ന അതേ നീക്കം തന്നെയാണ് ഇപ്പോള് സിപിഎമ്മും നടത്തിയിരിക്കുന്നത്. വിജയകുമാര് ഒരു മത സംഘടനയുമായി ബന്ധപ്പെട്ട ആളല്ല.\nപതിറ്റാണ്ടുകളായി പൊതുരംഗത്ത് പ്രവര്‍ത്തിക്കുന്ന വിജയകുമാറിനെ ജനങ്ങള്‍ക്കറിയാം. ഇത്തരം പ്രചരണത്തിലൂടെ യുഡിഎഫിന്റെ ഒരു വോട്ട് പോലും കുറയില്ല. തെരഞ്ഞെടുപ്പ് പ്രചരണത്തില് ജനങ്ങള്‍ക്ക് മുമ്പിൽ അവതരിപ്പിക്കാന് രാഷ്ട്രീയ നേട്ടങ്ങളോ ഭരണനേട്ടങ്ങളോ ഇല്ലാത്തതിനാലാണ് ഇത്തരത്തില് ഒരു നീക്കം നടത്തുന്നത്. പ്രചരണം അവസാന ഘട്ടത്തിലെത്തിയപ്പോള് പരാജയം നേരിടുമെന്ന പരിഭ്രാന്ത്ിയിലാണ് സിപിഎം. പ്രചരണത്തിന്റെ ആദ്യ റൗണ്ടില് തന്നെ ബിജിപി താഴെ പോന്നു. എന്നാല് ബിജെപി മുന്നേറുകയാണെന്ന ഭീതി ജനങ്ങള്‍ക്കിടയില് പരത്തി വോട്ട് തട്ടാനാണ് സിപിഎം ശ്രമിക്കുന്നത്. ഇതിനെ യുഡിഎഫ് ശക്തമായി നേരിടും.\nവിജയകുമാറിനെ കുറിച്ചുള്ള പരാമര്‍ശം ആരും വിശ്വസിക്കില്ല. ഇത് സിപിഎമ്മിന് തിരിച്ചടിയാകും. ഇടതുപക്ഷം തിരഞ്ഞെടുപ്പ് പ്രചരണത്തില് ഒരിടത്തും ഭരണത്തിന്റെ വിലയിരുത്തലാകും തിരഞ്ഞെടുപ്പ് ഫലമെന്ന് പറഞ്ഞിട്ടില്ല. വി എസ് മാത്രമാണ് ഭരണത്തിന്റെ വിലയിരുത്തലെന്ന് പറഞ്ഞിട്ടുള്ളത്. പാര്‍ട്ടിക്കും മുഖ്യമന്ത്രിക്കും ഈ അഭിപ്രായം തന്നെയാണോ എന്നറിയാന് ആഗ്രഹമുണ്ടെന്നും ദേശാഭിമാനിയില് കോടിയേരി എഴുതിയ ലേഖനത്തിനെതിരെ തെരഞ്ഞെടുപ്പ് കമ്മീഷന് പരാതി നല്‍കിയിട്ടുണ്ട്.\nയുഡിഎഫ് സർക്കാരിനെതിരെയുള്ള അന്വേഷണം എവിടെയെത്തി?\nയുഡിഎഫ് ഭരണകാലത്തു എന്റെ സർക്കാരിനെതിരെ ഉയർന്ന മൂന്ന് ആരോപണങ്ങളെക്കുറിച്ചുള്ള എൽഡിഎഫ് സർക്കാരിന്റെ അന്വേഷണം എവിടെപ്പോയി?.\nമെത്രാൻ കായൽ, ഹോപ് പ്ലാന്റേഷൻസ് എന്നൊക്കെ പറഞ്ഞ് അവസാനകാല മന്ത്രിസഭാതീരുമാനങ്ങളെക്കുറിച്ച് എന്തൊക്കെ ആരോപണങ്ങളാണ് അന്നത്തെ പ്രതിപക്ഷം ഉയർത്തിയത്? ഇതേക്കുറിച്ച് അന്വേഷിക്കാനായി എ.കെ.ബാലന്റെ നേതൃത്വത്തിലുള്ള മന്ത്രിസഭാ ഉപസമിതിയെ തന്നെ നിയോഗിച്ചിട്ടെന്തായി? 700 തീരുമാനമാണു മരവിപ്പിച്ചത്.\nഒന്നരവർഷം ആറേഴു മന്ത്രിമാരടങ്ങിയ ഉപസമിതി പരിശോധിച്ചിട്ട് ഒന്നും കണ്ടെത്താൻ കഴിഞ്ഞില്ല. അവരുടെ റിപ്പോർട്ട് മന്ത്രിസഭയിൽ വച്ച് അംഗീകരിച്ചുവെങ്കിലും അക്കാര്യം പുറത്തുവിട്ടില്ല. നിയമസഭയിൽ എഴുതിച്ചോദിച്ചപ്പോൾ മാത്രം മറുപടി തന്നു. ഒരെണ്ണത്തിൽപ്പോലും വിജിലൻസ് കേസ് എടുക്കാനുള്ള സാഹചര്യമില്ലെന്നാണു വ്യക്തമായത്. ഇതൊന്നും നിങ്ങളാരും അന്വേഷിക്കുകയോ റിപ്പോർട്ട് ചെയ്യുകയോയില്ലല്ലോ. കാരണം അതിൽ വിവാദമില്ല. ബാർ കോഴക്കേസിന്റെ കാര്യത്തിൽ തങ്ങൾ അന്നു പറഞ്ഞതാണ് ഇപ്പോൾ അതിൽ ഉൾപ്പെട്ടയാൾ തന്നെ വെളിപ്പെടുത്തിയത്. സത്യത്തിന്റെ മഹത്വമാണ് ഇതിലൂടെ വ്യക്തമായത്. സിപിഎമ്മിന്റെ രാഷ്ട്രീയോദ്ദേശ്യം പുറത്തായിക്കഴിഞ്ഞു.\nകെട്ടിച്ചമച്ച കേസായതുകൊണ്ടാണു യുഡിഎഫ് സർക്കാരിന്റെ കാലത്തെ അന്വേഷണത്തിൽ കെ.എം.മാണിയെ കുറ്റവിമുക്തനാക്കിയത്. ഇപ്പോൾ ഇനിയും കൂടുതൽ വെളിപ്പെടുത്തലുണ്ടാകുമെന്നാണു പറയുന്നത്. സോളറിന്റെ കാര്യത്തിൽ മാനഭംഗക്കേസടക്കം ചുമത്താൻ പോകുകയാണെന്നാണു മുഖ്യമന്ത്രി പ്രഖ്യാപിച്ചത്. എന്നിട്ട് എന്തു ചെയ്യാൻ സാധിച്ചു? ആരാണ് അതു തടഞ്ഞത്? പ്രതിപക്ഷം സമരം ചെയ്തോ? നിയമത്തിന്റെ കരങ്ങൾ മുഖ്യമന്ത്രിയുടെ കയ്യിൽ കയറിപ്പിടിച്ചുവെന്നതാണു വസ്തുത.\nകെ.എം.മാണി യുഡിഎഫിലേക്കു തിരിച്ചുവരുമെന്ന പൂർണവിശ്വാസമാണ് ഉള്ളതെന്ന് ഉമ്മൻചാണ്ടി. സിപിഐക്ക് അദ്ദേഹത്തെ വേണ്ടായിരിക്കും. ഞങ്ങൾക്കു വേണമെന്നു തന്നെയാണ് ആഗ്രഹം. ഞങ്ങളാരും അദ്ദേഹത്തെ പറഞ്ഞുവിട്ടതല്ല. തിരിച്ചുവരാമെന്നു വ്യക്തമാക്കിയതുമാണ്.\nആ 37 വെട്ട് സഹിക്കാവുന്നതിലും അപ്പുറം\nCPMTerror, LDF_Rule, oommen chandy\nമുഖ്യമന്ത്രി പിണറായി വിജയന് ആഭ്യന്തരവകുപ്പ് ഒഴിയണം.\nഷുഹൈബിന്റെ കൊലപാതകം അന്വേഷിക്കുന്നതില്‍പൊലീസിന് ഗുരുതര വീഴ്ച പറ്റിയിട്ടുണ്ട്.\nസിനിമാപ്പാട്ടിനെക്കുറിച്ചു വരെ പ്രതികരിക്കുന്ന മുഖ്യമന്ത്രി സ്വന്തം ജില്ലയിൽ ഒരു ചെറുപ്പക്കാരൻ നിഷ്ഠുരമായി കൊല ചെയ്യപ്പെട്ടിട്ടു മിണ്ടാത്തതെന്താണ്? ഈ നിശ്ശബ്ദത അദ്ഭുതപ്പെടുത്തുന്നതും ഭയപ്പെടുത്തുന്നതുമാണ്. കൊലയ്ക്കെതിരെ ശബ്ദിക്കാനാവാത്ത, യഥാർഥ പ്രതികളെ പിടിക്കാൻ പൊലീസിന് അനുവാദം കൊടുക്കാത്ത പിണറായിക്ക് ആഭ്യന്തര വകുപ്പ് കൈകാര്യം ചെയ്യാൻ ധാർമികമായി അർഹതയില്ല. മിനിറ്റുകൾക്കകം വിവരം കിട്ടിയിട്ടും തിരച്ചിലിനു പൊലീസ് മണിക്കൂറുകൾ വൈകിയത് എന്തുകൊണ്ടാണ്? ഏറ്റുമുട്ടലിലല്ല ഷുഹൈബ് കൊലപ്പെട്ടത്. നേരത്തേ കൊലവിളി നടന്നിട്ടുമുണ്ട്. അപ്പോൾ സിപിഎം നേതൃത്വത്തിന്റെ അറിവോടെതന്നെയാണ് ഈ കൊല. ഇതിലെ ഗൂഢാലോചന അന്വേഷിക്കണം.\nഗർഭസ്ഥ ശിശുവിനുപോലും രക്ഷയില്ല. കോഴിക്കോട് കോടഞ്ചേരിയിൽ ഗർഭിണിക്കു സിപിഎം പ്രവർത്തകന്റെ ചവിട്ടേറ്റതിനെത്തുടർന്നാണു ഗർഭസ്ഥ ശിശു മരിച്ചത്. ഷുഹൈബ് കേസിൽ യഥാർഥ പ്രതികളെ പിടികൂടിയില്ലെങ്കിൽ അതിശക്തമായ പ്രതികരണം ഉണ്ടാകും. ജനങ്ങളെ അണിനിരത്തി അക്രമരാഷ്ട്രീയത്തെ തുറന്നുകാട്ടും.\nടിപി കേസിൽ ഗൂഢാലോചന അന്വേഷിക്കേണ്ടതില്ലെന്ന നിലപാടെടുത്തിട്ടില്ല. ആ ക്രൂരകൃത്യം ചെയ്തവരെ പിടികൂടിയശേഷം നിയമപരമായ സാഹചര്യം അനുസരിച്ചു നീങ്ങുകയാണു ചെയ്തത്.\nഇനി വിമര്‍ശിക്കാതെ വയ്യ\ndisaster, LDF_Rule, oommen chandy\nഓഖി ദുരന്തമേഖലയിൽ വീണ്ടും എത്തിയപ്പോൾ\nകഴിഞ്ഞ തവണ ഓഖി ദുരന്ത മേഖലയിൽ വന്നപ്പോള് സര്‍ക്കാരിനെതിരെ ഒരക്ഷരം പറഞ്ഞിരുന്നില്ല. അഞ്ചാം ദിവസവും സര്‍ക്കാര് അലംഭാവം തുടരുകയാണ്.\nഒാഖി ചുഴലിക്കാറ്റിന്റെ കെടുതികളെ നേരിടാന് സര്‍ക്കാര് ഇനിയും ഉണര്‍ന്നിട്ടില്ല. സര്‍ക്കാരിന്റെ ഗുരുതരമായ വീഴ്ചയാണ് ദുരന്തത്തിന്റെ വ്യാപ്തികൂട്ടിയത്. രക്ഷാപ്രവര്‍ത്തനം ഏകോപിപ്പിക്കുന്നതില് പരാജയമടഞ്ഞ സര്‍ക്കാര് നാട്ടുകാരുടെ വേദന ഉള്‍കൊള്ളാനുള്ള മനസ് എങ്കിലും കാണിക്കണം.\nമുഖ്യമന്ത്രി കണ്ടെത്തിയ നിഗമനങ്ങൾ കമ്മീഷന്റെ ടേംസ് ഓഫ് റെഫറൻസുമായി ബന്ധപ്പെട്ടതല്ല.\nകഴിഞ്ഞ 26/9/2017 -ന് സമർപ്പിച്ച സോളാർ കമ്മീഷൻ റിപ്പോർട്ട് സംബന്ധിച്ച തീരുമാനങ്ങൾ ഇന്നലെ (11/10/2017) മുഖ്യമന്ത്രി പത്രസമ്മേളനത്തിലൂടെ പ്രസിദ്ധീകരിച്ചത് കണ്ടു. നിഗമനങ്ങളിൽ പരാമർശിക്കാത്ത കാര്യങ്ങളെപ്പറ്റി പോലുമുള്ള നിയമോപദേശങ്ങളും മുഖ്യമന്ത്രി പത്രക്കുറിപ്പിലൂടെ നൽകുകയും ചെയ്തു.\nറിപ്പോർട്ട് ലഭിച്ചാൽ സാധാരണ ചെയ്യാറുള്ളതുപോലെ ശുപാർശകളോ പ്രസക്തഭാഗങ്ങളോ മാധ്യമങ്ങൾക്കു നൽകാൻ ബാധ്യസ്ഥനായ മുഖ്യമന്ത്രി റിപ്പോർട്ട് ലഭിച്ച് 15 ദിവസം കഴിഞ്ഞിട്ടും അതിന് തയ്യാറായിട്ടില്ല . സാധാരണഗതിയിൽ റിപ്പോർട്ട് ലഭിച്ചാൽ മാധ്യമങ്ങൾക്ക് നല്കാറുണ്ട്. എന്നാൽ ഇതുസംബന്ധിച്ച നിയമോപദേശവും തീരുമാനങ്ങളും പ്രഖ്യാപിച്ചിട്ടും റിപ്പോർട്ടോ പ്രസക്തഭാഗങ്ങളോ പ്രസിദ്ധീകരണത്തിന് നൽകാത്തത് സംശയങ്ങൾ വർധിപ്പിക്കുന്നുണ്ട്.\nകമ്മീഷന്റേതായി മുഖ്യമന്ത്രി പറഞ്ഞ കാര്യങ്ങൾ കമ്മീഷന്റേതു തന്നെയാണോ എന്നും കമ്മീഷൻ തന്നെ എത്തിയ നിഗമനകൾക്ക് ആധാരമായ തെളിവുകൾ എന്തെല്ലാമെന്നും റിപ്പോർട്ട് പരിശോധിക്കാതെ പറയാൻ കഴിയില്ല.\n"മുഖ്യമന്ത്രി കണ്ടെത്തിയ നിഗമനങ്ങൾ കമ്മീഷന്റെ ടേംസ് ഓഫ് റെഫറൻസുമായി ബന്ധപ്പെട്ടതല്ല."\nവിവാദങ്ങൾ സൃഷ്ടിച്ചു ഭരണ പരാജയം മറച്ചുവെക്കാനും, മുഖം നഷ്ടപ്പെട്ട ഗവൺമെന്റിനെ രക്ഷിക്കാനുമുള്ള മുഖ്യമന്ത്രിയുടെ മറ്റൊരു തന്ത്രമണിത്.\nശ്രദ്ധേയമായ കാര്യം മുഖ്യമന്ത്രിക്ക് മാത്രം അറിയാവുന്ന റിപ്പോർട്ടുമായി ബന്ധപ്പെട്ട ചില വിവരങ്ങൾ ഒക്ടോബർ എട്ടിന് വേങ്ങരയിൽ മുൻ മന്ത്രി ടി കെ ഹംസ വെളിപ്പെടുത്തിയെന്നതാണ്. ഗവൺമെന്റ് ലഭിച്ച റിപ്പോർട്ട് പാർട്ടി നേതൃത്വം ചർച്ച ചെയ്തിരുന്നോയെന്ന സംശയത്തെ ഈ സംഭവം ബലപ്പെടുത്തുന്നു.\nകമ്മീഷൻ ഓഫ് എൻക്വിയറി ആക്ട് അനുസരിച്ച് നിയോഗിക്കുന്ന കമ്മീഷൻ ടേംസ് ഓഫ് റഫറൻസ് അനുസരിച്ചാണ് പ്രവർത്തിക്കുന്നതും റിപ്പോർട്ട് നൽകുന്നതും. എന്നാൽ റിപ്പോർട്ട് അതേപടി സ്വീകരിച്ചു എന്നു പറയുകയും അതിനിമേൽ നടപടി പ്രഖ്യാപിക്കുകയും ചെയ്ത മുഖ്യമന്ത്രി ടേംസ് ഓഫ് റഫറൻസ് സംബന്ധിച്ച് കമ്മീഷന്റ കണ്ടെത്തലുകൾ കുറിച്ചു നിശബ്ദത പാലി പാലിച്ചത് അത്ഭുതകരമാണ് . ടോംസ് ഓഫ് റഫറൻസിൽ പറഞ്ഞ കാര്യങ്ങളെപ്പറ്റി കണ്ടത്തലുകളൊന്നും പുറത്തുപറയാതെ മുഖ്യമന്ത്രി പ്രഖ്യാപിച്ച നടപടികൾ രാഷ്ട്രീയ ലക്ഷ്യത്തോടു കൂടിയാണ് എന്നത് വ്യക്തമാണ്.\nസോളാർ ഇടപാട് സംബന്ധിച്ച് ഒരു തെറ്റും ചെയ്തിട്ടില്ല. എനിക്കെതിരെ വളരെ ബാലിശമായ തരംതാണ ആരോപണങ്ങൾ കണ്ടെത്തി അപമാനിക്കാനുള്ള ശ്രമങ്ങൾക്ക് കനത്ത തിരിച്ചടി നേരിടേണ്ടിവരും. സത്യത്തിൽ നിന്ന് വ്യതിചലിച്ച് ഞാനൊരിക്കലും സഞ്ചരിച്ചിട്ടില്ല. ആ വിശ്വാസമാണ് എന്റെ ഏറ്റവും വലിയ ശക്തി.\nകമ്മീഷൻ റിപ്പോർട്ടിന്റെ പ്രസക്തഭാഗങ്ങൾ മുഴുവൻ ജനങ്ങളെ അറിയിക്കാതെ തങ്ങൾക്കു വേണ്ടത് മാത്രം വേണ്ട രീതിയിൽ പ്രസിദ്ധീകരിച്ചതും ഏകപക്ഷീയമായ നിയമ ഉപദേശം സ്വീകരിച്ചും പ്രഖ്യാപിച്ച നടപടിയെ നിയമപരമായി നേരിടും. രാജ്യത്തെ നീതിന്യായ വ്യവസ്ഥയിൽ ഞങ്ങൾക്ക് പൂർണ വിശ്വാസമുണ്ട്.\nകമ്മീഷൻ റിപ്പോർട്ടിനെക്കുറിച്ചു പൂർണമായും റിപ്പോർട്ട് കിട്ടാത്ത സാഹചര്യത്തിൽ ഇപ്പോൾ പ്രതികരിക്കുന്നില്ല. റിപ്പോർട്ടിന്റെ കോപ്പിക്ക് വേണ്ടി വിവരാവകാശ നിയമ പ്രകാരം അപേക്ഷിച്ചിട്ടുണ്ട്. അത് ലഭിച്ചാൽ ഉടൻ മറ്റു നിയമ നടപടികളുമായി മുന്നോട്ടു പോകും.\nദൈവത്തിന്റെ സ്വന്തം നാട് എന്നത് വെറുമൊരു പരസ്യവാചകമല്ല, ആത്മാഭിമാനത്തിന്റെ അടയാളമാണ്\nLDF_Rule, Modi Rule, oommen chandy\nദൈവത്തിന്റെ സ്വന്തം നാട് എന്നത് വെറുമൊരു പരസ്യവാചകമല്ല. ഓരോ മലയാളികളുടെയും ആത്മാഭിമാനത്തിന്റെ അടയാളമാണത്. ദേശീയ തലത്തിലും അന്തർദേശീയ തലത്തിലും കേരളം ഏറെ നാളായി അംഗീകരിക്കപ്പെട്ടു കഴിഞ്ഞു. കഴിഞ്ഞ രണ്ട് മൂന്ന് പതിറ്റാണ്ടുകളായി എല്ലാ ദേശീയ സർവേകളിലും കേരളം മുൻനിരയിൽ തന്നെയാണ്. ഭൂരിഭാഗ മേഖലകളിലും ഒന്നാം സ്ഥാനത്തും. പ്രശസ്ത നോബൽ സമ്മാന ജേതാവ് ശ്രീ അമർത്യാസെൻ കേരളാ മോഡൽ വികസനത്തെ പ്രകീർത്തിച്ചത് അന്ന് ദേശീയ മാധ്യമങ്ങൾ വലിയ പ്രാധാന്യം നൽകിയിരുന്നു.\nഭൂമിശാസ്ത്രപരമായും, മാനവശേഷി വികസനപരമായും ഈ കൊച്ചു കേരളം ദൈവത്തിന്റെ സ്വന്തം നാട് തന്നെയാണെന്നുള്ളതു നമുക്കെലാം അഭിമാനകരമാണ്. എന്നാൽ ഇന്ന് കേരളത്തെ താഴ്ത്തിക്കെട്ടാൻ കേന്ദ്ര സംസ്ഥാന ഭരണകക്ഷികൾ തമ്മിൽ മത്സരിക്കുന്നത് കാണുന്പോൾ നമുക്കെലാം ദുഃഖമാണ് തോന്നുന്നത്.\nസംസ്ഥാനത്ത് ഇപ്പോള് നടക്കുന്നത് കോടിയേരിയുടെ വരമ്പത്ത് കൂലി നയം\nസംസ്ഥാനത്ത് ഇപ്പോള് നടക്കുന്നത് സിപിഎം സംസ്ഥാന സെക്രട്ടറി കോടിയേരി ബാലകൃഷ്ണന് പറഞ്ഞ വരമ്പത്ത് കൂലി നയമാണ്. ക്രമസമാധാന പ്രശ്‌നത്തില് അതൃപ്തി അറിയിക്കാന് മുഖ്യമന്ത്രി പിണറായി വിജയന് ഗവര്‍ണര് പി സദാശിവം വിളിച്ചു വരുത്തിയത് സംസ്ഥാനത്തിനാകെ നാണക്കേടുണ്ടാക്കി.\nസംസ്ഥാനത്ത് ക്രമസമാധാന നില തകര്‍ന്നുവെന്നും സംഘര്‍ഷം തടയുന്നതില് പോലീസ് പരാജയപ്പെടുന്നു. മാധ്യമങ്ങളോടുള്ള മുഖ്യമന്ത്രിയുടെ ‘കടക്ക് പുറത്ത്’ പരാമര്‍ശം ജനങ്ങളാണ് വിലയിരുത്തേണ്ടത്. ഓരോരുത്തരുടെയും സ്വഭാവത്തില് പ്രത്യേകതകളുണ്ട്. ഇന്നലത്തെ യോഗത്തിന്റെ ദൃശ്യങ്ങള് പ്രധാനപ്പെട്ടതായിരുന്നു. ഭരണകര്‍ത്താക്കള് മിതത്വവും സഹിഷ്ണുതയും പുലര്‍ത്തണം. ഓരോരുത്തരുടെയും സ്വഭാവത്തില് പ്രത്യേകതകളുണ്ട്.\nമുഖ്യമന്ത്രിക്ക് നേരെ ശബ്ദമുയര്‍ത്തുന്നവരെ സര്‍ക്കാര് അടിച്ചമര്‍ത്തുന്നു\nകുട്ടിമാക്കൂല് ദലിത് പീഡന കേസും ഫസല്‍വധ കേസും അട്ടിമറിക്കാനുള്ള സര്‍ക്കാര് നീക്കത്തിനെതിരെ കണ്ണൂർ ജില്ലാ കോണ്‍ഗ്രസ് കമ്മിറ്റി സംഘടിപ്പിച്ച പ്രതിഷേധ സദസ് ഉദ്ഘാടനം ചെയ്യുന്നു.\nമുഖ്യമന്ത്രി പിണറായി വിജയന് എതിരെ ആരു ശബ്ദിച്ചാലും അതിനെ അടിച്ചമര്‍ത്തുന്ന നയമാണു സര്‍ക്കാര് സ്വീകരിക്കുന്നത്. പുതുവൈപ്പ് പ്രശ്‌നം ചര്‍ച്ച ചെയ്യാമെന്നു പ്രതിപക്ഷ നേതാവിനോടു സമ്മതിച്ചതിനു ശേഷം ആരോടും ആലോചിക്കാതെ പിറ്റേ ദിവസം തന്നെ പ്രവൃത്തി ആരംഭിക്കുകയായിരുന്നു. ഇതിനെതിരെ പ്രതിഷേധിച്ച സ്ത്രീകളും കുട്ടികളുമുള്‍പ്പെടെയുള്ള ജനത്തിനുനേരെ നരനായാട്ട് ആണ് അവിടെ നടത്തിയത്.\nനാട്ടുകാരുടെ ഭാഗത്തുനിന്ന് ഒരു പ്രകോപനവുമില്ലാതെ അവര്‍ക്കുനേരെ ക്രൂരമര്‍ദനം നടത്തി. ജനകീയ സമരങ്ങളോടു സിപിഎം നയം ഇതാണോ. ജനം പ്രതിഷേധിക്കുമ്‌ബോള് എന്താണു പ്രശ്‌നമെന്നു ചര്‍ച്ച ചെയ്യാന് തയാറാവണം. ഇതു രാഷ്ട്രീയമല്ല. വി.എസ്. അച്യുതാനന്ദനും സിപിഐയും ഇതിനെതിരെ രംഗത്തുവന്നിട്ടുണ്ട്. അവര് സര്‍ക്കാരിനെ അട്ടിമറിക്കാനല്ലല്ലോ. അവിടെ പൊലീസ് നടത്തിയ ക്രൂരത ടിവിയില് കണ്ടവരാണ് ഉടനെ അവിടേക്കുപോകണമെന്നു തന്നോട് ആവശ്യപ്പെട്ടത്. അവിടെ കണ്ട കാഴ്ച അത്യന്തം ഭീകരമായിരുന്നു.\nഎറണാകുളം ആശുപത്രിയില് പരുക്കേറ്റ സമരക്കാരെ കണ്ടു തിരിച്ചു പോരുമ്പോൾ അവിടെ സിപിഐ പ്രവര്‍ത്തകരും പരുക്കേറ്റു കിടപ്പുണ്ടായിരുന്നു. അക്രമത്തില് പ്രതിഷേധിച്ചു സമരം ചെയ്തവര്‍ക്ക് അനുഭാവം പ്രകടിപ്പിച്ചു എഐവൈഎഫ് പ്രവര്‍ത്തകര് നടത്തിയ പ്രകടനത്തിനുനേരെ പ്രകോപനമില്ലാതെ ആക്രമിച്ചുവെന്നാണ് അവര് തന്നോടുപറഞ്ഞത്. കേരളം എങ്ങോട്ടേക്കാണു പോവുന്നത്?\nപഴയ പദ്ധതികൾ ഉദ്ഘാടനം ചെയ്ത് സർക്കാരിന്റെ ഒരു വർഷം\nLDF_Rule, oommen chandy, UDF\nഎൻ.കെ. പ്രേമചന്ദ്രൻ എംപിയുടെ നേതൃത്വത്തിൽ കലക്ടറേറ്റിനു സമീപം ജില്ലയിലെ യുഡിഎഫ് ജനപ്രതിനിധികൾ നടത്തിയ ഉപവാസ സമരം ഉദ്ഘാടനം ചെയ്യുന്നു.\nയു‍ഡിഎഫ് സർക്കാരിന്റെ കാലത്തു ഉദ്ഘാടനം ചെയ്ത പദ്ധതികൾ വീണ്ടും ഉദ്ഘാടനം നടത്തുകയും മുൻ സർക്കാരിന്റെ കാലത്തു പൂർത്തിയാകാറായ പദ്ധതികൾ പൂർത്തിയാക്കി ഉദ്ഘാടനം ചെയ്യുകയും മാത്രമാണു ഒരു വർഷത്തിനിടയിൽ പിണറായി സർക്കാർ നടപ്പാക്കിയത്.\nഒരുവർഷത്തിനിടയിൽ എന്തുനേടി എന്നു സർക്കാർ തിരിഞ്ഞു നോക്കണം. പരസ്യമായി പറയാൻ കഴിയില്ലെങ്കിലും സ്വയം ചിന്തിക്കാൻ അതു അവസരമാകും. വാഗ്ദാനവും പ്രവൃത്തിയും തമ്മിലുള്ള വലിയ അന്തരം അപ്പോൾ മനസിസാകും.\nവി.എസ്.ശിവകുമാർ ആരോഗ്യ വകുപ്പു മന്ത്രിയിയിരുന്നപ്പോൾ തിരുവനന്തപുരം മെഡിക്കൽ കോളജിന് അനുബന്ധമായി വലിയൊരു ആശുപത്രി സമുച്ചയം നിർമിച്ചു. മുഖ്യമന്ത്രി എന്ന നിലയിൽ ഞാൻ അത് ഉദ്ഘാടനം ചെയ്തു. ഇന്നലെ രാവിലെ ഒരു ഉദ്യോഗസ്ഥൻ നോട്ടീസുമായി വരുന്നു. ആശുപത്രി സമുച്ചയത്തിന്റെ ഉദ്ഘാടനത്തിൽ പങ്കെടുക്കണമെന്നു ആവശ്യവുമായാണ് വന്നത്. ഇതു മുൻപു ഉദ്ഘാടനം ചെയ്തതല്ലേ എന്നു ചോദിച്ചപ്പോൾ ഒന്നുകൂടി ഉദ്ഘാടനം ചെയ്യുന്നെന്നായിരുന്നു മറുപടി. പ്രവർത്തനോദ്ഘാടനമാണ് ഇതെന്നും പറഞ്ഞു. എന്നാൽ മുൻ മന്ത്രിയും എംഎൽഎയുമായ ശിവകുമാറിനെ ക്ഷണിച്ചില്ല. അന്വേഷിച്ചപ്പോൾ മുകളിൽ നിന്ന് അങ്ങനെ നിർദ്ദേശമുണ്ടെന്നായിരുന്നു മറുപടി.\nയുഡിഎഫ് സർക്കാർ നേടിയെടുത്തതെല്ലാം ഇല്ലാതാക്കാനാണ് ഇടതു സർക്കാരിന്റെ ശ്രമം. ചവറയിൽ രാജ്യാന്തര നിലവാരത്തിൽ സ്കിൽ ഡവലപ്മെന്റ് അക്കാദമി യുഡിഎഫ് സർക്കാരിന്റെ കാലത്തു നിർമാണം പൂർത്തിയാകാറായതാണ്. പുതിയ സർക്കാർ വന്നശേഷം അതു സ്തംഭിച്ചു കിടക്കുകയാണ്.\nപാരിപ്പള്ളി ഇഎസ്ഐ മെഡിക്കൽ കോളജ് സ്വകാര്യ മേഖലയ്ക്കു വിട്ടുകൊടുക്കും എന്ന അവസ്ഥ എത്തിയപ്പോഴാണു പെട്ടെന്ന് ഏറ്റെടുക്കാൻ തീരുമാനിച്ചത്. മെഡിക്കൽ ഓഫിസർമാർ ഉൾപ്പെടെയുള്ള നിയമനത്തിനു തസ്തിക സൃഷ്ടിച്ചപ്പോൾ തിരഞ്ഞെടുപ്പു പെരുമാറ്റച്ചട്ടം നിലവിൽ വന്നു. അതിനാലാണ് നിയമനം നടത്താൻ കഴിയാതെ ആയത്. സർക്കാർ അധികാരത്തിൽ വന്നാലുടൻ മുഴുവൻ കശുവണ്ടി തൊഴിലാളികൾക്കും പണി കൊടുക്കുമെന്നു പറഞ്ഞവർക്ക് ഇപ്പോൾ മറുപടിയില്ല.\nനിയമവാഴ്ച തകർന്നതിന്‍റെ ഉത്തരവാദിത്വം സിപിഎമ്മിന്\nസംസ്ഥാനത്ത് നിയമവാഴ്ച തകർന്നതിൻറ ഉത്തരവാദിത്വത്തിൽ നിന്നും ഭരണകക്ഷിയായ മാർക്സിസ്റ്റ് പാർട്ടിക്ക് ഒഴിഞ്ഞുമാറാനാവില്ല.\nഅക്രമം അവസാനിപ്പിക്കുെമെന്ന് മുഖ്യമന്ത്രി നൽകിയ ഉറപ്പ് പാലിക്കാൻ അദ്ദേഹത്തിന് സാധിച്ചില്ല. രാഷ്ട്രീയ കൊലപാതകങ്ങളുടെ കാര്യത്തിൽ സി.പി.എമ്മും ബി.ജെ.പിയും തമ്മിൽ വ്യത്യാസമില്ല. എന്നാൽ, ഭരണകക്ഷി എന്ന നിലയിൽ നിയമവാഴ്ച നിലനിർത്താൻ സി.പി.എമ്മിന് ഉത്തരവാദിത്വമുണ്ട്. പ്രധാന പ്രശ്നങ്ങൾ അവഗണിച്ച് കോലാഹലങ്ങൾക്ക് പിറകെയാണ് സർക്കാർ പോകുന്നത്. ഡി.ജി.പിയെ മാറ്റിയതുമായി ബന്ധപ്പെട്ട് കോടതിയിൽ കേസ് നടത്താൻ കോടികളാണ് സർക്കാർ തുലച്ചത്.\nകണ്ണൂരില് സമാധാനം പുനസ്ഥാപിക്കാനുള്ള ബാധ്യത ഭരിക്കുന്ന പാര്‍ട്ടിക്കുണ്ട്. പക്ഷേ ഉത്തരവാദിത്തം മറന്നാണ് സിപിഎമ്മിന്‍റെ പ്രവര്‍ത്തനം.\n(ഇന്ത്യൻ നാഷണൽ ആർട്ടിസ്റ്റ് യൂണിയൻ കോൺഗ്രസ് സംസഥാന സമ്മേളനത്തിനെത്തിയ അദ്ദേഹം മാധ്യമപ്രവർത്തകരോട് സംസാരിക്കുകയായിരുന്നു)\nഎല്ലാം ശരിയാക്കാൻ വന്നവർ എടുക്കുന്ന തീരുമാനങ്ങൾ തെറ്റുന്നു\nമന്ത്രി എം.എം. മണിയുടെ രാജി മുഖ്യമന്ത്രി ആവശ്യപ്പെടേണ്ടതായിരുന്നു ഇതു ചെയ്യാത്തതു ഗുരുതരമായ വീഴ്ചയാണ്. ഇക്കാര്യത്തിൽ മുഖ്യമന്ത്രി പുനർവിചിന്തനം നടത്തണം. ടി.പി.സെൻകുമാറിനെ ഡിജിപി ആയി നിയമിക്കാനുള്ള സുപ്രീം കോടതി വിധി നടപ്പാക്കിയേ തീരൂ. നിയമനം വൈകിപ്പിക്കാനുള്ള ശ്രമം ശരിയാണോയെന്നു സർക്കാർ ചിന്തിക്കണം.\nരാഷ്ട്രീയ നേതാക്കൾക്കും മാധ്യമപ്രവർത്തകർക്കും സ്ത്രീകൾക്കും നേരെ മന്ത്രി എം.എം.മണി നടത്തിയ പരാമർശങ്ങളൊന്നും ശരിയല്ല. മന്ത്രി പാലിക്കേണ്ട മര്യാദയോ മിതത്വമോ മണി പാലിച്ചിട്ടില്ല. തെറ്റ് എല്ലാവർക്കും ബോധ്യപ്പെട്ടിട്ടും തുടരുന്ന നിലപാട് അത്ഭുതപ്പെടുത്തുന്നു. എല്ലാം ശരിയാക്കുമെന്നു പറഞ്ഞു വന്നവർ എടുക്കുന്ന തീരുമാനങ്ങളെല്ലാം തെറ്റുകയാണ്.\nമൂന്നാറിൽ പന്തലിൽ കയറി അക്രമം നടത്താനും പന്തൽ പൊളിക്കാനുമാണു ശ്രമം. സമരപന്തല് പൊളിക്കാന് സിപിഎം നടത്തിയ ശ്രമം അങ്ങേയറ്റം പ്രതിഷേധാര്‍ഹമാണ്. ജനാധിപത്യകേരളത്തിന് അപമാനമാണ് സിപിഎമ്മിന്റെ നടപടി. മാധ്യമപ്രവർത്തകർ തെറ്റു ചെയ്തിട്ടുണ്ടെങ്കിൽ നിയമപരമായി നടപടിയെടുക്കാം. പക്ഷേ, എല്ലാവരെയും അടച്ചാക്ഷേപിക്കുന്നതും അവകാശം നിഷേധിക്കുന്നതും ശരിയല്ല.\nസിപിഎം – സിപിഐ തർക്കം അവരുടെ താൽപര്യങ്ങൾ സംരക്ഷിക്കാൻ\nencroachment, LDF_Rule, oommen chandy, PoliceRaj\nതൊടുപുഴയില് കോണ്‍ഗ്രസ് ബ്ലോക്ക് കമ്മറ്റികളുടെ നേതൃത്വത്തില് സിപിഎം–പോലീസ് ഭീകരതക്കും ഇടതു സർക്കാരിന്റെ ജനവിരുദ്ധ നയങ്ങൾക്കുമെതിരെ നടന്ന പ്രതിഷേധ മാര്‍ച്ചും പൊതുസമ്മേളനവും ഉദ്ഘാടനം ചെയ്ത് സംസാരിക്കുന്നു.\nമൂന്നാറിൽ കയ്യേറ്റം ഒഴിപ്പിക്കലുമായി ബന്ധപ്പെട്ടുണ്ടായിട്ടുള്ള സിപിഎം – സിപിഐ തർക്കം അവരുടെ സ്വാർഥതാൽപര്യങ്ങൾ സംരക്ഷിക്കുവാൻ വേണ്ടി മാത്രമുള്ളതാണ്. സർക്കാരിന്റെ ഒരിഞ്ചു ഭൂമിപോലും നഷ്ടപ്പെടുവാൻ പാടില്ല. ഇക്കാര്യത്തിൽ ജനങ്ങൾക്ക് ആശങ്കയുണ്ട്. സർക്കാരിനെതിരെ സ്വന്തം മുന്നണിയിൽ നിന്നാണ് ആരോപണങ്ങൾ ഉയരുന്നത്. സിപിഎമ്മും സിപിഐയും ജനതാൽപര്യം സംരക്ഷിക്കാനല്ല പ്രവർത്തിക്കുന്നത്. സങ്കുചിതമായ പാർട്ടി താൽപര്യം സംരക്ഷിക്കാനാണ് ഇവരുടെ ശ്രമം. എതിർ പാർട്ടിക്കാരുടെ പേരിൽ കള്ളക്കേസ് എടുത്തും, അടിച്ചമർത്തിയും ഭരിക്കാമെന്ന് കരുതിയാൽ സർ സിപി രാമസ്വാമി അയ്യരുടെ കാര്യം പിണറായി വിജയൻ ഓർക്കണം. പൊലീസിനെ ഉപയോഗിച്ച് പ്രതിഷേധം അടിച്ചമർത്താൻ ശ്രമിച്ചാൽ പിണറായി കനത്ത വില നൽകേണ്ടി വരും.\nപിണറായി സർക്കാർ അധികാരത്തിൽ വന്നപ്പോൾ യുഡിഎഫ് ഭരണകാലത്തെ അഴിമതികൾ കണ്ടു പിടിക്കാൻ സബ് കമ്മിറ്റിയെ നിയോഗിച്ചെങ്കിലും 11 മാസം കഴിഞ്ഞിട്ടും ഒരു റിപ്പോർട്ട് പോലും കൊടുക്കാൻ കഴിഞ്ഞില്ല. മലപ്പുറം ഉപതിരഞ്ഞെടുപ്പ് പിണറായി സർക്കാരിന്റെ വിലയിരുത്തലാകുമെന്ന് ആദ്യം പറഞ്ഞവർ പിന്നീട് തിരുത്തി. കേരള ചരിത്രത്തിൽ ലോക്സഭാ തിരഞ്ഞെടുപ്പിൽ ആർക്കും കിട്ടാത്ത അത്രയും വോട്ട് നേടി പി.കെ.കുഞ്ഞാലിക്കുട്ടി വിജയിച്ചപ്പോൾ ജനരോഷത്തിൽ നിന്നും രക്ഷപ്പെടാനുള്ള കുതന്ത്രങ്ങൾ നെയ്യുകയാണ് സിപിഎം. പ്രതിപക്ഷം ഉയര്‍ത്തുന്ന എതിര്‍പ്പുകളെ അടിച്ചമര്‍ത്തുകയും ജനവികാരം അവഗണിച്ചും ഭരണം മുന്നോട്ടു കൊണ്ടുപോകാനാണ് പിണറായി വിജയന് ശ്രമിക്കുന്നതെങ്കില് കേരളമാകെ മലപ്പുറം ആവര്‍ത്തിച്ചുകൊണ്ട് ജനാധിപത്യ കേരളം ശക്തമായി പ്രതികരിക്കും. പലവിധ അവകാശവാദങ്ങളുമായി അധികാരത്തിൽ വന്നവർക്ക് വിലക്കയറ്റം പോലും പിടിച്ചു നിർത്താൻ സാധിച്ചിട്ടില്ല. സർക്കാരിനെതിരെ സ്വന്തം പാർട്ടിയിൽ നിന്നാണ് കൂടുതൽ കുറ്റപ്പെടുത്തലുകൾ ഉണ്ടാകുന്നത്.\nകലാലയങ്ങളില് ആകെ ഭരണപക്ഷ വിദ്യാര്‍ത്ഥി സംഘടനകള് പോലീസ് സംരക്ഷണത്തില് വ്യാപകമായ കലാപം അഴിച്ചുവിടുകയാണ്. തൊടുപുഴയിലെ കോണ്‍ഗ്രസ് പ്രവര്‍ത്തകര്‍ക്ക് നേരെ പോലീസ് നടത്തുന്ന അതിക്രമങ്ങളും കള്ളക്കേസ് എടുക്കലും അവസാനിപ്പിക്കുന്നതാണ് പോലീസ് ഉദ്യോഗസ്ഥര്‍ക്ക് നല്ലത്.\nഒരു കോൺഗ്രസ് പഞ്ചായത്തംഗം പോലും ബിജെപിയിലേക്കു പോകില്ല\nകോൺഗ്രസ് നേതാക്കൾ ബിജെപിയിലേക്ക് പോകുമെന്ന പ്രചാരണം ദിവാസ്വപ്നം മാത്രം. കോൺഗ്രസിന്റെ ഒരു പഞ്ചായത്ത് അംഗം പോലും ബിജെപിയിൽ പോകില്ല. 1984 ൽ രണ്ട് സീറ്റ് മാത്രമുണ്ടായിരുന്ന ബിജെപിയെ അധികാരത്തിലെത്തിച്ചത് സിപിഎം ആണ്.\nജിഷ്ണുവിന്റെ അമ്മാവൻ ശ്രീജിത്തിനെ പുറത്താക്കിയ സിപിഎമ്മിന്റെ നീതി ബോധം എന്തെന്ന് മനസ്സിലാകുന്നില്ല. ഷാജഹാൻ ഉൾപ്പെടെയുള്ളവരെ അറസ്റ്റ് ചെയ്ത കാര്യത്തിൽ തുറന്ന മനസ്സാണ് സർക്കാർ കാണിക്കേണ്ടിയിരുന്നത്.\nകെ എം ഷാജഹാനോട് മാപ്പു പറഞ്ഞ് ജയില് മോചിതനാക്കണം\nഷാജഹാനെ വിട്ടയ്ക്കാത്തതില് പ്രതിഷേധിച്ച് നിരാഹാര സമരം ആരംഭിച്ച ഷാജഹാന്റെ അമ്മ തങ്കമ്മയെ സന്ദര്‍ശിച്ച ശേഷം മാധ്യമങ്ങളോട് സംസാരിക്കുന്നു\nജിഷ്ണുവിന്റെ ബന്ധുക്കളോടൊപ്പം എത്തിയ ഷാജഹാനെ ഗൂഢാലോചന ഇല്ലെന്ന് തെളിഞ്ഞിട്ടും വിട്ടയച്ചില്ലെങ്കില് അത് മനുഷ്യാവകാശ പ്രശ്‌നമായി മാറും. ഗൂഢാലോചന നടന്നിട്ടില്ലെന്ന് സര്‍ക്കാര് തന്നെ സമ്മതിച്ചിട്ടുണ്ട്. അല്ലെങ്കിലും എന്തിനു വേണ്ടിയാണ് ഗൂഢാലോചന എന്ന് ആലോചിക്കണം. ഷാജഹാന് വെറും കാഴ്ചക്കാരനായിട്ടാണ് അവിടെ എത്തിയത്. ജിഷ്ണുവിന്റെ കുടുംബത്തിന്റെ കൂടെ എത്തിയവരെല്ലാം ഡി.ജി.പി ഓഫീസ് ആക്രമിക്കാന് പോയവരല്ല. നീതി ലഭിക്കാത്ത ഒരു കുടുബത്തിന് പിന്തുണ നല്‍കാന് വേണ്ടി എത്തിയവരാണ്.\nഷാജഹാനെ അറിയില്ലെന്ന് ജിഷ്ണുവിന്റെ കുടുംബം വ്യക്തമാക്കിയിട്ടുണ്ട്. അറിയാത്തവരുമായി എങ്ങനെയാണ് ഗൂഢാലോചന നടത്തുന്നതെന്ന് വ്യക്തമാക്കണം. സമരത്തിനെത്തിയ കുടുംബവുമായി ഒരിക്കല് പോലും സംസാരിക്കാത്ത ഷാജഹാന് തനിച്ചാണോ ഗൂഢാലോചന നടത്തിയത്. ഒരിക്കലും നീതികരിക്കാനാവത്ത നടപടിയാണ് സര്‍ക്കാരിന്റെ ഭാഗത്തു നിന്ന് ഉണ്ടായത്.\nജിഷ്ണു പ്രണോയിയുടെ അമ്മ മഹിജയുടെ സമരം അവസാനിച്ചെങ്കിലും ഇത് സര്‍ക്കാരിനു വൈകിവന്ന വിവേകമാണ്.


Bihar Assembly Election Result 2020 Live Updates: ഫല സൂചനകളിൽ മുന്നിൽ എൻഡിഎ; പ്രതീക്ഷ കൈവിടാതെ ആർജെഡി | Indian Express Malayalam\nbihar election result 2020 live updates rjd jdu bjp congress\nBihar Election 2020 Results: ബിഹാറിൽ എൻഡിഎ സഖ്യത്തിന് വിജയം; വീണ്ടും മുഖ്യമന്ത്രിയാകാൻ നിതീഷ് കുമാർ\nഏറ്റവും വലിയ ഒറ്റക്കക്ഷിയായി ആർജെഡി. തൊട്ടുപിറകിൽ ബിജെപി\nNovember 9, 2020 8:56:31 pm\nBihar Election 2020 Results: പട്‌ന: ബിഹാറിൽ എൻഡിഎ ഭരണത്തുടർച്ചയിലേക്ക്. 243 അംഗ ബീഹാർ നിയമസഭയിൽ 125 സീറ്റിൽ എൻഡിഎ വിജയിച്ചു. 110 സീറ്റിൽ ആർജെഡിയുടെ നേതൃത്വത്തിലുള്ള മഹാസഖ്യവും വിജയിച്ചു. ബുധനാഴ്ച പുലർച്ചെ വരെ നീണ്ട വോട്ടെണ്ണലിനൊടുവിലാണ് അന്തിമ ഫലം പുറത്തുവന്നത്. സഭയിൽ കേവല ഭൂരിപക്ഷം നേടാൻ വേണ്ടത് 122 സീറ്റാണ്.\n75 സീറ്റിൽ ജയിച്ച ആർജെഡിയാണ് തിരഞ്ഞെടുപ്പിൽ ഏറ്റവും വലിയ ഒറ്റക്കക്ഷി. 73 സീറ്റിൽ ജയിച്ച ബിജെപിയാണ് തൊട്ടുപിറകിൽ. ജെഡിയു 42 സീറ്റുകളും കോൺഗ്രസ് 19 സീറ്റുകളും നേടി. സിപിഐഎംഎൽ 12 സീറ്റുകളും നേടി. എഐഎംഐഎം അഞ്ച് സീറ്റും വികാശീൽ ഇൻസാൻ പാർട്ടിയും എച്ച്എഎം സെക്കുലറും നാല് വീതവും നേടി. സിപിഎം, സിപിഐ എന്നിവർ രണ്ട് വീതം സീറ്റുകളിൽ ജയിച്ചു. ബിഎസ്പി, എൽജെപി കക്ഷികൾ ഓരോ സീറ്റിലും ഒരു സീറ്റിൽ സ്വതന്ത്ര സ്ഥാനാർത്ഥിയും ജയിച്ചു.\nസംസ്ഥാനത്ത് സർക്കാർ രൂപീകരിക്കാനുള്ള ചർച്ചകൾ ബിജെപി ചൊവ്വാഴ്ച രാത്രി തന്നെ ആരംഭിച്ചിരുന്നു. ജെഡിയു നേതാവ് നിതീഷ് കുമാർ തന്നെ മുഖ്യമന്ത്രി സ്ഥാനത്ത് തുരാനാണ് സാധ്യത. മുഖ്യമന്ത്രി സ്ഥാനത്ത് ഇത് നിതീഷ് കുമാറിന്റെ നാലാമൂഴമാണ്.\nതെരഞ്ഞെടുപ്പിൽ തിരിമറി നടന്നതായി ആർ‌ജെഡി ആരോപിച്ചിരുന്നു. അതേസമയം ബിജെപിയും സഖ്യകക്ഷിയായ ജെഡിയുവും അന്തിമഫലം വരുന്നതിന് മുൻപ് തന്നെ മുന്നണിയുടെ വിജയം പ്രഖ്യാപിച്ചു. ഫലത്തെക്കുറിച്ചുള്ള തന്റെ ആദ്യ പരാമർശത്തിൽ പ്രധാനമന്ത്രി നരേന്ദ്ര മോദി ബീഹാറിലെ ജനങ്ങൾ വികസനത്തിനായി നിർണായക തീരുമാനം നൽകിയിട്ടുണ്ടെന്ന് പറഞ്ഞു.\nRead More: വോട്ടെണ്ണൽ അട്ടിമറിക്കാൻ ശ്രമിച്ചു; നിതീഷ് സർക്കാരിനെതിരെ ഗുരുതര ആരോപണവുമായി ആർജെഡി\nഇത്തവണത്തെ സീറ്റ് നില പ്രകാരം ഇതുവരെ ബീഹാറിലെ എൻ‌ഡി‌എയിൽ ജൂനിയർ പങ്കാളിയായി തുടർന്ന ബിജെപി മേൽക്കൈ നേടും.\nരാജ്യം ഉറ്റുനോക്കുന്ന ബിഹാര് തിരഞ്ഞെടുപ്പിൽ ഇനി ഫലമറിയാനുള്ളത് അൻപതിൽ കുറവ് സീറ്റുകളിലാണ്. 205 സീറ്റുകളിലെ ഫലം പ്രഖ്യാപിച്ചു. 38 സീറ്റുകളിലെ ഫലമാണ് പ്രഖ്യാപിക്കാനുള്ളത്. ഫലം അറിഞ്ഞതും അല്ലാത്തതുമായി സീറ്റുകളിൽ എൻഡിഎ 124 ഇടത്തും മഹാസഖ്യം 111 ഇടത്തും മുന്നേറുന്നു.\nഎൻഡിഎ മുന്നേറുന്നതായി കാണിക്കുമ്പോഴും അന്തിമ ഫലം തങ്ങൾക്കനുകൂലമാവുമെന്ന പ്രതീക്ഷ പ്രതിപക്ഷ മഹാസഖ്യത്തിലെ പ്രധാന കക്ഷിയായി ആർജെഡി നേരത്തേ പങ്കുവച്ചിരുന്നു. ഏറ്റവും വലിയ ഒറ്റക്കക്ഷിയാവാൻ ബിജെപിയും ആർജെഡിയും ഇഞ്ചോടിഞ്ച് പോരാട്ടത്തിലാണ്. തിരഞ്ഞെടുപ്പ് കമ്മീഷന്റെ ഏറ്റവും പുതിയ കണക്ക് പ്രകാരം 74 സീറ്റിൽ ആർജെഡിയും 73 സീറ്റിൽ ബിജെപിയും മുന്നിലാണ്.\nബിഹാറിൽ മഹാസഖ്യം തന്നെ സർക്കാർ രൂപീകരിക്കുമെന്ന് ആർ‌ജെഡി ട്വീറ്റ് ചെയ്തു. മാറ്റത്തിനായി ബീഹാർ വോട്ട് ചെയ്തുവെന്നും അവസാന വോട്ടും എണ്ണുന്നത് വരെ സ്ഥാനാർത്ഥികളും കൗണ്ടിംഗ് ഏജന്റുമാരും പോളിങ്ങ് ബൂത്തിൽ തുടരണമെന്നും ആർജെഡി ട്വീറ്റിൽ പറയുന്നു. തിരഞ്ഞെടുപ്പ് ടി20 മത്സരം പോലെയാണെന്നും അവസാന പന്തും എറിഞ്ഞാലേ ഫലം അറിയൂവെന്ന് ആർജെഡി വക്താവ് മൃത്യുഞ്ജയ് തിവാരിയും പറഞ്ഞു.\nനേരത്തെ ഫലം നിർണയിച്ച ആദ്യ സീറ്റിൽ ആർജെഡിയുടെ ലളിത് കുമാർ വിജയിച്ചിരുന്ന. ദർഭംഗ റൂറൽ സീറ്റാണ് നേടിയിരിക്കുന്നത്.\nലീഡ് നിലകൾ മാറിമറിയുകയും എൻഡിഎ വ്യക്തമായ ഭൂരിപക്ഷത്തോടെ മുന്നേറുകയും ചെയ്യുന്നുണ്ട്. എൻഡിഎയുടെ നേട്ടത്തിന് പിന്നിൽ ബിജെപിയ്ക്ക് ലഭിച്ച സീറ്റുകളാണ്. മിക്ക എക്‌സിറ്റ് പോളുകളും പ്രവചിച്ചിരുന്നത് ആര്‍ജെഡി നയിക്കുന്ന മഹാഗത്ബന്ധന് മുന്നേറ്റം തുടരുമെന്നായിരുന്നു. തുടക്കത്തിൽ ഫലസൂചനകൾ പ്രവചനം പോലെയായിരുന്നെങ്കിലും പിന്നീഡ് ലീഡ് നില മാറി മറിയുകയായിരുന്നു.\nലീഡ് ചെയ്യുന്ന സീറ്റുകളുടെ കാര്യത്തില് ബിജെപി സഖ്യകക്ഷിയായ ജെഡിയുവിനെക്കാള് മുന്നിലാണെന്നത് നിലവിലെ മുഖ്യമന്ത്രി നിതീഷ് കുമാറിന് തിരിച്ചടിയാകുന്ന ഘടകമാണ്. ഒന്നരപ്പതിറ്റാണ്ടായി ബിഹാറിനെ നയിക്കുകയാണ് നിതീഷ് നേതൃത്വത്തിലുള്ള ജെഡിയു. എന്നാൽ ബിജെപി-ജെഡിയു സഖ്യം അധികാരത്തിലെത്തിയാൽ നിതീഷ് കുമാർ മുഖ്യമന്ത്രിയായി മടങ്ങിവരുമെന്ന വാഗ്ദാനത്തിൽ പാർട്ടി ഉറച്ചുനിൽക്കുമെന്ന് ബിജെപി നേതാവ് കൈലാഷ് വിജയവർഗിയ പറഞ്ഞു. മോദിയുടെ പ്രതിച്ഛായ തങ്ങളെ (ഈ തിരഞ്ഞെടുപ്പിലൂടെ) നയിച്ചുവെന്നും വൈകുന്നേരത്തോടെ സർക്കാർ രൂപീകരണവും നേതൃത്വവും സംബന്ധിച്ച് തീരുമാനമെടുക്കുമെന്നും അദ്ദേഹം വ്യക്തമാക്കി.\nജെഡിയു-ബിജെപി സഖ്യം ഭരണത്തില്‍നിന്നു പുറത്തേക്കാണെന്നു പ്രവചിച്ച മിക്ക എക്‌സിറ്റ് പോളുകളും ആര്‍ജെഡി-കോണ്‍ഗ്രസ്-ഇടതു സഖ്യത്തിനു വ്യക്തമായ നേട്ടമാണ് പറഞ്ഞിരുന്നത്. ആര്‍ജെഡിയുടെ നേതൃത്വത്തിലുള്ള പ്രതിപക്ഷ സഖ്യത്തിന് മൂന്നില് രണ്ട് ഭൂരിപക്ഷം ലഭിക്കുമെന്ന് ഒരു എക്‌സിറ്റ് പോള് പ്രവചിച്ചത്. മഹാസഖ്യം പാതിയിലേറെ സീറ്റുകള് നേടുമെന്ന് പറയുന്നു. ചിരാഗ് പാസ്വാന്റെ ലോക് ജനശക്തി പാര്‍ട്ടി ഒറ്റയക്കത്തില് ഒതുങ്ങുമെന്നാണ് പ്രവചനങ്ങള്.\n243 അംഗ നിയമസഭയിലേക്കുള്ള തിരഞ്ഞെടുപ്പില് 370 സ്ത്രീകളും ഒരു ട്രാന്‍സ്ജെന്‍ഡറും ഉള്‍പ്പെടെ 3,558 സ്ഥാനാര്‍ഥികളാണ് മത്സരിക്കുന്നത്. 38 ജില്ലകളിലെ 55 കേന്ദ്രങ്ങളിലാണു വോട്ടെണ്ണല് നടക്കുന്നത്. ഒക്ടോബര് 28, നവംബര് മൂന്ന്, നവംബര് ഏഴ് തീയതികളിലായാണ് ബിഹാറില് പോളിങ് നടന്നത്.\nLive Bihar Election Results, Bihar Assembly Election Vote Counting Live:\n07:13 (IST)11 Nov 2020\nബിഹാർ നിലനിർത്തി നിതീഷും ബിജെപിയും\nഗുഡ് മോണിങ്! 20 മണിക്കൂറിലധികം നീണ്ടു നിന്ന വോട്ടെടുപ്പിന് ശേഷം ബിജെപിയുടെ നേതൃത്വത്തിലുള്ള എൻ‌ഡി‌എയെ ബീഹാർ തിരഞ്ഞെടുപ്പിൽ വിജയിയായി പ്രഖ്യാപിക്കുകയും ആർ‌ജെഡിയെ ഏറ്റവും വലിയ ഒറ്റ കക്ഷിയായി പ്രഖ്യാപിക്കുകയും ചെയ്തു. കോവിഡിന്റെ മാനദണ്ഡങ്ങൾ പാലിച്ച് വോട്ടെണ്ണൽ വൈകിയതോടെ, എൻ‌ഡി‌എയും പ്രതിപക്ഷ പാർട്ടിയായ മഹസഖ്യവും ഒരു ഫോട്ടോ ഫിനിഷിലേക്ക് നീങ്ങി. മഹാസഖ്യം 110 സീറ്റുകളും എൻഡിഎ 125 സീറ്റുകളും നേടി.\n00:05 (IST)11 Nov 2020\nനന്ദി പറഞ്ഞ് അമിത് ഷാ\nതിരഞ്ഞെടുപ്പ് ഫലത്തിൽ ബിഹാറിലെ ജനങ്ങൾക്ക് നന്ദി പറഞ്ഞ് ആഭ്യന്തര മന്ത്രി അമിത് ഷാ. “ബീഹാറിലെ വികസനം, പുരോഗതി, സദ്ഭരണം എന്നിവ വീണ്ടും തിരഞ്ഞെടുത്തതിന് സംസ്ഥാനത്തെ എല്ലാ സഹോദരങ്ങൾക്കും എന്റെ ഹൃദയത്തിൽ നിന്ന് നന്ദി പറയുന്നു,” എന്ന് അമിത് ഷാ ട്വീറ്റ് ചെയ്തു.\nI thank all brothers and sisters of the state from the bottom of my heart for once again choosing development, progress and good governance in Bihar: Home Minister and BJP leader Amit Shah. #BiharElectionResults2020 pic.twitter.com/qDSJoEFnGg\n23:57 (IST)10 Nov 2020\nബിഹാറിലെ ജനങ്ങൾ വികസനത്തിന് അനുകൂലമായ തീരുമാനമെടുത്തെന്ന് പ്രധാനമന്ത്രി\nബിഹാറിലെ ജനങ്ങൾ വികസനത്തിന് അനുകൂലമായ നിർണായക തീരുമാനമാണ് എടുത്തതെന്ന് ബിഹാർ തിരഞ്ഞെടുപ്പ് ഫലത്തെക്കുറിച്ച് പ്രധാനമന്ത്രി നരേന്ദ്രമോദി അഭിപ്രായപ്പെട്ടു.\n23:36 (IST)10 Nov 2020\nസർക്കാർ രൂപീകരണത്തിന് ശ്രമം തുടങ്ങിയതായി ബിജെപി\nബിഹാറിൽ സർക്കാർ രൂപീകരിക്കാൻ എൻഡിഎ സഖ്യം ശ്രമം തുടങ്ങി. 121 സീറ്റിൽ വിജയിക്കുകയും നാല് സീറ്റിൽ ലീഡ് ചെയ്യുകയും ചെയ്യുന്ന സാഹചര്യത്തിൽ സർക്കാർ രൂപീകരണത്തിന് ശ്രമം തുടങ്ങിയിട്ടുണ്ടെന്ന് ബിജെപി ബിഹാർ ഘടകം പ്രസിഡൻഡ് സഞ്ജയ് ജൈസ്വാൾ പറഞ്ഞു.\n23:07 (IST)10 Nov 2020\nഷൂട്ടിങ് താരം ശ്രേയസി സിങ്ങിന് ജയം\nബിഹാറിലെ ജാമ്വി മണ്ഡലത്തിൽ ബിജെപി ടിക്കറ്റിൽ മത്സരിച്ച ഷൂട്ടിങ് താരം ശ്രേയസി സിങ്ങിന് ജയം. . ആർജെഡിയുടെ സിറ്റിങ് എംഎൽഎ ആയിരുന്ന വിജയ് പ്രകാശിനെയാണ് ശ്രേയസി പരാജയപ്പെടുത്തിയത്. കോമൺവെൽത്ത് ഗെയിംസിൽ ഷൂട്ടിങ് സ്വർണമെഡൽ നേതാവാണ് 27കാരിയായ ശ്രേയസ്സി.\nപ്രകാശിനെ 41,000 വോട്ടിന്റെ ഭൂരിപക്ഷത്തിനാണ് സിങ് പരാജയപ്പെടുത്തിയത്. 79,156 വോട്ടുകൾ സിങ് നേടിയപ്പോൾ ഒന്നിലധികം തവണ സീറ്റിനെ പ്രതിനിധീകരിച്ച പ്രകാശ് നേടിയത് 38,147 വോട്ടുകൾ മാത്രമാണ്. മുൻ കേന്ദ്രമന്ത്രി ദിഗ്‌വിജയ് സിങ്ങിന്റെ മകളാണ് ശ്രേയസി.\n23:01 (IST)10 Nov 2020\nഎൽജെപിക്ക് ഒരു സീറ്റിൽ ജയം\nബിഹാർ തിരഞ്ഞെടുപ്പിൽ ചിരാഗ് പാസ്വാന്റെ എല്‍ജെപി ഒരു സീറ്റില് വിജയിച്ചു. മട്ടിഹാനി മണ്ഡലത്തിലാണ് എൽജെപി ജയിച്ചത്.\n22:41 (IST)10 Nov 2020\n170 സീറ്റിൽ ഫലമറിഞ്ഞപ്പോൾ 48 സീറ്റിൽ ബിജെപിയും 55 സീറ്റിൽ ആർജെഡിയും വിജയിച്ചു\n170 സീറ്റിൽ ഔദ്യോഗിക ഫലം പ്രഖ്യാപിച്ചപ്പോൾ 48 സീറ്റിൽ ബിജെപിയും 55 സീറ്റിൽ ആർജെഡിയും വിജയിച്ചു. ബിജെപി 24 സീറ്റിലും ആർജെഡി 22 സീറ്റിലുമാണ് നിലവിൽ ലീഡ് ചെയ്യുന്നത്. ജെഡിയു 29 സീറ്റുകളും കോൺഗ്രസ് 12 സീറ്റുകളും നേടി. സിപിഐഎംഎൽ9സീറ്റുകളും വികാശീൽ ഇൻസാൻ പാർട്ടിയും എഐഎംഐഎമ്മും നാല് വീതം സീറ്റും നേടി. എച്ച്എഎം സെക്കുലർ മൂന്ന് സീറ്റിലും സിപിഎം രണ്ട് സീറ്റിലും സിപിഐ ബിഎസ്പി, കക്ഷികൾ ഓരോ സീറ്റിലും ഒരു സീറ്റിൽ സ്വതന്ത്ര സ്ഥാനാർത്ഥിയും ജയിച്ചു.\n22:37 (IST)10 Nov 2020\nആരും തങ്ങളെ സ്വാധീനിച്ചിട്ടില്ലെന്ന് തിരഞ്ഞെടുപ്പ് കമ്മീഷൻ\nബിഹാറിൽ തിരഞ്ഞെടുപ്പ് അട്ടിമറിക്കാൻ സംസ്ഥാന സർക്കാർ തിരഞ്ഞെടുപ്പ് ഉദ്യോഗസ്ഥരെ സ്വാധീനിച്ചെന്ന ആർജെഡിയുടെ ആരോപണം തള്ളി തിരഞ്ഞെടുപ്പ് കമ്മീഷൻ. ‘ആരുടേയും സ്വാധീനത്തിൻകീഴിൽ’ അല്ല തങ്ങൾ പ്രവർത്തിക്കുന്നതെന്ന് കമ്മീഷൻ പറഞ്ഞു.\n22:08 (IST)10 Nov 2020\n145 സീറ്റുകളിലെ ഫലം പ്രഖ്യാപിച്ചു; 45 സീറ്റിൽ ആർജെഡി, 41 സീറ്റിൽ ബിജെപി\nബിഹാറിൽ 145 സീറ്റുകളിലെ ഫലമാണ് തിരഞ്ഞെടുപ്പ് കമ്മീഷൻ ഔദ്യോഗികമായി പ്രഖ്യാപിച്ചപ്പോൾ 41 സീറ്റിൽ ബിജെപിയും 45 സീറ്റിൽ ആർജെഡിയും വിജയിച്ചു. ബിജെപി 31 സീറ്റിലും ആർജെഡി 32 സീറ്റിലുമാണ് നിലവിൽ ലീഡ് ചെയ്യുന്നത്. ജെഡിയു 27 സീറ്റുകളും കോൺഗ്രസ് എട്ട് സീറ്റുകളും, സിപിഐഎംഎൽ9സീറ്റുകളും വികാശീൽ ഇൻസാൻ പാർട്ടി നാലു സീറ്റും എഐഎംഐഎം മൂന്ന് സീറ്റും നേടി. എച്ച്എഎം സെക്കുലർ മൂന്ന് സീറ്റിലും സിപിഎം രണ്ട് സീറ്റിലും സിപിഐ ബിഎസ്പി, കക്ഷികൾ ഓരോ സീറ്റിലും ഒരു സീറ്റിൽ സ്വതന്ത്ര സ്ഥാനാർത്ഥിയും ജയിച്ചു.\n21:59 (IST)10 Nov 2020\nവോട്ടെണ്ണൽ മാനദണ്ഡങ്ങൾ ലംഘിക്കപ്പെട്ടതായി സിപിഐഎംഎൽ\nസംശയാസ്പദമായ വോട്ടെണ്ണൽ സമ്പ്രദായങ്ങൾ കാരണം ഭോറി, അറ, ദറൗണ്ട നിയമസഭാ സീറ്റുകളിൽ വീണ്ടും വോട്ടെണ്ണൽ ആവശ്യപ്പെട്ട് സിപി‌എം‌എൽ തിരഞ്ഞെടുപ്പ് കമ്മീഷന് കത്ത് നൽകി. ‘ബിഹാറിലെ ഭോറി, അർറാ, ദറൗണ്ട നിയമസഭാ മണ്ഡലങ്ങളിൽ ഞങ്ങൾ അടിയന്തിരമായി റീകൗണ്ടിങ് ആവശ്യപ്പെടുന്നു. ഈ മൂന്ന് സീറ്റുകളിലും, സി‌പി‌എം‌എൽ സ്ഥാനാർത്ഥികൾ കുറഞ്ഞ മാർജിനിൽ പരാജയപ്പെട്ടതായി കാണിക്കുന്നു. വോട്ടെണ്ണൽ മാനദണ്ഡങ്ങളിൽ ചിലത് ലംഘിച്ചതിനെത്തുടർന്നാണ് വളരെ കുറഞ്ഞ മാർജിനുകളിൽ തങ്ങൾ പരാജയപ്പെട്ടതെന്ന് കരുതുന്നു,” അവരുടെ കത്തിൽ പറയുന്നു. Read More\nCPIML has demanded from the @ECISVEEP for recounting of votes at Bhorey, Arrah and Daraundha assembly constituencies in #BiharElection2020 pic.twitter.com/OPY5zouQ4q\n21:05 (IST)10 Nov 2020\nസംസ്ഥാന സർക്കാർ അട്ടിമറിക്ക് ശ്രമിച്ചതായി ആർ‌ജെഡി\nബിഹാറിൽ വോട്ടെണ്ണൽ നടന്നുകൊണ്ടിരിക്കെ, സംസ്ഥാന സർക്കാർ അട്ടിമറിക്ക് ശ്രമിച്ചതായി ആർ‌ജെഡി ആരോപിച്ചു. നിതീഷ് കുമാർ സർക്കാർ ഉദ്യോഗസ്ഥരെ ഭീഷണിപ്പെടുത്തി ഫലം അട്ടിമറിക്കാൻ ശ്രമിക്കുന്നതായി പാർട്ടിആരോപിച്ചു. നിതീഷ് കുമാറും സുശീൽ മോദിയും എല്ലാ ഉദ്യോഗസ്ഥരെയും തിരിമറി നടത്താൻ പ്രേരിപ്പിക്കുന്നുവെന്നും മഹാസഖ്യം 105-110ൽ കൂടുതൽ സീറ്റ് നേടാതിരിക്കാൻ വേണ്ടിയാണ് ഈ ശ്രമങ്ങളെന്നും ആർജെഡി ആരോപിച്ചു. Read More\n20:37 (IST)10 Nov 2020\nഎൻഡിഎ ലീഡ് വർധിച്ചു\nബിഹാര് തിരഞ്ഞെടുപ്പിൽ എൻഡിഎയുടെ ലീഡ് വർധിക്കുന്നു. ഇരു പ്രധാന മുന്നണികളും തമ്മിലുള്ള മത്സരം ശക്തമാവുന്നു. നേരത്തേ എൻഡിഎയും മഹാസഖ്യവും തമ്മിലുള്ള ലീഡിന്റെ അന്തരം കുറഞ്ഞുവന്നെങ്കിൽ ഇപ്പോൾ എൻഡിഎ ലീഡ് വർധിപ്പിച്ചിരിക്കുകയാണ്.നിലവിൽ എൻഡിഎ 126 സീറ്റുകളിലും ആർജെഡി മഹാസഖ്യം 114 സീറ്റുകളിലും മുന്നേറുന്നുണ്ട്.\n20:34 (IST)10 Nov 2020\nബിജെപിയെ സഹായിക്കുന്നുവെന്ന ആരോപണം നിഷേധിച്ച് എഐഎംഐഎം\nവോട്ട് ഭിന്നിപ്പിച്ച് ബിജെപിയെ സഹായിക്കുന്നുവെന്ന ആരോപണം നിഷേധിച്ച് ഒവൈസിയുടെ എഐഎംഐഎം. തങ്ങൾ ഒരിക്കലും ബിജെപിയെ പിന്തുണക്കില്ലെന്ന് പാർച്ചി വക്താവ് അസീം വഖാർ പറഞ്ഞു. തങ്ങൾ അഞ്ച് മണ്ഡലങ്ങളിൽ മുന്നിലെത്തിയതിലൂടെ വിമർശകർക്ക് തക്കതായ മറുപടി ലഭിച്ചിട്ടുണ്ടാവുമെന്നും അദ്ദേഹം പറഞ്ഞു. സംസ്ഥാനത്ത് തൂക്കുസഭ നിലവിൽ വന്നാൽ ഒരിക്കലും ബിജെപിയെ പിന്തുണക്കില്ലെന്നും അദ്ദേഹം വ്യക്തമാക്കി.\n20:18 (IST)10 Nov 2020\nതേജ് പ്രതാപ് യാദവ് ഹസൻ‌പൂരിൽ വിജയിച്ചു; ജിതൻ റാം മഞ്ജി ഇമാംഗഞ്ചിൽ\nബിഹാർ തിരഞ്ഞെടുപ്പിൽ ഹസൻപൂർ നിയമസഭാ മണ്ഡലത്തിൽ നിന്ന് ആർജെഡി നേതാവും തേജശ്വി യാദവിന്റെ സഹോദരനുമായ തേജ് പ്രതാപ് യാദവ് വിജയിച്ചു. ഹിന്ദുസ്ഥാനി അവാം മോർച്ച (സെക്കുലർ) നേതാവ് ജിതാൻ റാം മഞ്ജി ഇമാംഗഞ്ച് മണ്ഡലത്തിൽ നിന്നും വിജയിച്ചു.\n20:05 (IST)10 Nov 2020\n50 സീറ്റുകളിൽ ഔദ്യോഗിക ഫലം പ്രഖ്യാപിച്ചു\nബിഹാറിൽ 50 സീറ്റുകളിലെ ഫലം തിരഞ്ഞെടുപ്പ് കമ്മീഷൻ ഔദ്യോഗികമായി പ്രഖ്യാപിച്ചു. 16 സീറ്റിൽ ബിജെപിയും 14 സീറ്റിൽ ആർജെഡിയും വിജയിച്ചു. ബിജെപി 56 സീറ്റിലും ആർജെഡി 62 സീറ്റിലുമാണ് നിലവിൽ ലീഡ് ചെയ്യുന്നത്.\nജെഡിയു ഏഴ് സീറ്റുകളും കോൺഗ്രസ്, സിപിഐഎംഎൽ കക്ഷികൾ മൂന്ന് വീതം സീറ്റുകളും വികാശീൽ ഇൻസാൻ പാർട്ടി രണ്ടു സീറ്റും നേടി. സിപിഐ, സിപിഎം, എഐഎംഐഎം, എച്ച്എഎം സെക്കുലർ, കക്ഷികൾ ഓരോ സീറ്റിലും ഒരു സീറ്റിൽ സ്വതന്ത്ര സ്ഥാനാർത്ഥിയും ജയിച്ചു.\n19:54 (IST)10 Nov 2020\n59 നിയോജകമണ്ഡലങ്ങളിലെ ഉപതെരഞ്ഞെടുപ്പ് ഫലങ്ങൾ പുറത്തുവന്നു. 11 സംസ്ഥാനങ്ങളിൽ നിന്നുള്ള ഉപതിരഞ്ഞെടുപ്പ് ഫലങ്ങളാണ് പുറത്തുവന്നത്.\nതെലങ്കാന: ദുബ്ബക്കിൽ ബിജെപിക്ക് ലീഡ്\nഒഡീഷ: ടിർട്ടോൾ, ബാലസോർ സീറ്റുകളിൽ ബിജെഡി വിജയിച്ചു\nനാഗാലാൻഡ്:സതേൺ അങ്കാമി -1 സീറ്റിൽ എൻ‌ഡി‌പി‌പി ജയിച്ചു. പുൻഗ്രോ കിഫയർ സീറ്റിൽ സ്വതന്ത്ര സ്ഥാനാർത്ഥി ജയിച്ചു.\nമണിപ്പൂർ: സിംഗാട്ട്, വാങ്‌ജിംഗ് ടെന്ത, വാങ്കോയി സീറ്റുകളിൽ ബിജെപിക്ക് ജയം. സെയ്തു സീറ്റിൽ ബിജെപി മുന്നിൽ. ലിലോംഗ് സീറ്റിൽ സ്വതന്ത്ര സ്ഥാനാർത്ഥിക്ക് ജയം.\nകർണാടക: രാജരാജേശ്വരിനഗർ, സിറ സീറ്റുകളിൽ ബിജെപി വിജയിച്ചു\nഛത്തീസ്ഗഡ്: മാർവാഹിയിൽ കോൺഗ്രസ് വിജയിച്ചു\nമധ്യപ്രദേശ്: ബിജെപിക്ക് 10 സീറ്റിൽ ജയം,9സീറ്റിൽ മുന്നിൽ. കോൺഗ്രസ് ഒരിടത്ത് വിജയിച്ചു, എട്ടിടത്ത് മുന്നിൽ.\n19:53 (IST)10 Nov 2020\n59 നിയോജകമണ്ഡലങ്ങളിലെ ഉപതെരഞ്ഞെടുപ്പ് ഫലങ്ങൾ പുറത്തുവന്നുകൊണ്ടിരിക്കുകയാണ്. 11 സംസ്ഥാനങ്ങളിൽ നിന്നുള്ള ഉപതിരഞ്ഞെടുപ്പ് ഫലങ്ങളാണ് പുറത്തുവന്നത്.\nഹരിയാന: ബറോഡ ഉപതിരഞ്ഞെടുപ്പിൽ കോൺഗ്രസ് വിജയിച്ചു\nഝാർഖണ്ഡ്: ബെർമോ, ഡുംക എന്നിവിടങ്ങളിൽ ജെഎംഎമ്മും, കോൺഗ്രസും സീറ്റുകൾ നിലനിർത്തി.\nഗുജറാത്ത്: അബ്ദാസ, ലിംബി, മോർബി, ധാരി, കർജാൻ, ഡാങ്‌സ്, കപ്ര എന്നിവിടങ്ങളിൽ ബിജെപി ജയിച്ചു. ഗാദ്ദയിൽ ലീഡ് ചെയ്യുന്നു.\nയുപി: തുണ്ട്‌ല, ബാംഗർമാവ്, ഘട്ടാംപൂർ, ദേവ്റ എന്നിവിടങ്ങളിൽ ബിജെപി വിജയിച്ചു. നൗഗവാൻ സാദത്ത്, ബുലന്ദ്‌ഷഹർ എന്നിവിടങ്ങളിൽ ബിജെപി മുന്നിൽ; മൽഹാനിയിൽ സമാജ്‌വാദി പാർട്ടി വിജയിച്ചു.\n19:28 (IST)10 Nov 2020\n77 സീറ്റിൽ ആർജെഡി മുന്നിൽ; ബിജെപി 73 സീറ്റിൽ\nബിഹാർ തിരഞ്ഞെടുപ്പിൽ 77 സീറ്റിൽ ആർജെഡിയും 73 സീറ്റിൽ ബിജെപിയും മുന്നിട്ട് നിൽക്കുന്നതായി തിരഞ്ഞെടുപ്പ് കമ്മീഷമന്റെ ഔദ്യോഗിക കണക്കുകൾ. ഇതിൽ ഫലമറിഞ്ഞ സീറ്റുകളും ഉൾപ്പെടുന്നു.\nബിജെപി 12 സീറ്റുകളിൽ വിജയിച്ചു. 61 സീറ്റുകളിൽ ലീഡ് ചെയ്യുന്നുണ്ട്. ആർജെഡി എട്ട് സീറ്റുകളിൽ വിജയിച്ചു. 69 സീറ്റുകളിൽ ലീഡ് തുടരുന്നു.\n19:14 (IST)10 Nov 2020\nഗുജറാത്ത്: എട്ട് സീറ്റിലും ബിജെപി ജയമുറപ്പിച്ചു\nഗുജറാത്തിൽ ഉപതിരഞ്ഞെടുപ്പ് നടന്ന എട്ട് സീറ്റുകളിലും ബിജെപി വിജയം ഉറപ്പിച്ചു. അബ്ദാസ, ലിംബി, മോർബി, ധാരി, കർജാൻ, ഡാങ്‌സ്, കപ്ര എന്നിവിടങ്ങളിൽ ബിജെപി ജയിച്ചു. ഗാദ്ദയിൽ ലീഡ് ചെയ്യുന്നു.\nപാർട്ടിയുടെ എല്ലാ സ്ഥാനാർത്ഥികളും ഇതിനകം വിജയിക്കുകയോ വ്യക്തമായ ലീഡ് നേടുകയോ ചെയ്തിട്ടുണ്ട്. എണ്ണിയ വോട്ടുകളിൽ ഏതാണ്ട് 55 ശതമാനവും ബിജെപിക്ക് ലഭിച്ചു. കോൺഗ്രസ് 34 ശതമാനം വോട്ട് നേടി.\n18:54 (IST)10 Nov 2020\nതെലങ്കാന: ദുബ്ബക്ക സീറ്റ് ടിആർഎസ്സിൽ നിന്ന് ബിജെപി പിടിച്ചെടുത്തു\nതെലങ്കാന ഉപതിരഞ്ഞെടുപ്പിൽ ദുബ്ബക്ക നിയമസഭാ മണ്ഡലത്തിൽ ബിജെപിക്ക് ജയം. ഭരണകക്ഷി ടിആർഎസിന്റെ സീറ്റായിരുന്നു ഇത്. ടിആർഎസ് എംഎൽഎ സോലിപേട്ട രാമലിംഗ റെഡ്ഡിയുടെ മരണത്തെത്തുടർന്നാണ് സീറ്റിൽ ഉപതിരഞ്ഞെടുപ്പ് നടന്നത്. റെഡ്ഡിയുടെ പത്നി സോലിപേട്ട സുജാതയെയാണ് ടിആർഎസ് മത്സരിപ്പിച്ചത്. എം രഗുനാഥൻ റാവു ആണ് വിജയിച്ച ബിജെപി സ്ഥാനാർത്ഥി. 1470 വോട്ടിന്റെ ഭൂരിപക്ഷത്തിനാണ് ജയം.\n18:49 (IST)10 Nov 2020\n2.7 കോടി വോട്ടുകൾ എണ്ണിത്തീർന്നതായി തിരഞ്ഞെടുപ്പ് കമ്മീഷൻ\nബിഹാർ നിയമസഭാ തിരഞ്ഞെടുപ്പിൽ പോൾ ചെയ്ത 2.7 കോടി ഇവിഎം വോട്ടുകൾ വൈകിട്ട് 5.30വരെയുള്ള സമയത്തിനിടെ എണ്ണിത്തീർന്നതായി തിരഞ്ഞെടുപ്പ് കമ്മീഷൻ. നാല് കോടിയിലധികം വോട്ടുകളാണ് എണ്ണിത്തീരാനുള്ളത്.\n18:41 (IST)10 Nov 2020\nഏറ്റവും വലിയ ഒറ്റക്കക്ഷി; ബിജെപിയും ആർജെഡിയും ഇഞ്ചോടിഞ്ച് പോരാട്ടത്തിൽ\nബിഹാർ നിയമസഭയിലേക്കുള്ള വോട്ടെണ്ണൽ തുടരവേ മുന്നേറുന്ന സീറ്റുകളുടെ എണ്ണത്തിൽ ബിജെപിയും ആർജെഡിയും ഇഞ്ചോടിഞ്ച് മത്സരത്തിൽ. ഏറ്റവും പുതിയ കണക്കുകൾ പ്രകാരം ആർ‌ജെഡി 74 സീറ്റുകളിൽ മുന്നിലാണ്. 73 സീറ്റുകളിൽ ബിജെപി മുന്നിലാണ്.\n18:24 (IST)10 Nov 2020\nലീഡ് നിലയിലെ വ്യത്യാസം കുറഞ്ഞു\nഎൻഡിഎക്കും മഹാസഖ്യത്തിനുമിടയിലെ ലീഡ് നേടുന്ന സീറ്റുകൾ തമ്മിലുള്ള അന്തരം കുറഞ്ഞതായാണ് തിരഞ്ഞെടുപ്പ് കമ്മീഷൻ കണക്കുകൾ. കമ്മീഷന്റെ ഏറ്റവും പുതിയ വിവരങ്ങൾ പ്രകാരം ബിഹാറിൽ ജെഡിയു ബിജെപി സഖ്യം 125 സീറ്റിലും ആർജെഡി നേതൃത്വത്തിലുള്ള മഹാസഖ്യം 110 സീറ്റിലുമാണ് മുന്നേറുന്നത്.\n17:52 (IST)10 Nov 2020\nമധ്യപ്രദേശിൽ അധികാര കസേര ഉറപ്പിച്ച് ബിജെപി\nമധ്യപ്രദേശ് ഉപതിരഞ്ഞെടുപ്പിൽ ബിജെപിയുടെ അധികാരം ഉറപ്പിച്ച് ഉപതിരഞ്ഞെടുപ്പ് ഫലം. ശിവരാജ് സിങ് ചൗഹാന് മുഖ്യമന്ത്രി കസേരയിൽ തുടരും. ബിജെപി സർക്കാരിനെ പ്രതിരോധത്തിലാക്കാൻ കോൺഗ്രസിന് സാധിച്ചില്ല.\nമധ്യപ്രദേശിൽ 28 നിയമസഭാ മണ്ഡലങ്ങളിലാണ് ഉപതിരഞ്ഞെടുപ്പ് നടന്നത്. ഇതിൽ 19 സീറ്റുകളും ബിജെപിയാണ് ലീഡ് ചെയ്യുന്നത്. രണ്ട് സീറ്റുകളിൽ ഇതിനോടകം ബിജെപി സ്ഥാനാർഥികൾ ജയിച്ചുകഴിഞ്ഞു. മധ്യപ്രദേശിൽ ബിജെപി സർക്കാരിനു അധികാരത്തിൽ തുടരണമെങ്കിൽ വേണ്ടിയിരുന്നത് 28 ൽ ഒൻപത് സീറ്റുകൾ മാത്രമായിരുന്നു. 230 അംഗ നിയമസഭയിൽ നിലവിൽ 107 എംഎൽഎമാരാണ് ബിജെപിക്കുള്ളത്. കേവല ഭൂരിപക്ഷത്തിനു വേണ്ടത് 116 സീറ്റാണ്. Read More\n17:42 (IST)10 Nov 2020\n10 സീറ്റുകളിൽ ഔദ്യോഗിക പലം പുറത്തുവന്നു; നാലിടത്ത് ബിജെപിക്ക് ജയം\nബിഹാർ തിരഞ്ഞെടുപ്പിൽ 10 സീറ്റുകളിലെ ഔദ്യോഗിക ഫലം പുറത്ത് വന്നപ്പോൾ നാലിടത്ത് ബിജെപി ജയിച്ചു. തിരഞ്ഞെടുപ്പ് കമ്മീഷന്റെ കണക്കുകൾ പ്രകാരം നാല് സീറ്റുകളിൽ ബിജെപിയും രണ്ട് വീതം സീറ്റുകളിൽ ആർജെഡിയും ജെഡിയുവും ഓരോ സീറ്റുകളിൽ കോൺഗ്രസ്സും വികാശീൽ ഇൻസാൻ പാർട്ടിയും വിജയിച്ചു.\n69 സീറ്റുകളിൽ ബിജെപി ലീഡ് തുടരുന്നതായാണ് കമ്മീഷന്റെ കണക്കുകളിൽ പറയുന്നത്. ആർജെഡി 69 സീറ്റിലും. ജെഡിയു 41 സീറ്റിലും കോൺഗ്രസ്സ് 20 സീറ്റിലും ലീഡ് ചെയ്യുന്നു. സിപിഐ എംഎൽ 12 സീറ്റിലും എഐഎംഐഎം അഞ്ച് സീെറ്റിലും ലീഡ് ചെയ്യുന്നു. സിപിഎം സിപിഐ, എച്ച്എഎം സെക്കുലർ കക്ഷികൾ മൂന്ന് വീതം സീറ്റുകളിലും വികാശീൽ ഇൻസാൻ പാർട്ടി നാല് സീറ്റിലും ബിഎസ്പി ഒരു സീറ്റിലും സ്വതന്ത്രർ മൂന്നിടത്തും ലീഡ് ചെയ്യുന്നു.\n17:10 (IST)10 Nov 2020\nഒവൈസി വോട്ടുകൾ ഭിന്നിപ്പിക്കുന്നെന്ന് കോൺഗ്രസ് നേതാവ് ആദിർ രഞ്ജൻ ചൗധരി\nബിഹാർ തിരഞ്ഞെടുപ്പിൽ അസദുദ്ദീൻ ഒവൈസി വോട്ടുകൾ ഭിന്നിപ്പിക്കുന്നെന്നും ഇക്കാര്യത്തിൽ മതാതര പാർട്ടികൾ ജാഗ്ര പുലർത്തണമെന്നും കോൺഗ്രസ്സ് നേതാവ് ആദിർ രഞ്ജൻ ചൗധരി. ബിഹാറിൽ മത്സരിച്ച 70 സീറ്റുകളിൽ 18 ഇടത്ത് മാത്രം കോൺഗ്രസ്സ് ലീഡ് നേടുന്ന സാഹചര്യത്തിലാണ് ആദിർ രഞ്ജൻ ചൗധരി ഇക്കാര്യം പറഞ്ഞത്. ഒവൈസിയുടെ എഐഎംഐഎമ്മിനെ ഉപയോഗിക്കുന്ന തന്ത്രമാണ് ബിജെപി പുറത്തെടുത്തതെന്നും അതിൽ ഒരു പരിധി വരെ അവർ വിജയിച്ചെന്നും ചൗധരി ആരോപിച്ചു.\n16:52 (IST)10 Nov 2020\nആഹ്ളാദ പ്രകടനം നടത്തി ജെഡിയു പ്രവർത്തകർ\nബിഹാർ തിരഞ്ഞെടുപ്പിൽ ഫല സൂചനകൾ എൻഡിഎക്ക് അനുകൂലമായി തുടരുന്നതിനിടെ പട്നയിൽ ജെഡിയു പ്രവർത്തകർ ആഹ്ളാദ പ്രകടനം നടത്തി.\nOn the streets in patna, the JDU has begun to celebrate @IndianExpress pic.twitter.com/8kJ7nG91nT\n— Dipankar Ghose (@dipankarghose31) November 10, 2020\n16:49 (IST)10 Nov 2020\nബിഹാർ: നേതാവിനെ ചൊല്ലി തർക്കമില്ലെന്ന് ബിജെപി\nഎൻഡിഎ സഖ്യം ബിഹാറിൽ അധികാരത്തിലെത്തിയാൽ ആരാണ് സർക്കാറിനെ നയിക്കേണ്ടതെന്ന കാര്യത്തിൽ തർക്കമില്ലെന്ന് ബിജെപി സംസ്ഥാന മേധാവി സഞ്ജയ് ജയ്‌സ്വാൾ. നിയമസഭയിൽ സഖ്യം ഭൂരിപക്ഷം നേടിയാൽ മുഖ്യമന്ത്രി നിതീഷ് കുമാർ എൻ‌ഡി‌എ സർക്കാരിനെ നയിക്കുമോ എന്ന മാധ്യമപ്രവർത്തകരുടെ ചോദ്യത്തിന് മറുപടിയായാണ് അദ്ദേഹം ഇക്കാര്യം പറഞ്ഞത്.\nമധ്യപ്രദേശ് ഉപതിരഞ്ഞെടുപ്പ്: വോട്ടിങ് യന്ത്രങ്ങളുടെ വിശ്വാസ്യത ചോദ്യം ചെയ്ത് ദിഗ്വിജയ് സിങ്\nമധ്യപ്രദേശ് ഉപതിരഞ്ഞെടുപ്പിൽ ഇലക്രോണിക് വോട്ടിങ് യന്ത്രങ്ങളുടെ വിശ്വാസ്യത ചോദ്യം ചെയ്ത് കോൺഗ്രസ് നേതാവ് ദിഗ്വിജയ് സിങ്. ‘വോട്ടിങ് യന്ത്രങ്ങൾ തിരിമറികളിൽനിന്ന് മുക്തമല്ല, അവയിൽ പ്രത്യേകമായി തിരിമറി നടത്താനുമാവും. തങ്ങൾ ഒരു സാഹചര്യത്തിലും തോൽക്കാത്ത സീറ്റുകളുണ്ട്. അവിടെ ആയിരക്കണക്കിന് വോട്ടുകൾക്ക് തങ്ങൾ തോറ്റു,’ ദിഗ്വിജയ് സിങ് പറഞ്ഞു. “ഞങ്ങൾ നാളെ ഒരു മീറ്റിംഗ് നടത്തി ഫലങ്ങൾ വിശകലനം ചെയ്യും,” സിങ് കൂട്ടിച്ചേർത്തു.\n16:43 (IST)10 Nov 2020\nമധ്യപ്രദേശ് ഉപതിരഞ്ഞെടുപ്പ്; രണ്ടിടത്ത് ബിജെപിക്ക് ജയം, 19 സീറ്റുകളിൽ ലീഡ്\nമധ്യപ്രദേശിൽ ഉപതിരഞ്ഞെടുപ്പ് നടക്കുന്ന 28 സീറ്റുകളിൽ രണ്ടിടത്ത് ബിജെപി ജയം നേടി. 19 സീറ്റുകളിൽ ബിജെപി ലീഡ് ചെയ്യുന്നു. സുവാർസ, മന്ദാത സീറ്റുകളിലാണ് ബിജെപി ജയിച്ചത്.\n16:35 (IST)10 Nov 2020\nമഹാസഖ്യം തന്നെ സർക്കാർ രൂപീകരിക്കും; ആത്മവിശ്വാസം പ്രകടിപ്പിച്ച് ആർ‌ജെഡി\nബിഹാറിൽ മഹാസഖ്യം തന്നെ സർക്കാർ രൂപീകരിക്കുമെന്ന് ആത്മവിശ്വാസം പ്രകടിപ്പിച്ച് ആർ‌ജെഡി. സംസ്ഥാനത്ത് നിലവിലെ പല സൂചനകൾ പ്രകാരം എൻഡിഎ മുന്നിൽ നിൽക്കുന്നതിനിടെയാണ് ആർ‌ജെഡിയുടെ പ്രതികരണം. മാറ്റത്തിനായി ബീഹാർ വോട്ട് ചെയ്തുവെന്നും അവസാന വോട്ടും എണ്ണുന്നത് വരെ സ്ഥാനാർത്ഥികളും കൗണ്ടിംഗ് ഏജന്റുമാരും പോളിങ്ങ് ബൂത്തിൽ തുടരണമെന്നും ആർജെഡി ട്വീറ്റ് ചെയ്തു.\n16:29 (IST)10 Nov 2020\nതിരഞ്ഞെടുപ്പ് ടി20 മത്സരം പോലെ; അവസാന പന്തും എറിഞ്ഞാലേ ഫലം അറിയൂവെന്ന് ആർജെഡി വക്താവ്\nബിഹാറിലെ ജനങ്ങൾക്ക് മുഖ്യമന്ത്രി നിതീഷ് കുമാറിലുള്ള വിശ്വാസം നഷ്ടപ്പെട്ടെന്ന് ആർ‌ജെഡി വക്താവ് മൃത്യുഞ്ജയ് തിവാരി. മഹാസഖ്യത്തിന് ഇനിയും ജയ പ്രതീക്ഷണയുണ്ടെന്നും അദ്ദേഹം വ്യക്തമാക്കി. “ഇത് ഒരു ടി -20 മത്സരം പോലെയാണ്. മത്സരത്തിന്റെ അവസാന പന്തും എറിയുമ്പോൾ മാത്രമേ ഫലം തീരുമാനിക്കുകയുള്ളൂ,’ അദ്ദേഹം പറഞ്ഞു\n16:24 (IST)10 Nov 2020\nആഘോഷവുമായി ബിജെപി മഹിളാമോർച്ച പ്രവർത്തകർ\nപട്നയിൽ ബിജെപി മഹിളാമോർച്ച പ്രവർത്തകർ ആഹ്ളാദം പ്രകടിപ്പിക്കുന്നു\nPatna: Members of BJP Mahila Morcha play dholak, celebrate with ‘gulal’ as latest trends show NDA leading over Mahagathbandhan in #BiharElectionResults. pic.twitter.com/hBkVCtWV0b\n16:04 (IST)10 Nov 2020\nവോട്ടിങ് യന്ത്രങ്ങളുടെ വിശ്വാസ്യത ചോദ്യം ചെയ്ത് കോൺഗ്രസ്സ് നേതാവ്\nബിഹാർ തിരഞ്ഞെടുപ്പിൽ ഇലക്ട്രോണിക് വോട്ടിങ് യന്ത്രങ്ങളുടെ വിശ്വാസ്യത ചോദ്യം ചെയ്ത് കോൺഗ്രസ്സ് നേതാവ് ഉദിത് രാജ്. ഭൂമിയിൽ നിന്ന് ഉപഗ്രഹങ്ങൾ നിയന്ത്രിക്കാൻ കഴിയുമെങ്കിൽ എന്തുകൊണ്ട് വോട്ടിങ് യന്ത്രങ്ങൾ ഹാക്കുചെയ്യാൻ കഴിയില്ലെന്ന് അദ്ദേഹം ചോദിച്ചു. ഇവിഎമ്മുകൾ ഉപയോഗിച്ചിരുന്നെങ്കിൽ യുഎസ് തെരഞ്ഞെടുപ്പിൽ ഡൊണാൾഡ് ട്രംപ് തോൽക്കാൻ കഴിയുമായിരുന്നോ എന്നും അദ്ദേഹം ചോദിച്ചു.\n15:43 (IST)10 Nov 2020\nബീഹാർ ഫലങ്ങൾ: എൻ‌ഡി‌എ ക്യാമ്പിൽ ആഘോഷങ്ങൾ\n15:32 (IST)10 Nov 2020\nബിഹാർ ഫലം: രജോപൂരിൽ തേജസ്വി 8,500 വോട്ടുകൾക്ക് മുന്നിൽ\nമഹാഗത്ബന്ധൻ മുഖ്യമന്ത്രി സ്ഥാനാർത്തിയായ തേജസ്വി യാദവ് രജോപൂരിൽ 8,500 വോട്ടുകൾക്ക് മുന്നിലാണ്\n15:30 (IST)10 Nov 2020\nഇതൊരു വ്യത്യസ്തമായ തരത്തിലുള്ള തിരഞ്ഞെടുപ്പായിരുന്നെന്ന് ഇടതുപക്ഷം\n2015 ലെ ബിഹാർ തെരഞ്ഞെടുപ്പിൽ മോശം പ്രകടനം കാഴ്ചവെച്ച ഇടതുപക്ഷ പാർട്ടികൾ ചൊവ്വാഴ്ച നടന്ന ആദ്യ റൗണ്ട് വോട്ടെടുപ്പിന് ശേഷം ബീഹാറിലെ 20 ഓളം സീറ്റുകളിൽ മുന്നിൽ നിൽക്കുന്നുണ്ട്. ഈ വർഷം സംസ്ഥാന തെരഞ്ഞെടുപ്പിൽ ഇടതുപക്ഷ പാർട്ടികൾ 29 നിയോജകമണ്ഡലങ്ങളിലാണ് മത്സരിച്ചത്.\nഈ തിരഞ്ഞെടുപ്പ് വ്യത്യസ്തമായ തരത്തിലുള്ള തിരഞ്ഞെടുപ്പായിരുന്നെന്ന് കമ്മ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്-ലെനിനിസ്റ്റ്) ലിബറേഷൻ ജനറൽ സെക്രട്ടറി ദീപങ്കർ ഭട്ടാചാര്യ വാർത്താ ഏജൻസിയായ പിടിഐയോട് പറഞ്ഞു. “ഞങ്ങൾ യുവ സ്ഥാനാർഥികളെ നിർത്തി, വിദ്യാർത്ഥി നേതാക്കളെയുൾപ്പെടുത്തി, കർഷകസമരങ്ങളുടെ ഭാഗമായിരുന്നവർ സ്ഥാനാർത്ഥികളായി. അത് ഫലമുണ്ടാക്കിയതായി തോന്നുന്നു,” ദീപാങ്കർ ഭട്ടാചാര്യ പറഞ്ഞു.\n15:26 (IST)10 Nov 2020\nബീഹാർ ഫലങ്ങൾ: എൻ‌ഡി‌എ ആഘോഷിക്കുന്നു; ‘ഞങ്ങൾക്ക് അനുകൂലമായി കാര്യങ്ങൾ മാറും’ എന്ന് പ്രതിപക്ഷം\nനിതീഷ് കുമാറിലുള്ള ബീഹാറിലെ ജനങ്ങളുടെ വിശ്വാസമാണ് തിരഞ്ഞെടുപ്പ് ഫലത്തിലൂടെ പ്രതിഫലിക്കുന്നതെന്ന് ജെഡി (യു) വക്താവ് അജയ് അലോക് പറഞ്ഞു. ബിഹാർ ആർ‌ജെ‌ഡി വക്താവ് മൃത്യുഞ്ജയ് തിവാരി പറഞ്ഞു, “ഇത് ഒരു ടി -20 മത്സരം പോലെയാണ്. മത്സരത്തിന്റെ അവസാന പന്ത് എറിയുമ്പോൾ മാത്രമേ ഫലം തീരുമാനിക്കുകയുള്ളൂ.\n15:25 (IST)10 Nov 2020\nകാര്യങ്ങൾ മാറി മറയുമെന്ന് കോൺഗ്രസ്\nബിഹാറിൽ ആദ്യഘട്ട ഫലസൂചനകൾ വന്നപ്പോൾ മഹാസഖ്യം പിറകിലാമെങ്കിലും അത് മാറിമറയുമെന്ന് കോൺഗ്രസ്സ്. തങ്ങൾക്കനുകൂലമായി സ്ഥിതിഗതികൾ മാറിമറയുമെന്ന് ബിഹാർ കോൺഗ്രസ് വക്താവ് രാജേഷ് റാഥോഡ് പറഞ്ഞു. തങ്ങൾ വളരെ പിറകിലല്ലെന്നും ഇത് മാറി മറയുമെന്നും അദ്ദേഹം പറഞ്ഞതായി പിടിഐ വാർത്താ ഏജൻസി റിപ്പോർട്ട് ചെയ്തു.\nബിഹാർ ഫലം: ബിജെപിയുടെ സഞ്ജയ് സരോജി പതിനായിരത്തിലധികം വോട്ടുകൾക്ക് ദർബംഗ സീറ്റിൽ വിജയിച്ചു\nബിജെപിയുടെ സഞ്ജയ് സരൊഗി ആർ.ജെ.ഡി അമർ നാഥ് ഗമി നേരെ 10,000 വോട്ടിന്റെ ദർഭംഗ സീറ്റ് നേടിയിട്ടുണ്ട്. കഴിഞ്ഞ നിയമസഭാ തെരഞ്ഞെടുപ്പിൽ സഞ്ജയ് സരോഗിയാണ് സീറ്റ് നേടിയത്.\n14:39 (IST)10 Nov 2020\nഇവിഎമ്മുകൾ കരുത്തുറ്റതും പിഴയ്ക്കാത്തതുമാണ്: ബീഹാർ ഫലങ്ങളിൽ ഇസി\nഇവിഎമ്മുകൾ കരുത്തുറ്റതും വീഴ്ച സംഭവിക്കാത്തതുമാണ് എന്ന് ഒരിക്കൽ കൂടി വ്യക്തമാക്കപ്പെട്ടിരിക്കുന്നു. വോട്ടിങ് യന്ത്രത്തിന്റെ കാര്യത്തിൽ യാതൊരു സംശയത്തിന്റേയും ആവശ്യമില്ല. കൂടുതൽ വിശദീകരണവും വേണ്ടെന്ന് തിരഞ്ഞെടുപ്പ് കമ്മീഷൻ\nഗുജറാത്ത് ഉപതിരഞ്ഞെടുപ്പ്: ബിജെപി പ്രവർത്തകർ ആഘോഷം തുടങ്ങി\nഗുജറാത്തിലെ എട്ടു സീറ്റുകളിലും വൻ ഭൂരിപക്ഷത്തോടെ ബിജെപി സ്ഥാനാർഥികൾ മുന്നേറുന്നു. ബിജെപി പ്രവർത്തകർ പാർട്ടി ഓഫീസുകൾക്ക് മുന്നിൽ ആഘോഷം തുടങ്ങി.\n14:13 (IST)10 Nov 2020\nവിജയമാഘോഷിച്ച് മധ്യപ്രദേശിൽ ബിജെപി\nഭോപ്പാലിലെ ബിജെപി ഓഫീസിന് പുറത്തുനിന്നുള്ള ചില. 28 സീറ്റുകളിലേക്ക് നടന്ന തിരഞ്ഞെടുപ്പിൽ 19ലും പാർട്ടി മുന്നേറുന്നതിന്റെ ആഘോഷങ്ങൾ ഇതോടകം ആരംഭിച്ചു.\n14:11 (IST)10 Nov 2020\nബിഹാറിൽ ഇതുവരെ എണ്ണിയത് ഒരുകോടി വോട്ടുകൾ\nഒരു കോടിയിലധികം വോട്ടുകൾ ഇതുവരെ കണക്കാക്കിയിട്ടുണ്ടെന്നും ഇന്നുരാത്രി വോട്ടെണ്ണൽ പൂർത്തിയാക്കാനാകുമെന്ന് പ്രതീക്ഷിക്കുന്നതായും മാധ്യമങ്ങളോട് തെരഞ്ഞെടുപ്പ് കമ്മീഷൻ. “കോവിഡ് പ്രോട്ടോക്കോളുകൾ കണക്കിലെടുത്ത് ഞങ്ങൾക്ക് പോളിംഗ് ബൂത്തിൽ 63% വർദ്ധനവുണ്ടായിട്ടുണ്ട്. കൌണ്ടിംഗ് ഹാളുകൾക്കുള്ളിലെ പട്ടികകളുടെ എണ്ണം 14 മുതൽ7വരെ പരിമിതപ്പെടുത്തിയിരിക്കുന്നു. 55 സ്ഥലങ്ങളിൽ വോട്ടെണ്ണൽ നടക്കുന്നു.”\n13:28 (IST)10 Nov 2020\nബീഹാർ ഫലങ്ങൾ: ട്രെൻഡുകൾ എന്താണ് സൂചിപ്പിക്കുന്നതെന്ന് ഞങ്ങളുടെ വിദഗ്ധർ വിശകലനം ചെയ്യുന്നു\nസംസ്ഥാനത്തെ 243 നിയമസഭാ സീറ്റുകളിൽ പകുതിയിലധികം ബിഹാറിലെ ഭരണകക്ഷിയായ എൻ‌ഡി‌എ എതിരാളികളേക്കാൾ മുന്നിലാണ്. മുഖ്യമന്ത്രി നിതീഷ് കുമാറിന്റെ നേതൃത്വത്തിലുള്ള മുതിർന്ന സഖ്യ പങ്കാളി ജെഡിയുവിനെ മറികടക്കാൻ ബിജെപി തയ്യാറായി. ട്രെൻഡുകൾ എന്താണ് അർത്ഥമാക്കുന്നതെന്ന് ഞങ്ങളുടെ വിദഗ്ധർ വിശകലനം ചെയ്യുന്നു. ലിസ് മാത്യുവും മനോജ് സിജിയും സാബ റഹ്മാനുമായി സംഭാഷണത്തിൽ.\n13:26 (IST)10 Nov 2020\nബിഹാർ ഫലങ്ങൾ: വോട്ടെണ്ണൽ വൈകുന്നേരം വരെ തുടരുമെന്ന് തിരഞ്ഞെടുപ്പ് കമ്മിഷൻ\n“ഏകദേശം 4.10 കോടി വോട്ടുകൾ രേഖപ്പെടുത്തി, ഇതുവരെ 92 ലക്ഷം വോട്ടുകൾ എണ്ണപ്പെട്ടു. നേരത്തെ 25-26 റൌണ്ട് വോട്ടെണ്ണൽ ഉണ്ടായിരുന്നു, ഇത്തവണ അത് 35 റൌണ്ട് വരെ ഉയർന്നു. അതിനാൽ വോട്ടെണ്ണൽ വൈകുന്നേരം വരെ തുടരും,” ചീഫ് ഇലക്ടറൽ ഓഫീസർ ബീഹാർ സിഇഒ എച്ച്ആർ ശ്രീനിവാസ് പറഞ്ഞു.\nയുപി ഉപതെരഞ്ഞെടുപ്പ്: ആറ് സീറ്റുകളിൽ ബിജെപി മുന്നിൽ\nഉത്തർപ്രദേശ് ഉപതിരഞ്ഞെടുപ്പിൽ7ൽ ആറ് സീറ്റുകളിൽ ബിജെപി മുന്നിലാണ്. നാഗവാൻ സദത്തിൽ 90 വോട്ടുകൾക്ക് ബിജെപിയുടെ സംഗീത ചൌഹാൻ എസ്പിയുടെ ജാവേദ് അബ്ബാസിനെക്കാൾ മുന്നിലാണ്.\n13:23 (IST)10 Nov 2020\nമുഖ്യമന്ത്രി നിതീഷ് തന്നെ\nബിജെപി-ജെഡിയു സഖ്യം അധികാരത്തിലെത്തിയാൽ നിതീഷ് കുമാർ മുഖ്യമന്ത്രിയായി മടങ്ങിവരുമെന്ന വാഗ്ദാനത്തിൽ പാർട്ടി ഉറച്ചുനിൽക്കുമെന്ന് ബിജെപി നേതാവ് കൈലാഷ് വിജയവർഗിയ പറഞ്ഞു. മോദിയുടെ പ്രതിച്ഛായ ഞങ്ങളെ (ഈ തിരഞ്ഞെടുപ്പിലൂടെ) നയിച്ചു. വൈകുന്നേരത്തോടെ സർക്കാർ രൂപീകരണവും നേതൃത്വവും സംബന്ധിച്ച് ഞങ്ങൾ തീരുമാനമെടുക്കും.\n13:16 (IST)10 Nov 2020\nപട്നയിലെ ജെഡിയു ഓഫീസിന് മുന്നിൽ ആഘോഷം\nബിഹാറിലെ 38 ജില്ലകളിലായി വോട്ടെണ്ണൽ ആരംഭിച്ച് ഏകദേശം മൂന്ന് മണിക്കൂറിനുശേഷം, വ്യക്തമായ ലീഡോടെ, തേജസ്വി യാദവിന്റെ നേതൃത്വത്തിലുള്ള മഹാസഖ്യത്തെ പുറകിലാക്കി എൻഡിഎ മുന്നേറുകയാണ്.\nJDU office in Patna in much more buoyant mood now. Drums and all are out @IndianExpress pic.twitter.com/Kh0xkUs3SC\n12:57 (IST)10 Nov 2020\nമധ്യപ്രദേശിൽ ഭരണമുറപ്പിച്ച് ശിവരാജ് സിംഗ് ചൗഹാന്\nമധ്യപ്രദേശ് ഉപതിരഞ്ഞെടുപ്പിൽ 28 സീറ്റുകളിൽ 20 എണ്ണത്തിലും ബിജെപി മുന്നിലാണ്. കോൺഗ്രസ് 7-ലും ബി.എസ്.പി 1 ലും മുന്നിൽ നിൽക്കുന്നു. മൊറീനയിൽ അയ്യായിരത്തോളം വോട്ടുകളുടെ ഭൂരിപക്ഷത്തിലാണ് ബിഎസ്പി മുന്നിൽ. ഭരണം തിരിച്ചുപിടിക്കാന് കോണ്‍ഗ്രസിന് വേണ്ടിയിരുന്നത് കുറഞ്ഞത് 21 സീറ്റാണ്. ഇതോടെ ശിവരാജ്‌സിംഗ് ചൗഹാന് ഭരണം ഉറപ്പിക്കുന്ന കാഴ്ചയാണ് മധ്യപ്രദേശില് നിന്ന് പുറത്തുവരുന്നത്.\nCelebrations commence at @BJP4MP office as the saffron party show lead on 19 of 28 seats in #bypolls. BJP with 107 seats needs to win on 8 seats to form majority. @IndianExpress pic.twitter.com/LsMGEt7fuL\n— Iram Siddique (@Scribbly_Scribe) November 10, 2020\n12:53 (IST)10 Nov 2020\nബിഹാർ നിയമസഭാ തിരഞ്ഞെടുപ്പിൽ കോൺഗ്രസിന് തിരിച്ചടി. ഇതുവരെ പുറത്തുവന്ന ഫലസൂചനകൾ അനുസരിച്ച് കാര്യമായ മുന്നേറ്റമുണ്ടാക്കാൻ കോൺഗ്രസിന് സാധിച്ചിട്ടില്ല. ആർജെഡിക്കൊപ്പം മഹാസഖ്യമായി മത്സരിച്ച് ബിഹാറിൽ അധികാരം പിടിക്കാനായിരുന്നു കോൺഗ്രസ് ഇത്തവണ ലക്ഷ്യമിട്ടത്. എന്നാൽ, ആർജെഡി മികച്ച മുന്നേറ്റമുണ്ടാക്കിയപ്പോൾ കോൺഗ്രസിന് അടിതെറ്റി. Read More\n12:44 (IST)10 Nov 2020\nഇടതു പാര്‍ട്ടികള്‍ക്കു മികച്ച നേട്ടം; 19 സീറ്റില് ലീഡ്\nബിഹാര് തിരഞ്ഞെടുപ്പില് വന് കുതിപ്പ് നടത്തി ഇടതുപാര്‍ട്ടികള്. ആര്‍ജെഡി നയിക്കുന്ന മഹാസഖ്യത്തിന്റെ ഭാഗമായി 29 സീറ്റില് മത്സരിച്ച ഇടതുപാര്‍ട്ടികള് 19 സീറ്റില് മുന്നിട്ടുനില്‍ക്കുകയാണ്. സിപിഐ എംഎല് ലിബറേഷനു ചില മേഖലകളിലുള്ള സ്വാധീനമാണ് ഇടതുപാര്‍ട്ടികളുടെ കുതിപ്പിനു സഹായകമായത്. 19 സീറ്റിൽ മത്സരിച്ച സിപിഐ എംഎല് 14 സീറ്റിൽ മുന്നിട്ടു നിൽക്കുകയാണ്. ആറ് സീറ്റിൽ മത്സരിച്ച സിപിഐ മൂന്ന് സീറ്റിലും നാല് സീറ്റിൽ മത്സരിച്ച സിപിഎം രണ്ട് സീറ്റിലും മുന്നിലാണ്. Read More\nബീഹാർ ഫലങ്ങൾ: രാവിലെ 11.30 വരെ 11% വോട്ടുകൾ എണ്ണപ്പെട്ടു\nരാവിലെ 11.30 വരെ 11% വോട്ടുകൾ മാത്രമാണ് എണ്ണപ്പെട്ടിട്ടുള്ളത്. എൻ‌ഡി‌എയ ലീഡ് ചെയ്യുകയാണെങ്കിലും പല മണ്ഡലങ്ങളിലും നേരിയ മുന്നേറ്റം മാത്രമാണ്. അവയിൽ ഷെൽഖ്പുര, സുഗൗലി, നോക, ഇസ്ലാംപൂർ എന്നിവിടങ്ങളിൽ 100 ൽ താഴെ വോട്ടുകൾളുടെ ലീഡ് മാത്രമാണുള്ളത്. എക്മ, ബാജ്പട്ടി, ബെലഗഞ്ച്, അർറാ, മധുബാനി, ബരോലി എന്നിവിടങ്ങളിൽ 200 വോട്ടിൽ കുറവാണ് മാർജിൻ.\n12:20 (IST)10 Nov 2020\nഗുജറാത്തിലെ എട്ട് സീറ്റുകളിലും ബിജെപി ലീഡ് ചെയ്യുന്നു\nഗുജറാത്തിലെ എട്ട് സീറ്റുകളിലും ബിജെപി മുന്നിലാണ്. ബിജെപിയുടെ ബ്രിജേഷ് മെർജയും കോൺഗ്രസിന്റെ ജയന്തിലാൽ പട്ടേലും തമ്മിൽ കടുത്ത മത്സരം നടക്കുന്ന മോർബിയിൽ രണ്ട് സ്ഥാനാർത്ഥികൾ തമ്മിലുള്ള മാർജിൻ 1,389 വോട്ടുകൾ മാത്രമാണ്.\n12:19 (IST)10 Nov 2020\nമധ്യപ്രദേശിൽ 28ൽ 17 സീറ്റിലും ബിജെപി ലീഡ് ചെയ്യുന്നു\nമധ്യപ്രദേശിലെ എല്ലാ 28 സീറ്റുകളിലെയും ഫല സൂചനകൾ പുറത്തുവരുമ്പോൾ അധികാരം നിലനിർത്താൻ ബിജെപിക്ക് പ്രയാസമുണ്ടാകില്ല. സംസ്ഥാനത്ത് 17 സീറ്റുകളിൽ ബിജെപി മുന്നിലാണ്്. നിലവിൽ ഒമ്പത് സീറ്റുകളിൽ കോൺഗ്രസ് മുന്നിലാണ്.\n12:16 (IST)10 Nov 2020\nബിഹാർ ഫലങ്ങൾ: ആർ‌ജെഡിയുടെ വോട്ട് വിഹിതം 23.35%; ബിജെപിയുടെ 20%\nനിലവിലെ ലീഡ് അനുസരിച്ച് ബിഹാറിലെ ഏറ്റവും വലിയ ഒറ്റ പാർട്ടിയാണ് ബിജെപി. ബിജെപിക്ക് 20 ശതമാനം വോട്ട് നേടാനായപ്പോൾ ആർ‌ജെഡി 23.35 ശതമാനം വോട്ട് നേടി. ജെഡിയുവിന് 15.46 ശതമാനവും കോൺഗ്രസിന് 9.05 ശതമാനവും എൽജെപിയ്ക്ക് 6.24 ശതമാനവുമുണ്ട്. 11.30 മണിയോടെ 11 ശതമാനം വോട്ടുകൾ മാത്രമേ എണ്ണിത്തീർന്നിട്ടുള്ളൂ.\n12:15 (IST)10 Nov 2020\nബിഹാർ: ഇന്ന് ഉച്ചയ്ക്ക് 1.30 ന് തിരഞ്ഞെടുപ്പ് കമ്മീഷന്റെ പത്രസമ്മേളനം\nഇന്ത്യൻ തെരഞ്ഞെടുപ്പ് കമ്മീഷൻ ഇന്ന് ഉച്ചയ്ക്ക് 1.30 ന് പത്രസമ്മേളനം നടത്തും. ഡെപ്യൂട്ടി ഇലക്ഷൻ കമ്മീഷണർമാരായ സുദീപ് ജെയിൻ, ചന്ദ്രഭൂഷൻ കുമാർ, ആശിഷ് കുന്ദ്ര എന്നിവരുൾപ്പെടെ ഇസിഐ ഉദ്യോഗസ്ഥർ മാധ്യമങ്ങൾക്ക് തിരഞ്ഞെടുപ്പ് ഫലങ്ങൾ വിശദീകരിക്കും.\n12:10 (IST)10 Nov 2020\nThe BJP is doing very well across. It is leading in Madhya Pradesh, Gujarat, Uttar Pradesh, Karnataka and even Telangana by-polls… Not to mention Bihar where, along with its allies, it is doing much better than what the exit polls had predicted…It is not over till its over.— Amit Malviya (@amitmalviya) November 10, 2020\n12:09 (IST)10 Nov 2020\nബിഹാർ തിരഞ്ഞെടുപ്പ് ഫലം പുറത്തുവരുമ്പോൾ മഹാസഖ്യത്തിൽ തിരിച്ചടി നേരിട്ട് കോൺഗ്രസ്. 71 സീറ്റുകളിൽ മത്സരിച്ച കോൺഗ്രസിന് ഇതുവരെ ലീഡ് ചെയ്യാൻ സാധിച്ചത് 20 സീറ്റിൽ മാത്രം.\n11:46 (IST)10 Nov 2020\nഗുജറാത്ത് ഉപതിരഞ്ഞെടുപ്പ്: വോട്ടെണ്ണലിന്റെ 11-ാം റൗണ്ട് പൂർത്തിയായി\nസുരേന്ദ്രനഗറിലെ ലിംബി സീറ്റിൽ ബിജെപിയുടെ കിരിത്സിങ് റാണ തന്റെ കോൺഗ്രസ് എതിരാളിയായ ചേതൻ കച്ചറിനെ 14000 വോട്ടുകൾക്ക് പിന്നിലാക്കിയിരിക്കുന്നു. ഇനിയും 31 റൗണ്ടുകൾ കൂടി എണ്ണിത്തീർക്കാൻ ഉണ്ട്.\nIn Limbdi seat in Surendranagar, BJP’s Kiritsinh Rana is leading his Congress rival Chetan Kachar by around 14000 votes after Round-11 of vote countingcounting. 31 more rounds of counting to go #GujaratByPolls @IndianExpress @ExpressGujarat\n— Gopal Kateshiya (@gopalreports) November 10, 2020\nബിജെപിയേക്കാള് പിന്നില് ജെഡിയു; ചതിച്ചത് കോവിഡെന്ന് പാർട്ടി വക്താവ്\nവോട്ടെണ്ണൽ പുരോഗമിക്കുന്ന ബിഹാറിൽ, ലീഡ് നിലകൾ മാറിമറിയുമ്പോൾ കോവിഡിനെ പഴിചാരി മുഖ്യമന്ത്രി നിതീഷ് കുമാറിന്റെ പാർട്ടിയായ ജെഡിയു. ലീഡ് ചെയ്യുന്ന സീറ്റുകളുടെ കാര്യത്തില് ബിജെപി സഖ്യകക്ഷിയായ ജെഡിയുവിനെക്കാള് മുന്നിലാണ്. ഇത് നിതീഷ് കുമാറിന് തിരിച്ചടിയാകുന്ന ഘടകമാണ്. ഒന്നരപ്പതിറ്റാണ്ടായി ബിഹാറിനെ നയിക്കുകയാണ് നിതീഷ് നേതൃത്വത്തിലുള്ള ജെഡിയു. തിരിച്ചടിയുടെ കാരണം കോവിഡാണെന്നാണ് ജെഡിയു വക്താവ് കെ സി ത്യാഗിയുടെ പ്രസ്താവന. ജനങ്ങളുടെ തീരുമാനത്തെ സ്വാഗതം ചെയ്യുന്നുവെന്നാണ് കെ.സി ത്യാഗി പറഞ്ഞതായി എന്‍ഡി ടിവി റിപ്പോർട്ട് ചെയ്യുന്നു. Read More\n11:16 (IST)10 Nov 2020\nബിഹാറിൽ പകുതിയും കടന്ന് എൻഡിഎ, നൂറിന് താഴെ മഹാസഖ്യം\nബിഹാറിൽ വോട്ടെണ്ണൽ പുരോഗമിക്കുമ്പോൾ ഭരണകക്ഷിയായ എൻ‌ഡി‌എ പകുതിയിലേറെ സീറ്റുകളിൽ ലീഡ് ചെയ്യുകയാണ്. നിതീഷ് കുമാറിന്റെ ജനതാദൾ-യുണൈറ്റഡ് സഖ്യകക്ഷിയായ ബിജെപിയെക്കാൾ വളരെ പിന്നിലായിരുന്നു, മത്സരത്തിൽ ഏറ്റവും വലിയ ഒറ്റ കക്ഷിയായി ബിജെപി മാറി. എൽജെപി ഇപ്പോൾ എട്ട് സീറ്റുകളിൽ മുന്നിലാണ്. തുടക്കത്തിൽ വ്യക്തമായ ലീഡ് നിലനിർത്തിയിരുന്ന ആർജെഡി ഇപ്പോൾ നൂറിൽ താഴെ സീറ്റുകളിൽ മാത്രമാണ് ലീഡ് ചെയ്യുന്നത്.\n11:02 (IST)10 Nov 2020\nതിരിച്ച് പിടിച്ച് എൻഡിഎ; വ്യക്തമായ ഭൂരിപക്ഷം\nരാജ്യം ഉറ്റുനോക്കുന്ന ബിഹാര് തിരഞ്ഞെടുപ്പില് ലീഡ് നിലകൾ മാറിമറിയുകയും എൻഡിഎ വ്യക്തമായ ഭൂരിപക്ഷം സ്വന്തമാക്കുകയും ചെയ്തു. എൻഡിഎയുടെ നേട്ടത്തിന് പിന്നിൽ ബിജെപിയ്ക്ക് ലഭിച്ച സീറ്റുകളാണ്. മിക്ക എക്‌സിറ്റ് പോളുകളും പ്രവചിച്ചിരുന്നത് ആര്‍ജെഡി നയിക്കുന്ന മഹാഗത്ബന്ധന് മുന്നേറ്റം തുടരുമെന്നായിരുന്നു. തുടക്കത്തിൽ ഫലസൂചനകൾ പ്രവചനം പോലെയായിരുന്നെങ്കിലും പിന്നീഡ് ലീഡ് നില മാറി മറിയുകയായിരുന്നു. നിലവിൽ 125 സീറ്റുകളിൽ ബിജെപിയും 101 സീറ്റുകളിൽ മഹാസഖ്യവും മുന്നേറുന്നു\n10:32 (IST)10 Nov 2020\nമധ്യപ്രദേശ് ഉപതിരഞ്ഞെടുപ്പ്: സാൻ‌വറിൽ കോൺഗ്രസിനെക്കാൾ വ്യക്തമായ ലീഡോടെ ബിജെപി\nബിജെപിയുടെ തുളസിറാം സിലാവത്ത് സാൻവറിൽ നിന്ന് ഏറ്റവും ഉയർന്ന ലീഡോടെ മുന്നിലാണ്. അദ്ദേഹത്തിന് 11,307 വോട്ടുകൾ (64.78%), അടുത്ത സ്ഥാനാർത്ഥി കോൺഗ്രസിന്റെ പ്രേംചന്ദ് ഗുഡ്ഡുവിന് 5,639 (32.31%). ഇത് 5,668 വോട്ടിന്റെ മാർജിനാണ്.\n10:31 (IST)10 Nov 2020\nഗുജറാത്ത് ഉപതിരഞ്ഞെടുപ്പ്:7സീറ്റുകളിൽ പാർട്ടി ലീഡ് നേടിയപ്പോൾ ആഘോഷവുമായി ബിജെപി അനുയായികൾ\nഅഞ്ചാം റൗണ്ട് ഇവിഎമ്മിന്റെ വോട്ടെണ്ണൽ ആരംഭിക്കാനിരിക്കുന്ന വഡോദരയിലെ പോളിടെക്നിക് കോളേജിന് പുറത്ത് ബിജെപി അനുഭാവികളുടെ ആഘോഷം.\n10:26 (IST)10 Nov 2020\nബിഹാർ: നിതീഷ് കുമാർ വിജയിച്ച സീറ്റിൽ എൽജെപി ലീഡ് ചെയ്യുന്നു\n1985 ൽ നടന്ന ആദ്യ നിയമസഭാ തെരഞ്ഞെടുപ്പിൽ നിതീഷ് കുമാർ വിജയിച്ച ഹർനൗട്ടിൽ എൽജെപി സ്ഥാനാർത്ഥി മമതാദേവി നിലവിലെ ജെഡി (യു) സ്ഥാനാർത്ഥി ഹരിനാരായൺ സിങ്ങിനെ മറികടന്ന് ലീഡ് നില ഉയർത്തുകയാണ്\n10:21 (IST)10 Nov 2020\nബിഹാറിൽ എൻഡിഎ സഖ്യത്തിൽ ജെഡിയുവിനെ കടത്തിവെട്ടി ബിജെപി\nബിഹാർ തിരഞ്ഞെടുപ്പിൽ എൻഡിഎ സഖ്യത്തിൽ ബിജെപി കുതിക്കുന്നു. മുഖ്യമന്ത്രി നിതീഷ് കുമാറിന്റെ പാർട്ടിയായ ജനതാദൾ യുണൈറ്റഡ് 50 സീറ്റുകളിൽ ലീഡ് ചെയ്യുമ്പോൾ 66 സീറ്റുകളിലാണ് ബിജെപിയുടെ മുന്നേറ്റം.\n10:15 (IST)10 Nov 2020\nഗുജറാത്ത് ഉപതിരഞ്ഞെടുപ്പ്: മൂന്ന് റൗണ്ട് വോട്ടെണ്ണൽ പൂർത്തിയായി\nമൂന്ന് റൗണ്ട് ഇവിഎം വോട്ടെണ്ണൽ പൂർത്തിയായി. കർജാനിൽ 2028 വോട്ടുകൾക്ക് ബിജെപി മുന്നിലാണ്. നാലാം റൗണ്ട് വോട്ടെണ്ണൽ നടക്കുന്നു.\n#Gujaratbypolls : BJP’s Kiritsinh Rana on Limbdi seat extends lead by over 6200 votes @IndianExpress\n— Avinash Nair (@Avinashgnair) November 10, 2020\n10:14 (IST)10 Nov 2020\nഉത്തർപ്രദേശ്: നാല് സീറ്റുകളിൽ ബിജെപി ലീഡ് ചെയ്യുന്നു\nഉത്തർപ്രദേശിലെ ഏഴിൽ നാല് നിയമസഭാ സീറ്റുകളിൽ ബിജെപി ഇപ്പോൾ മുന്നിലാണ്. ബി‌എസ്‌പിയും എസ്പിയും ഒരു സീറ്റ് വീതം മുന്നിൽ നിൽക്കുമ്പോൾ മൽഹാനിയിൽ ഒരു സ്വതന്ത്ര സ്ഥാനാർത്ഥി മുന്നേറുന്നു\n10:11 (IST)10 Nov 2020\nബിഹാറിൽ 243 സീറ്റുകളിൽ 104 എണ്ണത്തിൽ ഇലക്ഷൻ കമ്മീഷന്റെ കണക്കുകൾ\n52 സീറ്റുകളിൽ എൻ‌ഡി‌എ മുന്നിലാണ് – ബിജെപി 28, ജെഡിയു 20, വികാസ്ഷീൽ ഇൻസാൻ പാർട്ടി 4\n46 സീറ്റുകളിൽ മഹാസഖ്യം മുന്നിലാണ് – ആർ‌ജെഡി 29, കോൺഗ്രസ് 12, ഇടത് 5\nരണ്ട് സീറ്റുകളിൽ ബി‌എസ്‌പിക്ക് ലീഡ്, ലോക് ജൻ ശക്തി പാർട്ടി മൂന്നിൽ, എ‌ഐ‌ഐ‌എം ഒന്നിന് മുന്നിലാണ് (രാവിലെ 10.00 വരെ)\n10:09 (IST)10 Nov 2020\nമധ്യപ്രദേശ് ഉപതിരഞ്ഞെടുപ്പ്: ബിജെപി 11 സീറ്റിലും കോൺഗ്രസ്5ലും ബിഎസ്പി 1 സീറ്റിലും ലീഡ് ചെയ്യുന്നു\nനിലവിൽ 28 സീറ്റുകളിൽ 18 എണ്ണത്തിലാണ് എല്ലാവരുടേയും കണ്ണുകൾ. 11 സീറ്റുകളിൽ ബിജെപി മുന്നിലാണ്. കോൺഗ്രസ്5ലും ബിഎസ്പി 1 ലും മുന്നിലാണ്. ബിജെപിക്ക് ഇതുവരെ 52.5 ശതമാനം വോട്ടാണ് ഉള്ളത്. കോൺഗ്രസിന് 38.5 ശതമാനവും ബിഎസ്പിക്ക് 5.25 ശതമാനവുമാണ്. മെഹ്ഗാവ്, ഗ്വാളിയോർ, ഗ്വാളിയർ ഈസ്റ്റ്, ഡാബ്ര, ഭാണ്ടർ, കരേര, പോഹാരി, സാഞ്ചി, മന്ധത, ജോറ സീറ്റുകളിലെ ട്രെൻഡുകൾ ഇപ്പോഴും പുറത്തുവന്നിട്ടില്ല\n10:05 (IST)10 Nov 2020\nബിഹാർ ഫലങ്ങൾ: ഡെറാഡൂണിലിരുന്ന് ഫലം നിരീക്ഷിച്ച് കുടിയേറ്റ തൊഴിലാളികൾ\nവീട്ടിൽ നിന്ന് വളരെ അകലെ, ബിഹാറിൽ നിന്ന് ഡെറാഡൂണിലെത്തിയ കുടിയേറ്റ തൊഴിലാളികൾ, മൊബൈൽ ഫോണുകളിൽ ബീഹാർ തിരഞ്ഞെടുപ്പുകളിൽ ട്രെൻഡുകൾ ആവേശത്തോടെ നിരീക്ഷിച്ച് വരികയാണ്.\nWaiting to be picked up for work in Dehradun, migrant labourers from Bihar watching #BiharElectionResults on mobile phones. @IndianExpress pic.twitter.com/nSu3UBB7j5\n— Lalmani Verma (@LalmaniVerma838) November 10, 2020\n09:55 (IST)10 Nov 2020\nബിഹാറിൽ എൻഡിഎയ്ക്ക് സഖ്യത്തിനെക്കാൾ നേരിയ മുന്നേറ്റം\nവോട്ടെണ്ണൽ തുടങ്ങി ഏകദേശം രണ്ട് മണിക്കൂറാകുമ്പോൾ എൻഡിഎയ്ക്ക് മഹാസഖ്യത്തെക്കാൾ ലീഡ്. 119 സീറ്റുകളിൽ എൻഡിഎയും 114 സീറ്റുകളിൽ മഹാസഖ്യവും ലീഡ് ചെയ്യുന്നു.\n09:53 (IST)10 Nov 2020\nഗുജറാത്ത് ഉപതിരഞ്ഞെടുപ്പ്:7സീറ്റുകളിൽ ബിജെപി മുന്നിലാണ്\nഗുജറാത്ത് ഉപതിരഞ്ഞെടുപ്പിൽ 8 ൽ7സീറ്റുകളിൽ ബിജെപി മുന്നിലാണ്. ബാക്കിയുള്ള ഒരു സീറ്റായ മോർബിയിൽ കോൺഗ്രസ് മുന്നിലാണ്. സ്ഥാനാർത്ഥി ജയന്തിലാൽ ജെറാജ് ഭായ് പട്ടേൽ 777 വോട്ടുകൾക്ക് മുന്നിലാണ്.\nഎംപിയിൽ ബമോറി, മൽഹാര എന്നിവയുൾപ്പെടെ9സീറ്റുകളിൽ ബിജെപി ലീഡ് ചെയ്യുന്നു\nബമോറി, മൽഹാര എന്നിവിടങ്ങളിലും ബിജെപി ലീഡ് നേടിയിട്ടുണ്ട്. അശോക് നഗർ, മുങ്കോളി, ബിയോറ, ബദ്‌നവാർ, സൻ‌വർ, സുവസ്ര എന്നീ ആറ് സീറ്റുകൾക്ക് പുറമെയാണിത്. അഗറിലും ഹത്പിപ്ലിയയിലും കോൺഗ്രസിന് ലീഡ് ഉണ്ട്.\n09:46 (IST)10 Nov 2020\nവോട്ടെണ്ണൽ പുരോഗമിക്കുമ്പോൾ മഹാസഖ്യത്തിന്റെ ലീഡ് നില കുറയുന്നു. നിലവിൽ ഇഞ്ചോടിഞ്ച് പോരാട്ടമാണ് ബിഹാറിൽ നടക്കുന്നത്\n09:41 (IST)10 Nov 2020\nഗുജറാത്തിൽ നാല് സീറ്റുകളിൽ ബിജെപി ലീഡ് ചെയ്യുന്നു\nഗുജറാത്തിലെ4നിയമസഭാ സീറ്റുകളിൽ ബിജെപി മുന്നിലാണ്\n#Gujarat bypolls: #BJP leads in four of the eight seats – Abdasa, Limdi, Morbi and Kaprada. Initial trends for remaining seats yet to officially announced @IndianExpress\n09:36 (IST)10 Nov 2020\nകുതിപ്പില്ല, ജെഡിയു കിതയ്ക്കുന്നു\nസഖ്യകക്ഷിയായ ജെഡിയുവിന്റെ നിതീഷ് കുമാറിനേക്കാൾ മുന്നിലാണ് ബിഹാറിൽ ബിജെപിയുടെ ലീഡ്. നിലവിൽ 59 സീറ്റുകളിൽ ബിജെപി മുന്നിലാണ്. 35 സീറ്റുകളിൽ ജെഡിയു മുന്നിലാണ്. ആർ‌ജെ‌ഡി-കോൺഗ്രസ് സംയോജനം കേവല ഭൂരിപക്ഷത്തിലേക്കാണ് നീങ്ങുന്നതെന്ന് ബീഹാർ തിരഞ്ഞെടുപ്പിന്റെ ആദ്യകാല പ്രവണതകൾ സൂചിപ്പിക്കുന്നു. ഈ പ്രവണത നിലനിൽക്കുകയാണെങ്കിൽ, നിതീഷ് പുറത്തുകടക്കുകയാണ്.\n09:33 (IST)10 Nov 2020\nബീഹാർ ഫലങ്ങൾ 2020: ലീഡ് നില\nറണ്ണിസെയ്ദ്പൂരിൽ ജെഡി (യു) നേതാവ് പങ്കജ് കുമാർ മിശ്ര ആർജെഡിയുടെ മംഗിതാദേവിക്കെതിരെ ലീഡ് ചെയ്യുന്നു\nരാംഗഢിൽ ബിജെപിയുടെ അശോക കുമാർ സിംഗിനെക്കാൾ ബിഎസ്പിയുടെ അംബിക സിങ്ങിന് ലീഡ് ഉണ്ട്\nരഘുനാഥ്പൂരിൽ ആർ‌ജെഡിയുടെ ഹരിശങ്കർ യാദവ് എൽ‌ജെ‌പിയുടെ മനോജ് കുമാർ സിംഗിനെക്കാൾ മുന്നിലാണ്\nഝജയിൽ ജെഡിയു സ്ഥാനാർഥി ദാമോദർ റാവത്തിന് ആർ‌ജെഡിയുടെ രാജേന്ദ്ര പ്രസാദിനെക്കാൾ ലീഡ് ഉണ്ട്\nഹാജിപൂരിൽ ബിജെപിയുടെ അവദേശ് സിങ്ങിന് നേരിയ ലീഡുണ്ട്\nഗർഖയിൽ ബിജെപിയുടെ ഗ്യാൻചന്ദ് മഞ്ജി മുന്നിലാണ്\nദർബംഗ ഗ്രാമത്തിൽ ആർ‌ജെ‌ഡിക്ക് ലീഡ് ഉണ്ട്, ദർ‌ബംഗയിൽ ബിജെപി മുന്നിലാണ്\nദരുന്ധയിലും ദാരൗലിയിലും ബിജെപിക്ക് നേട്ടമുണ്ട്\nബെനിപൂരിൽ ജെഡിയുവിന് ലീഡ് ഉണ്ട്, ബെൽസാൻഡ് ആർ‌ജെഡിയെ അനുകൂലിക്കുന്നു\nബെഗുസാരായിയിൽ ഐ‌എൻ‌സി സ്ഥാനാർത്ഥി അമിത ഭൂഷന് ലീഡ് ഉണ്ട്\n09:26 (IST)10 Nov 2020\nഗുജറാത്തിൽ മൂന്ന് സീറ്റുകളിൽ ബിജെപി ലീഡ് ചെയ്യുന്നു\nഉപതെരഞ്ഞെടുപ്പ് നടന്ന ഗുജറാത്തിലെ എട്ട് നിയമസഭാ സീറ്റുകളിൽ മൂന്നെണ്ണത്തിലും ബിജെപി മുന്നിലാണ്\n09:16 (IST)10 Nov 2020\nതേജസ്വി യാദവിന്റെ വീടിന് മുന്നിൽ തടിച്ചുകൂടി അണികൾ\nആദ്യകാല ട്രെൻഡുകൾ എം‌ജിബിക്ക് അനുകൂലമായ സാഹചര്യത്തിൽ, ആർ‌ജെ‌ഡി നേതാവ് തേജസ്വി യാദവിന്റെ അനുയായികൾ അദ്ദേഹത്തിന്റെ വീടിന് പുറത്ത് എത്തിക്കൊണ്ടിരിക്കുന്നു\n09:00 (IST)10 Nov 2020\nബിഹാറിൽ മഹാഗത്ബന്ധൻ മുന്നേറുന്നു\nആർ‌ജെഡിയുടെ നേതൃത്വത്തിലുള്ള മഹാഗത്ബന്ധൻ 73 ലധികം സീറ്റുകളിൽ മുന്നേറുമ്പോൾ നിതീഷ് കുമാറിന്റെ നേതൃത്വത്തിലുള്ള എൻ‌ഡി‌എ 57 സീറ്റുകളിൽ ലീഡ് നേടി.\n08:59 (IST)10 Nov 2020\nയുപിയിലും ഗുജറാത്തിലും വോട്ടെണ്ണൽ ആരംഭിച്ചു\nഗുജറാത്തിലെയും ഉത്തർപ്രദേശിലെയും 15 സീറ്റുകളുടെ ഉപതെരഞ്ഞെടുപ്പ് ഫലം ഇന്ന് പ്രഖ്യാപിക്കും. രാവിലെ എട്ടിന് വോട്ടെണ്ണൽ ആരംഭിച്ചു ഉത്തർപ്രദേശിൽ ഏഴ് നിയമസഭ സീറ്റുകളിലേക്കുള്ള ഉപതിരഞ്ഞെടുപ്പാണ് നടക്കുന്നത്.\n08:56 (IST)10 Nov 2020\nമധ്യപ്രദേശിൽ ആദ്യ ഫലസൂചനകൾ ബിജെപിക്ക് അനുകൂലം\nമധ്യപ്രദേശിൽ നടക്കുന്ന 28 ഉപതിരഞ്ഞെടുപ്പുകളുടെ ഫലം ഇന്ന് പ്രഖ്യാപിക്കും. ആദ്യ ഫലസൂചനകൾ പുറത്തുവരുമ്പോൾ ബിജെപിയാണ് മുന്നേറുന്നത്. മുൻ കോൺഗ്രസ് സർക്കാരിന്റെ 25 എം‌എൽ‌എമാർ 2020 മാർച്ചിൽ ബിജെപിയിലേക്ക് മാറിയതിനെ തുടർന്നാണ് വോട്ടെടുപ്പ് അനിവാര്യമായത്, ഇത് കമൽ നാഥിന്റെ 15 മാസം പഴക്കമുള്ള സർക്കാരിന്റെ പതനത്തിലേക്ക് നയിച്ചു. സിറ്റിംഗ് എം‌എൽ‌എമാരുടെ മരണത്തെത്തുടർന്ന് മൂന്ന് സീറ്റുകൾ ഒഴിഞ്ഞുകിടക്കുകയായിരുന്നു.\nബീഹാർ എക്സിറ്റ് പോളുകൾ ശരിവച്ച് ആർജെഡിയുടെ കുതിപ്പ്\nമൂന്ന് ഘട്ടങ്ങളിലായി 56.41 ശതമാനം പോളിംഗ് രേഖപ്പെടുത്തിയ ബീഹാറിലെ നിയമസഭാ തെരഞ്ഞെടുപ്പിനുള്ള അവസാനഘട്ട വോട്ടെടുപ്പിന് ശേഷം ശനിയാഴ്ച വൈകുന്നേരം പ്രധാന ടെലിവിഷൻ നെറ്റ്‌വർക്കുകൾ സംപ്രേഷണം ചെയ്ത എക്സിറ്റ് പോളുകൾ ആർ‌ജെഡിയുടെ നേതൃത്വത്തിലുള്ള പ്രതിപക്ഷ സഖ്യത്തിന് മൂന്നിൽ രണ്ട് ഭൂരിപക്ഷം ലഭിക്കുമെന്ന് ഒരു വോട്ടെടുപ്പ് പ്രവചിക്കുമ്പോൾ, മറ്റൊരാൾ അത് പാതിവഴിയിൽ കടക്കുമെന്ന് പറഞ്ഞു.\n08:35 (IST)10 Nov 2020\nആദ്യഫല സൂചനകൾ പുറത്ത് വരുമ്പോൾ മഹാസഖ്യം മുന്നേറുന്നു\nബിഹാർ വോട്ടെണ്ണലിന്റെ ആദ്യ ഫലങ്ങൾ പുറത്തുവരുമ്പോൾ തേജസ്വി യാദവിന്റെ നേതൃത്വത്തിലുള്ള മഹാസഖ്യത്തിനാണ് മുന്നേറ്റം. കടുത്ത പോരാട്ടമാണ് ബിഹാറിൽ നടന്നിരിക്കുന്നത്.\n08:10 (IST)10 Nov 2020\nനിതീഷ് കുമാറോ തേജസി യാദവോ?: ബീഹാറിലെ 55 കേന്ദ്രങ്ങളിൽ വോട്ടെണ്ണൽ ആരംഭിച്ചു\nബീഹാറിലെ വോട്ടെണ്ണൽ ആരംഭിച്ചു. വ്യക്തിഗത സീറ്റുകളിലെ വോട്ടുകളും ഫലങ്ങളും എണ്ണുന്നത് തിരഞ്ഞെടുപ്പ് കമ്മീഷന്റെ ഇനിപ്പറയുന്ന വെബ്‌സൈറ്റുകളായ eciresults.nic.in, eci.gov.in, results.eci.gov.in തത്സമയം പ്രഖ്യാപിക്കും. അന്തിമ കണക്കുകൾ പിന്നീടുള്ള ദിവസങ്ങളിൽ മാത്രമേ വരുകയുള്ളൂവെങ്കിലും ഫലസൂചനകൾക്കും വിശകലനങ്ങൾക്കുമായി ഞങ്ങളുടെ ലൈവ് വായിക്കുക.\n07:35 (IST)10 Nov 2020\nബിഹാറിൽ പ്രത്യാശ മുറുകെ പിടിച്ച് ബിജെപി-ജെഡിയു സഖ്യം, ഉത്സാഹത്തോടെ ആർജെഡി\nരണ്ട് വീടുകളും തമ്മിൽ 500 മീറ്ററിന്റെ അകലമാണ് ഉള്ളത്. എന്നാൽ ഇന്ന്, ആ വീടുകൾക്ക് അകത്തും പുറത്തുമുള്ളവരുടെ മാനസികാവസ്ഥയിൽ വലിയ വ്യത്യാസം ഉണ്ടാകില്ല. മുഖ്യമന്ത്രി നിതീഷ് കുമാറിന്റെ ഔദ്യോഗിക വസതിയായ ആനി മാർഗിന് പുറത്ത് നിശബ്ദതയാണ്. ആരേയും പരിസരങ്ങളിൽ ചുറ്റിനടക്കാൻ സുരക്ഷാ ഉദ്യോഗസ്ഥർ അനങ്ങുന്നില്ല. കോമ്പൗണ്ടിൽ പാർക്ക് ചെയ്തിട്ടുള്ള ഒരേയൊരു വാഹനം പോലീസിന്റെതും. സർക്കുലർ റോഡിലെ പത്താം നമ്പർ ഗേറ്റിലെ രണ്ട് മുൻ മുഖ്യമന്ത്രിമാരായ ലാലു പ്രസാദ് യാദവ്, റാബ്രി ദേവി എന്നിവരുടെ വസതികളും മുഖ്യമന്ത്രി സ്ഥാനാർഥി തേജസ്വി യാദവിന്റെ വസതിയും അടച്ചിട്ടിരിക്കുന്നു. ആർക്കും അകത്തേക്ക് പ്രവേശനമില്ലായിരുന്നു. എന്നിട്ടും ഞായറാഴ്ച പകൽ മുഴുവൻ, മാല, മധുരപലഹാരങ്ങൾ, തേജശ്വിയുടെ ഫോട്ടോഗ്രാഫുകൾ എന്നിവയുമായി കുറഞ്ഞത് നൂറോളം പേർ പുറത്ത് നിൽക്കുന്നുണ്ടായിരുന്നു Read More\n07:05 (IST)10 Nov 2020\nവോട്ടെണ്ണലിന് മുൻപ് കർശന സുരക്ഷ\nതിരഞ്ഞെടുപ്പ് കമ്മീഷൻ ഇന്ന് വോട്ടെണ്ണലിന് വിപുലമായ ക്രമീകരണങ്ങൾ ചെയ്തിട്ടുണ്ട്. സംസ്ഥാനത്തെ 38 ജില്ലകളിലായി 55 വോട്ടെണ്ണൽ കേന്ദ്രങ്ങൾ, 414 ഹാളുകൾ എന്നിവ സ്ഥാപിച്ചതായി വോട്ടെടുപ്പ് പാനൽ അറിയിച്ചു. വോട്ടെണ്ണൽ കേന്ദ്രങ്ങളിലും പരിസരത്തും ആളുകളുടെ ഒത്തുചേരൽ തടയുന്നതിനായി ക്രിമിനൽ പ്രൊസീജ്യർ കോഡിലെ (സിആർ‌പി‌സി) സെക്ഷൻ 144 പ്രകാരമുള്ള നിരോധന ഉത്തരവുകൾ പ്രഖ്യാപിച്ചിട്ടുണ്ട്. രാവിലെ എട്ട് മുതൽ ആദ്യ ഫലസൂചനകൾ ലഭിച്ചു തുടങ്ങും.\nLive Bihar Election Results , Bihar Assembly Election Vote Counting Live:\nWeb Title: Bihar election result 2020 live updates rjd jdu bjp congress


ഖത്തറിലെ4സ്കൂളുകളില് കൂടി എച്ച്1എന്1 സ്ഥിരീകരിച്ചു, പനി ബാധിയ്ക്കുന്നതിലേറെയും കുട്ടികള് | More confirmed H1N1 cases in Qatar but no ’emergency epidemic’ - Malayalam Oneindia\n37 min ago സിഎഎ വിരുദ്ധ പ്രക്ഷോഭത്തിന് ഫണ്ട് നൽകിയെന്ന തികച്ചും അടിസ്ഥാന രഹിതമെന്ന് പോപ്പുലർ ഫ്രണ്ട്\n57 min ago നടിയെ ആക്രമിച്ച കേസിൽ ദിലീപ് ഹൈക്കോടതിയിൽ, താനാണ് ഇര, തന്നെ പ്രതി ചേർക്കരുതെന്ന് ഹർജി!\nഖത്തറിലെ4സ്കൂളുകളില് കൂടി എച്ച്1എന്1 സ്ഥിരീകരിച്ചു, പനി ബാധിയ്ക്കുന്നതിലേറെയും കുട്ടികള്\nPublished: November 19 2015, 13:07 [IST]\nദോഹ: ഖത്തറില് വീണ്ടും എച്ച്1എന്1 രോഗം കണ്ടെത്തി. അഞ്ച് വിദ്യാര്‍ഥികളിലാണ് രോഗം കണ്ടെത്തിയത്. ഖത്തറിലെ നാല് സ്‌കൂളുകളില് നിന്നുള്ളവരാണ് വിദ്യാര്‍ഥികള്. രോഗം സ്ഥിരീകരിച്ചതായി ദോഹ ന്യൂസ് റിപ്പോര്‍ട്ട് ചെയ്യുന്നു. ഖത്തര് സുപ്രീം ആരോഗ്യ മന്ത്രലായമാണ് രോഗം സ്ഥിരീകരിച്ചത്.\nരോഗം കണ്ടെത്തിയ സ്‌കൂളുകള് തുറന്ന് പ്രവര്‍ത്തിയ്ക്കുന്നുണ്ടെങ്കിലും ആവശ്യമായ മുന്‍കരുതല് സ്വീകരിയ്ക്കണമെന്ന് നിര്‍ദ്ദേശം നല്‍കിയിട്ടുണ്ട്. ആശങ്കപ്പെടേണ്ട സാഹചര്യമില്ലെന്നാണ് അധികൃതര് നല്‍കുന്ന മുന്നറിയിപ്പ്. മുന്‍പ് ഖത്തഖിലെ മൂന്ന് പ്രൈമറി കഌസ് വിദ്യാര്‍ഥിനികള്‍ക്ക് ഇന്‍ഫഌവന്‍സ എ വിഭാഗത്തില്‍പ്പെടുന്ന എച്ച്1എന്1 മുന്‍പ് സ്ഥിരീകരിച്ചിരുന്നു.\nഅസുഖബാധിതരായ കുട്ടികളെ സ്‌കൂളില് അയക്കരുതെന്ന കര്‍ശന നിര്‍ദ്ദേശവും നല്‍കിയിട്ടപണ്ട്. കാലാവസ്ഥയില് വന്ന മാറ്റമാണ് എച്ച് വണ് എന് വണ് വൈറസിനെ ശക്തമാക്കുന്നതെന്നാണ് സൂചന. കൃത്യമായ ചികിത്സയും പ്രതിരോധ കുത്തിവയ്പ്പും എടുത്താല് ഭയപ്പെടേണ്ടെന്നും സുപ്രീം കൗണ്‍സില് അറിയിച്ചു.\nh1n1 fever qatar school എച്ച്1എന്1 പനി ഖത്തര് സ്കൂള്\nMore confirmed H1N1 cases in Qatar but no ’emergency epidemic’\nStory first published: Thursday, November 19, 2015, 13:07 [IST]


നടി ഭാവനയുടെ അച്ഛന് അന്തരിച്ചു | Actress Bhavana's father passes away - Malayalam Oneindia\nPublished: September 24 2015, 9:52 [IST]\nകൊച്ചി: ചലച്ചിത്ര താരം ഭാവനയുടെ അച്ഛന് തൃശൂര് ചന്ദ്രകാന്തത്തില് ബാലചന്ദ്രന് (59) അന്തരിച്ചു. സംസ്‌ക്കാരം വ്യാഴാഴ്ച വൈകിട്ട് പാറമേക്കാവ് ശാന്തിഘട്ടത്തില് നടക്കും. ബുധനാഴ്ച പുലര്‍ച്ചെയായിരുന്നു അന്ത്യം.\nമലയാള ചലച്ചിത്ര രംഗത്ത് അസിസ്റ്റന്റ് ഛായാഗ്രാഹകനായി അദ്ദേഹം പ്രവര്‍ത്തിച്ചിട്ടുണ്ട്. പുഷ്പലതയാണ് ഭാര്യ. ഭാവനയെക്കൂടാതെ ജയദേവന് എന്നൊരു മകന് കൂടിയുണ്ട്.\nപുതുമുഖങ്ങളെ വച്ച് കമല് സംവിധാനം ചെയ്ത നമ്മള് എന്ന ചിത്രത്തിലൂടെയാണ് ഭാവന സിനിമയില് എത്തുന്നത്. ഭാവനയുടെ അച്ഛന്റെ സുഹൃത്തുക്കള് വഴിയാണ് അവര് സിനിമയില് എത്തുന്നത്.\nഭാവനയുടെ പിതാവ് മരിച്ചു\nചലച്ചിത്ര താരം ഭാവനയുടെ അച്ഛന് തൃശൂര് ചന്ദ്രകാന്തത്തില് ബാലചന്ദ്രന് (59) അന്തരിച്ചു.\nമലയാള ചലച്ചിത്ര രംഗത്ത് അസിസ്റ്റന്റ് ഛായാഗ്രാഹകനായി അദ്ദേഹം പ്രവര്‍ത്തിച്ചിട്ടുണ്ട്.\nഭാര്യ പുഷ്പലത, ചലച്ചിത്ര താരം ഭാവന, ജയദേവന് എന്നിവരാണ് മക്കള്\nഅച്ഛന്‍റെ സുഹൃത്തുക്കള് വഴിയാണ് ഭാവന സിനിമയില് എത്തുന്നത്\nഅച്ഛനും അമ്മയുമായി എപ്പോഴും നല്ല ബന്ധം കാത്തുസൂക്ഷിയ്ക്കുന് നായിക കൂടിയാണ് ഭാവന\nbhavana actress father film cameraman ഭാവന നടി അച്ഛന് സിനിമ\nActress Bhavana's father passes away\nStory first published: Thursday, September 24, 2015, 9:52 [IST]


നോട്ട് നിരോധനം: കേന്ദ്ര സര്‍ക്കാറിനെതിരെ രൂക്ഷ വിമര്‍ശനവുമായി മന്‍മോഹന് സിങ് – Chandrika Daily\nBy web desk Thursday November 8, 2018 15:41 pm\nനോട്ട് നിരോധനം: കേന്ദ്ര സര്‍ക്കാറിനെതിരെ രൂക്ഷ വിമര്‍ശനവുമായി മന്‍മോഹന് സിങ്\nന്യൂഡല്‍ഹി: നോട്ട് നിരോധനത്തിന്റെ രണ്ടാം വാര്‍ഷിക ദിനത്തില് കേന്ദ്ര സര്‍ക്കാറിനെതിരെ രൂക്ഷ വിമര്‍ശനവുമായി മുന് പ്രധാനമന്ത്രി മന്‍മോഹന് സിങ്. നോട്ട് നിരോധനം രാജ്യത്തിന് വലിയൊരു വിപത്തായിരുന്നു. നിര്‍ഭാഗ്യവശാല്…\nന്യൂഡല്‍ഹി: നോട്ട് നിരോധനത്തിന്റെ രണ്ടാം വാര്‍ഷിക ദിനത്തില് കേന്ദ്ര സര്‍ക്കാറിനെതിരെ രൂക്ഷ വിമര്‍ശനവുമായി മുന് പ്രധാനമന്ത്രി മന്‍മോഹന് സിങ്. നോട്ട് നിരോധനം രാജ്യത്തിന് വലിയൊരു വിപത്തായിരുന്നു. നിര്‍ഭാഗ്യവശാല് ഇതിന്റെ മുറിവുകളും പേടിയും ഇപ്പോഴും നിലനില്‍ക്കുകയാണ്. ഇത് മായിച്ചെടുക്കാന് കൂടുതല് സമയമെടുക്കുമെന്നും മന്‍മോഹന് സിങ് പറഞ്ഞു.\nചില സാമ്പത്തിക നയങ്ങള് കൊണ്ടുണ്ടാകുന്ന ദുരിതങ്ങള് ദീര്‍ഘകാലത്തേക്ക് രാജ്യത്തെ പിന്നോട്ടടിക്കും. ഇക്കാര്യത്തില് സാമ്പത്തിക നയങ്ങള് മനസിലാക്കി ശ്രദ്ധയോടെ കാര്യങ്ങള് കൈകാര്യം ചെയ്യേണ്ടതുണ്ട്. ഇത് മനസിലാക്കിത്തരുന്ന ഒരു ദിവസമാണ് നവംബര് എട്ട് എന്നും മന്‍മോഹന് സിങ് പറഞ്ഞു.\nഇന്ത്യന് സമ്പദ് വ്യവസ്ഥയുടെ മൂലക്കല്ലായ ചെറുകിട, ഇടത്തര വ്യവസായങ്ങള് തകര്‍ക്കപ്പെട്ടിരിക്കുകയാണ്. രാജ്യത്തിന്റെ സാമ്പത്തിക നയങ്ങളില് ദൃഢതയും തിരിച്ചറിവും പുനസ്ഥാപിക്കാന് സര്‍ക്കാറിനോട് അഭ്യര്‍ഥിക്കുകയാണ്. ഇന്ധനവില വര്‍ധനയും നാണയപ്പെരുപ്പവുമെല്ലാം നോട്ട് നിരോധനത്തിന്റെ പരിണിത ഫലമാണ്. യുവാക്കള്‍ക്ക് ആവശ്യമായ തൊഴിലവസരങ്ങള് സൃഷ്ടിക്കാന് ഈ സര്‍ക്കാറിന് സാധിച്ചില്ലെന്നും മന്‍മോഹന് പറഞ്ഞു.\nCategories: Culture, More, News, Views Tags: currency ban


തിരിച്ചറിവാണ് ജീവിതം വേദനകൾ മറന്ന് നാരായണൻ - Newswayanad.in\nതിരിച്ചറിവാണ് ജീവിതം വേദനകൾ മറന്ന് നാരായണൻ\n– അങ്കിത വേണുഗോപാൽ\nജീവിതത്തോട് തോറ്റുകൊടുക്കാൻ നാരായണൻ തയ്യാറല്ല. വേദനകൾ മറന്ന് വീൽചെയറിലിരുന്നു കൊണ്ട് ഉപജീവനത്തിനായി മനോഹരങ്ങളായ കടലാസ് പേനകളും കുടകളും നിർമ്മിക്കുകയാണ് അദ്ദേഹം. കടലാസ് പേനകളിൽ വിത്ത് നിറച്ച് പുതുജീവൻ മണ്ണിൽ മുളക്കട്ടെ എന്ന ആശയവും അദ്ദേഹം നൽകുന്നു.\nമേപ്പാടി ഏഴാം ചിറ സ്വദേശിയായ നാരായണന് (ശങ്കരൻ) പറയാൻ ഒരുപാടുണ്ട്. നീണ്ട പത്തു വർഷത്തെ വേദനയുടെ കഥ. ഭാര്യയും രണ്ടു മക്കളുമടങ്ങുന്ന സന്തുഷ്ട കുടുംബം ആയിരുന്നു നാരായണന്റേത്. 2011 ഫെബ്രുവരി 11നാണ് തന്റെ ജീവിതത്തിന്റെ താളം തെറ്റിച്ച ആ അപകടം നടന്നത്. രാവിലെ മീനങ്ങാടിയിലെ തന്റെ ടൈലറിങ് ഷോപ്പിലേക്ക് പോവുകയായിരുന്ന നാരായണന് ബൈക്കപകടം സംഭവിക്കുകയായിരുന്നു. അപകടത്തിൽ സ്പൈനൽ കോഡിന് തകരാർ സംഭവിച്ചു. ശേഷം അദ്ദേഹം പൂർണമായും രണ്ടുവർഷം ചലിക്കാൻ പോലും പറ്റാതെ കിടപ്പിലായി. കോഴിക്കോട് മെഡിക്കൽ കോളേജിൽ നിന്നുള്ള ചികിത്സയ്ക്ക് ശേഷം എട്ടു വർഷമായി നാരായണൻ വീൽചെയറിലാണ്.ടൈലറിംഗ് കൃഷിയുമായി ജീവിതം മുന്നോട്ടു പോയിക്കൊണ്ടിരിക്കുകയാണ് അപകടം സംഭവിച്ചത്.\nഎത്രയൊക്കെയായാലും ജീവിതത്തോട് തോറ്റുകൊടുക്കാൻ നാരായണന് സമ്മതമല്ല. വീൽചെയറിലിരുന്നു കൊണ്ട് കഴിഞ്ഞ മൂന്നു വർഷമായി ഉപജീവനത്തിനായി മനോഹരങ്ങളായ കടലാസ് പേനകളും കുട്ടികൾക്കും മുതിർന്നവർക്കും ഉള്ള കുടകളും നിർമ്മിക്കുന്നുണ്ട്. ഓരോ പേനകൾ നിർമ്മിക്കുമ്പോഴും അദ്ദേഹത്തിന്റെ മനസ്സിൽ അതിൽ നിന്നും മറ്റൊരു ജീവൻ ഉണ്ടാകണം എന്നുള്ള ആഗ്രഹം ഉണ്ടായിരുന്നു.അതുകൊണ്ടുതന്നെ അദ്ദേഹം നിർമ്മിക്കുന്ന ഓരോ പേനയിലും ഓരോ വിത്ത് കാണാം.\nഒരുപാട് ത്യാഗങ്ങൾ സഹിച്ചാണ് താൻ ജീവിക്കുന്നത് എന്നും നാരായണൻ പറയുന്നു. മൂന്നു വർഷമായി അദ്ദേഹം ഈ സംരംഭം ആരംഭിച്ചിട്ട് തനിക്ക് കിട്ടുന്ന കച്ചവടം ആശുപത്രിയിലെ ചിലവിനു പോലും തികയാറില്ല. എന്നാലും തന്റെ മനസ്സ് തളരാതിരിക്കാൻ വേണ്ടിയാണ് നാരായണൻ ഈ ജോലിയിൽ മുഴുകുന്നത്. സാമ്പത്തികമായി വളരെ തകരുന്ന സമയത്ത് ഓരോ തവണ കുട നിർമ്മാണ സാമഗ്രികൾ എടുക്കുന്നതിനായി സഹായമായി എത്തുന്നത് പാലക്കാട് നിന്ന് ഉണ്ണി മാഷാണ്. അദ്ദേഹത്തിന്റെ സഹായം എന്നും വലിയൊരു അനുഗ്രഹം തന്നെയാണ് എന്നും നാരായണൻ പറയുന്നു.\nകച്ചവടത്തെ കുറിച്ച് പറയുമ്പോൾ വേദന തന്നെയാണ് നാരായണന്.എന്നിരുന്നാലും കഴിഞ്ഞ ജനുവരിയിൽ 4000 പേപ്പർ പേനകൾ അദ്ദേഹം വിറ്റഴിച്ചു. ഒരു സമയത്ത് പേപ്പർ പേന ക്കായി ധാരാളം ആവശ്യക്കാരും ഉണ്ടായിരുന്നെന്നും നാരായണൻ പറഞ്ഞു. തികച്ചും ഡിസ്പോസിബിൾ ആയതുകൊണ്ട് തന്നെ ഓരോ പേപ്പർ പേന യിലും ഒരു വിത്ത് ഉണ്ട് ഓരോ തവണ പേന മണ്ണിൽ എറിയുമ്പോഴും അതിൽനിന്നും ഒരു ചെടി ഉണ്ടാക്കാൻ സാധിക്കണം. ഒരു ചെടി മണ്ണിൽ രൂപപ്പെടുത്തിയെടുക്കാൻ പുതുതലമുറയ്ക്ക് സാധിക്കട്ടെ എന്നാണ് അദ്ദേഹം പറയുന്നത്.\nതന്നെപ്പോലെ അംഗവൈകല്യമുള്ള ആളുകൾ ഇവിടെ ഉണ്ടെന്നും ഞങ്ങളെപ്പോലുള്ളവർക്ക് സർക്കാരിന്റെയോ മറ്റോ ഭാഗത്തു നിന്നും യാതൊരു വിധ സഹായവും ലഭിക്കുന്നില്ല എന്നും ഞങ്ങളെ പോലുള്ളവരുടെ ഇത്തരം ഉപജീവന മാർഗ്ഗത്തിൽ കുടുംബശ്രീ മുഖാന്തിരം ഏറ്റെടുത്തത് സഹായം ലഭ്യമാക്കണമെന്നും താങ്കളെപ്പോലുള്ളവരുടെ വൈകല്യം അറിയണം എന്നും ഞങ്ങൾക്ക് കൈത്താങ്ങാവാൻ ഏതെങ്കിലും മാർഗ്ഗം സർക്കാരിൽനിന്നും ഉണ്ടാവണമെന്നും അദ്ദേഹം പറയുന്നുണ്ട്.\nനാരായണന്റെ ഭാര്യ ശശീന്ദ്ര ( ഇന്ദിര) അദ്ദേഹത്തിന് എല്ലാ സഹായവുമായി കൂടെ തന്നെയുണ്ട്.\nതിരിച്ചറിവാണ് ജീവിതം പ്രതീക്ഷകൾ വെറുതെയാണ് എല്ലാം ഒരു നിമിഷം ഇല്ലാതാകും…..വേദനയോടെ നാരായണൻ പറഞ്ഞു\nവീണ്ടും മദ്യ വേട്ട; വീട്ടിൽ സൂക്ഷിച്ച5ലിറ്റർ ചാരയും 125 ലിറ്റർ വാഷും കണ്ടെടുത്തു


ഇത് സന്തോഷത്തോടെയുള്ള ഞെട്ടല്; ഹൃത്വികിന്റെ ജീവിതം പറഞ്ഞ് ഒരു പുസ്തകം - Express Kerala\nബോളിവുഡ് താരം ഹൃത്വിക് റോഷന്റെ ജീവിതം പുസ്തകമാകുന്നു. ഹൃത്വികിന്റെ ആറു വയസ്സു മുതലുളള ജിവിതമാണ് പുസ്തകത്തില് പറയുന്നത്. സ്റ്റോറീസ് ഫോര് ബോയ്‌സ് ഹു ഡെയര് ടു ബി ഡിഫറന്റ് എന്നാണ് പുസ്തകത്തിന്റെ പേര്. ബെന് ബ്രൂക്‌സ് ആണ് പുസ്തകം എഴുതിയിരിക്കുന്നത്.\nആറ് വയസില് സിനിമാലോകത്തേയ്ക്ക് ബാലതാരമായി കടന്നു വരുന്ന ഹൃത്വികിന്റെ കഥ പറഞ്ഞാണ് പുസ്തകം ആരംഭിക്കുന്നത്. പിന്നീട് ആരോഗ്യപരമായ ബുദ്ധിമുട്ടുകളൊക്കെ മറികടന്ന് ബോളിവുഡിലെ സൂപ്പര്‍താര പദവിയിലേയ്ക്ക് ഉയരുന്ന ഹൃത്വികിന്റെ ഇതുവരെയുള്ള ജീവിതത്തിലൂടെയാണ് പുസ്തകം കടന്നു പോകുന്നത്.\nസന്തോഷത്തോടെയുള്ള ഞെട്ടല് ആയിരുന്നു പുസ്തകം കണ്ടപ്പോള് തനിക്ക് അനുഭവപ്പെട്ടതെന്ന് താരം പറഞ്ഞു. തനിക്ക് ഈ ജീവിതത്തില് കിട്ടാവുന്ന ഏറ്റവും വലിയ അംഗീകാരമാണ് ഇതെന്നും താരം പറഞ്ഞു.\nStories for boys who have been to be different


രാഷ്ട്രീയ പ്രവേശനം സംബന്ധിച്ച് അഭ്യൂഹങ്ങള് നിലനില്‍ക്കെ രജനീകാന്തിന്റെ വീടിന് മുന്നില് പ്രതിഷേധം | Reporter Live\nBy Web Desk\tMay 22, 2017 2:35 pm A+ A-\nചെന്നൈ: രാഷ്ട്രീയ പ്രവേശം സംബന്ധിച്ച് അഭൂഹങ്ങള് നിലനില്‍ക്കെ നടന് രജനീകാന്തിന്റെ വീടിന് മുന്നില് പ്രതിഷേധം. തമിഴര് മുന്നേട്ര പടൈ എന്ന സംഘടനയാണ് രജനീകാന്തിന്റെ വീടിന് മുന്നില് പ്രതിഷേധവുമായെത്തിയത്. കര്‍ണ്ണാടകക്കാരനായ ഒരാള് തമിഴ് രാഷ്ട്രീയത്തില് വേണ്ട എന്ന മുദ്രാവാക്യം വിളികളുമായാണ് പ്രതിഷേധക്കാരെത്തിയത്. വീടിന് മുന്നില് രജനീകാന്തിന്റെ കോലം പ്രതിഷേധക്കാര് കത്തിച്ചു.\nSecurity increased at Rajinikanth’s house as Tamilar Munnetra Padai protests on hints of him joining politics,say Kannadiga shouldnt rule TN pic.twitter.com/ZXfi7Cs1fm\nകഴിഞ്ഞ കുറച്ചു ദിവസങ്ങളായി രജനീകാന്തിന്റെ രാഷ്ട്രീയ പ്രവേശം സംബന്ധിച്ച വാര്‍ത്തകളാണ് പുറത്തു വന്നുകൊണ്ടിരിക്കുന്നത്. രജനീകാന്ത് ബിജെപിയുമായി കൈകോര്‍ക്കുമെന്നും പ്രധാനമന്ത്രി നരേന്ദ്രമോദിയും ബിജെപി ദേശീയ അധ്യക്ഷന് അമിത് ഷായുമായും കൂടിക്കാഴ്ച നടത്തുമെന്നും സൂചനകളുണ്ടായിരുന്നു. ഡിഎംകെ നേതാവ് സ്റ്റാലിനും രജനീകാന്തിനെ രാഷ്ട്രീയത്തിലേക്ക് ക്ഷണിച്ചു. എന്നാല് ഉടന് രാഷ്ട്രീയത്തിലേക്കില്ലെന്ന സൂചനയാണ് രജനീകാന്ത് നല്‍കിയത്.\nരജനീകാന്തിന്റെ വീടിന് മുന്നില് കാവല് നില്‍ക്കുന്ന പൊലീസുകാര്\nഒന്‍പത് വര്‍ഷങ്ങള്‍ക്ക് ശേഷം കഴിഞ്ഞ ദിവസം ആരാധകരുമായി കൂടിക്കാഴ്ച നടത്തിയപ്പോള് ‘യുദ്ധത്തിന് സമയമാകുമ്പോള് നിങ്ങള് കൂടെയുണ്ടായിരിക്കണ’മെന്ന് രജനീകാന്ത് പറഞ്ഞിരുന്നു. ഇത് അദ്ദേഹത്തിന്റെ രാഷ്ട്രീയ പ്രവേശന സൂചനയായാണ് വിലയിരുത്തപ്പെട്ടത്. ആരാധകര്‍ക്ക് മുന്നില് താന് ഒരു കര്‍ണ്ണാടകക്കാരനെന്ന് പറഞ്ഞ രജനീകാന്ത്, തമിഴര് തന്നെ തമിഴനായിത്തന്നെ സ്വീകരിച്ചു കഴിഞ്ഞുവെന്നും പറഞ്ഞു. താനിപ്പോള് ഒരു ശുദ്ധ തമിഴനാണെന്നും അദ്ദേഹം പറഞ്ഞിരുന്നു. ഇതാണ് തമിഴര് മുന്നേട്ര പടൈയെ ചൊടിപ്പിച്ചത്.\n‘ദൈവ’ത്തിന് മുന്നില് പണം ഒരു പ്രശ്‌നമല്ല; രജനീകാന്തിനെ ഒരുനോക്കു കാണാന് ലക്ഷങ്ങള് മുടക്കിയ…


kottayam municipality നിര്‍ണായക രാഷ്ട്രീയ നീക്കങ്ങള്\nകോട്ടയം നഗരസഭയില് അധ്യക്ഷ തെരഞ്ഞെടുപ്പ് ഇന്ന്. രാവിലെ 11 മണിക്ക് തെരഞ്ഞെടുപ്പ് നടപടികള് തുടങ്ങും. ഇടതുവലതുമുന്നണികള്‍ക്ക് തുല്യഅംഗബലമുള്ള കോട്ടയത്ത് നിര്‍ണായക തെരഞ്ഞെടുപ്പാണ് നടക്കുന്നത്. ബിജെപി പിന്തുണയോടെ എല്‍ഡിഎഫ് അവിശ്വാസം പാസാക്കിയതിനെ തുടര്‍ന്നാണ് കോട്ടയം നഗരസഭയില് തെരഞ്ഞെടുപ്പ് വേണ്ടിവന്നത്.\nകോട്ടയത്ത് പാസാക്കിയ രണ്ട് അവിശ്വാസ പ്രമേയങ്ങളും വിവാദമായിരുന്നു. ഈരാറ്റുപേട്ട നഗരസഭയില് എസ്ഡിപിഐ പിന്തുണയോടെ അവിശ്വാസം പാസായത് ഏറെ വിവാദങ്ങള് സൃഷ്ടിച്ചിരുന്നു. ഇതിനുപിന്നാലെയാണ് ബിജെപി പിന്തുണയോടെ കോട്ടയം നഗരസഭയില് എല്‍ഡിഎഫ് അവിശ്വാസം പാസാക്കിയത്. ഇതോടെ നറുക്കെടുപ്പിലൂടെ അധ്യക്ഷ സ്ഥാനത്തെത്തിയ യുഡിഎഫിന്റെ ബിന്‍സി സെബാസ്റ്റ്യന് പുറത്താവുകയായിരുന്നു.\nകോട്ടയം നഗരസഭയിലെ ആകെ അംഗബലം 52 ആണ്. 22 പേര് യുഡിഎഫിലും എല്‍ഡിഎഫിലും 8 കൗണ്‍സിലര്‍മാര് ബിജെപിക്കുമുണ്ട്. എല്‍ഡിഎഫും യുഡിഎഫും ബിജെപിയും സ്ഥാനാര്‍ത്ഥികളെ മത്സരത്തിനിറക്കും. ബിജെപി വോട്ട് സ്വീകരിക്കില്ലെന്ന് രണ്ട് മുന്നണികളും വ്യക്തമാക്കിക്കഴിഞ്ഞു. ബിന്‍സി സെബാസ്റ്റ്യന് തന്നെയാണ് ഇത്തവണയും യുഡിഎഫ് സ്ഥാനാര്‍ഥി. പ്രതിപക്ഷനേതാവ് ഷീജ അനിലാണ് എല്‍ഡിഎഫ് സ്ഥാനാര്‍ഥി. ബിജെപിക്കായി റീബാ വര്‍ക്കി മത്സരിക്കും.\nRead Also : കോട്ടയം നഗരസഭ; സിപിഐഎം ബിജെപി കൂട്ടുകെട്ടെന്ന ആരോപണം തള്ളി മന്ത്രി വി എൻ വാസവൻ\nഅതേസമയം എല്‍ഡിഎഫിന്റെ ഒരംഗം കുറച്ചുദിവസങ്ങളായി ആരോഗ്യപരമായ കാരണങ്ങളാല് ആശുപത്രിയില് ചികിത്സയിലാണ്. ഇദ്ദേഹത്തെ ഇന്ന് തെരഞ്ഞെടുപ്പ് സമയത്ത് എത്തിക്കാനുള്ള ശ്രമമുണ്ടാകും. ഈ കൗണ്‍സിലര് എത്തിയില്ലെങ്കില് അത് യുഡിഎഫിന് ഗുണം ചെയ്യും.\nStroy Highlights: kottayam municipality\nRead more on: kottayam | kottayam election\nകോട്ടയം നഗരസഭയിൽ ചെയർപേഴ്സൺ തെരഞ്ഞെടുപ്പ് 15ന്


Vijayasree Vijayasree, Author at metromatinee.com Lifestyle Entertainment & Sports - Page 329 of 375\nമമ്മൂട്ടി ആരാധകരുടെ കാത്തിരിപ്പിന് ഫലം; സെക്കന്‍ഡ് ഷോയ്ക്ക് അനുമതി കിട്ടിയതോടെ ‘ദ പ്രീസ്റ്റ്’ നാളെ എത്തും!\nസര്‍ക്കാര് സെക്കന്‍ഡ് ഷോയ്ക്ക് അനുമതി നല്‍കിയതോടെ മമ്മൂട്ടിയുടെ ബിഗ് ബഡ്ജറ്റ് ചിത്രം ‘ദ പ്രീസ്റ്റ്’ റിലീസിന് ഒരുങ്ങുന്നു. ഏറെ നാളത്തെ കാത്തിരിപ്പിനും...\nമമ്മൂട്ടിയുടെ ബോസ് മാസ്‌കിന്റെ വില കേട്ട് ഞെട്ടി ആരാധകര് !\nകഴിഞ്ഞ ദിവസം ‘ദി പ്രീസ്റ്റ്’ സിനിമയുടെ പത്രസമ്മേളനത്തിന് നടന് മമ്മൂട്ടിയും നടി മഞ്ജു വാര്യരും പങ്കെടുത്തിരുന്നു. പക്ഷെ അതിനിടയില് ഏവരും ശ്രദ്ധിക്കപ്പെട്ട...\nമഞ്ജു വാര്യര് ബോളിവുഡിലേയ്ക്ക്; ഔദ്യോഗിക പ്രഖ്യാപനം ഉടന്\nബോളിവുഡില് അരങ്ങേറ്റം കുറിക്കാന് ഒരുങ്ങി മലയാളത്തിന്റെ പ്രിയ നായിക മഞ്ജുവാര്യര്. ചിത്രത്തിന്റെ ഔദ്യോഗിക പ്രഖ്യാപനം ഉടനുണ്ടാകുമെന്നാണ് റിപ്പോര്‍ട്ടുകള്. ചിത്രീകരണം ഈ മാസം...\nഅമ്മയുടെ സ്വപ്‌നത്തിന് സാക്ഷിയായി മഞ്ജുവാര്യര്; സോഷ്യല് മീഡിയയില് വൈറലായി ചിത്രങ്ങള്\nസ്വപ്നങ്ങള്‍ക്ക് മുന്നില് പ്രായം വെറുമൊരു സംഖ്യ മാത്രമാണെന്ന് തെളിയിച്ചിരിക്കുകയാണ് മഞ്ജുവാര്യയരുടെ അമ്മ ഗിരിജ മാധവന്. തന്റെ കുട്ടിക്കാലം മുതലുള്ള സ്വപ്നമായ കഥകളിയില്...\nപിണറായി വിജയനെ ഇന്റര്‍വ്യൂ ചെയ്യാന് എന്നെ ഏല്‍പ്പിക്കുമ്പോള് അവര് ഏല്‍പ്പിച്ച ദൗത്യം അതായിരുന്നു; ആദ്യം തീരുമാനിച്ചത് മമ്മൂട്ടിയെ\nകൈരളി ചാനലിന് വേണ്ടി പിണറായി വിജയന്റെ അഭിമുഖം ചെയ്ത അനുഭവത്തെ കുറിച്ച് പറഞ്ഞ് ശ്രീനിവാസന്. കഴിഞ്ഞ ദിവസം നടത്തിയ വാര്‍ത്താസമ്മേളനത്തിലായിരുന്നു ശ്രീനിവാസന്...\nസര്‍ക്കാരിനെതിരെ വിമര്‍ശനവുമായി നടന് ഹരീഷ് പേരടി. നാടകങ്ങള്‍ക്ക് വേദിയനുവദിക്കാത്തുമായി ബന്ധപ്പെട്ടാണ് ഹരീഷിന്റെ വിമര്‍ശനം. സിനിമക്ക് സെക്കന്‍ഡ്ഷോ അനുവദിച്ചപ്പോള് നാടകക്കാരന് മാത്രം വേദിയില്ലെന്ന്...\nഈ വിഷയത്തില് യാതൊരു പങ്കുമില്ല; തന്റെ മുഖവും വെച്ചുള്ള വാര്‍ത്തകള് കണ്ടാല് അവഗണിക്കുക\nകൃഷ്ണകുമാറിന്റെ രാഷ്ട്രീയം നോക്കി മകളും നടിയുമായ അഹാന കൃഷ്ണയെ പൃഥ്വിരാജ് കേന്ദ്ര കഥാപാത്രമായ ഭ്രമം എന്ന ചിത്രത്തില് നിന്ന് ഒഴിവാക്കി എന്ന്...\nതെന്നിന്ത്യന് പ്രേക്ഷകര്‍ക്ക് ഏറെ പരിചിതമായ താര സുന്ദരിയാണ് പൂനം ബജ്വ. സോഷ്യല് മീഡിയയില് സജീവമായ പൂനയുടെ പുതിയ ചിത്രങ്ങളാണ് ഇപ്പോള് ചര്‍ച്ച...\nമലയാളികള്‍ക്ക് ഏറെ പ്രിയപ്പെട്ട താരങ്ങളിലൊരാളാണ് സരയൂ മോഹന്. വിവാഹത്തിന് ശേഷം സിനിമയില് സജീവമല്ലാത്ത സരയൂ സമൂഹമാധ്യമങ്ങളില് വളരെ സജീവമാണ്. ഇടയ്ക്കിടെ വിശേഷങ്ങള്...\nഹാസ്യ താരമായി എത്തി സ്വഭാവ റോളുകളിലും നായകനായും മലയാള മലയാള സിനിമയില് തിളങ്ങുന്ന താരമാണ് സുരാജ് വെഞ്ഞറമൂട്. താരം പങ്കുവച്ച പുതിയ...\nഒരോ തെരഞ്ഞെടുപ്പ് എത്തുമ്പോഴും ഇടതുപക്ഷ സ്ഥാനാര്‍ത്ഥിയായി ഉയര്‍ന്നു കേള്‍ക്കുന്ന പേരുകളില് ഒന്നാണ് നടന് മമ്മൂട്ടിയുടെത്. ഇടത് പക്ഷ നിലപാടിന് ഒപ്പമുള്ള മമ്മൂട്ടി...


സിപിഐഎം കേന്ദ്രകമ്മിറ്റി ഓഫീസിനു നേരേ ആക്രമണം; എകെജി ഭവനു മുന്നില് പാകിസ്താന് വിരുദ്ധ ബോര്‍ഡുകള് സ്ഥാപിച്ചു; ബോര്‍ഡില് കരിഓയില് ഒഴിച്ചു – Kairali News | Kairali News Live l Latest Malayalam News\nസിപിഐഎം കേന്ദ്രകമ്മിറ്റി ഓഫീസിനു നേരേ ആക്രമണം; എകെജി ഭവനു മുന്നില് പാകിസ്താന് വിരുദ്ധ ബോര്‍ഡുകള് സ്ഥാപിച്ചു; ബോര്‍ഡില് കരിഓയില് ഒഴിച്ചു\nദില്ലി: സിപിഐഎം കേന്ദ്ര കമ്മിറ്റി ഓഫീസായ എകെജി ഭവനു നേരേ ആക്രമണം. പാകിസ്താന് വിരുദ്ധ മുദ്രാവാക്യങ്ങള് മുഴക്കിയെത്തിയവരാണ് ആക്രമണം നടത്തിയത്. ഓഫീസിനു മുന്നില് പാകിസ്താന് വിരുദ്ധ ബോര്‍ഡുകള് സ്ഥാപിച്ചു. പാര്‍ട്ടി ഓഫീസിനു മുന്നിലെ ബോര്‍ഡില് കരിഓയില് ഒഴിക്കുകയും ചെയ്തു.\nഐ സി ബാലകൃഷ്ണൻ എംഎൽഎ രാജിവെക്കണമെന്ന് സിപിഐഎം\nആക്രമണം നടത്തിയവരെ എകെജി ഭവനിലുണ്ടായിരുന്ന സിപിഐഎം പ്രവര്‍ത്തകര് പിടികൂടി പൊലീസില് ഏല്‍പിച്ചു. ജവഹര്‍ലാല് നെഹ്‌റു സര്‍വകലാശാലയിലെ വിദ്യാര്‍ഥി പ്രക്ഷോഭത്തിനെതിരായ സംഘപരിവാര് സംഘടനകളുടെ ആക്രമണങ്ങളുടെ ഭാഗമാണ് പാര്‍ട്ടി ഓഫീസിനു നേരെയുമുണ്ടായതെന്നു സംശയിക്കുന്നു.\nജെഎന്‍യു സ്റ്റുഡന്റ്‌സ് യൂണിയന് പ്രസിഡന്റ് കനയ്യകുറിനെ അറസ്റ്റ് ചെയ്ത സംഭവത്തെ സിപിഐഎം വിമര്‍ശിച്ചിരുന്നു. അറസ്റ്റിലായവരെ വിട്ടയക്കണമെന്ന് പാര്‍ട്ടി ജനറല് സെക്രട്ടറി സീതാറാം യെച്ചുരി ആവശ്യപ്പെടുകയും ചെയ്തു. ജെഎന്‍യുവിലെ പ്രശ്‌നങ്ങള് രൂക്ഷമായി തുടരുന്നതിനിടെ അക്രമം കാമ്പസിനു പുറത്തേക്കും വ്യാപിക്കുന്നതായാണ് എകെജി ഭവനു നേരായ ആക്രമണം സൂചന നല്‍കുന്നത്.\nജെഎന്‍യുവില് സമരം നടത്തുന്ന വിദ്യാര്‍ഥികള്‍ക്ക് പാകിസ്താനി ഭീകര സംഘടനയായ ലഷ്‌കറെ തൊയ്ബയുടെ പിന്തുണയുണ്ടെന്നു കേന്ദ്ര ആഭ്യന്തരമന്ത്രി രാജ്‌നാഥ് സിംഗ് പ്രസ്താവിച്ചതിന് തൊട്ടുപിന്നാലെയാണ് ആക്രമണമുണ്ടായത്. എകെജി ഭവനില് പൊലീസിന്റെ സുരക്ഷ ഏര്‍പ്പെടുത്തിയിട്ടുണ്ട്. എന്നാല് അക്രമം നടത്തിയവരെ ഓഫീസിലുണ്ടായിരുന്ന പ്രവര്‍ത്തകരും ജീവനക്കാരുമാണ് പിടികൂടിയത്. ഇവരെ പൊലീസ് ചോദ്യം ചെയ്തുവരികയാണ്.\nTags: AKG BhavancpimJNU


ട്വന്റി 20യും നേടി തൂത്തുവാരാന് ഇന്ത്യ, ആശ്വാസജയം തേടി ശ്രീലങ്ക - Kannur Varthakal\nHome / Sports / ട്വന്റി 20യും നേടി തൂത്തുവാരാന് ഇന്ത്യ, ആശ്വാസജയം തേടി ശ്രീലങ്ക\nട്വന്റി 20യും നേടി തൂത്തുവാരാന് ഇന്ത്യ, ആശ്വാസജയം തേടി ശ്രീലങ്ക\nഇന്ത്യ ശ്രീലങ്ക ട്വന്റി 20 പരമ്പരക്ക് നാളെ തുടക്കം. മൂന്ന് മത്സരങ്ങളാണ് പരമ്പരയിലുള്ളത്. ടെസ്റ്റ്, ഏകദിനം സ്വന്തമാക്കിയ ഇന്ത്യ ട്വന്റി20യും നേടാനാണ് ശ്രമിക്കുന്നത്. അതേസമയം ആശ്വാസ ജയമാണ് ശ്രീലങ്ക ലക്ഷ്യമിടുന്നത്.\nമലയാളി ഫാസ്റ്റ് ബൗളർ ബേസിൽ തമ്പി രാജ്യാന്തര ക്രിക്കറ്റിൽ അരങ്ങേറ്റം കുറിക്കുമോയെന്ന ആകാംക്ഷയിലാണ് കേരളത്തിലെ ക്രിക്കറ്റ് പ്രേമികൾ. ജയദേവ് ഉനാദ്കത്ത്, മുഹമ്മദ് സിറാജ്, ഹർദിക് പാണ്ഡ്യ, ജസ്‍പ്രിത് ബുംറ എന്നിവരാണ് ടീമിലെ മറ്റ് പേസർമാർ. ശ്രേയസ് അയ്യർ, വാഷിംഗ്ടൺ സുന്ദർ എന്നിവരും ടീമിലുണ്ട്. അതേസമയം, വെറ്ററൻ പേസർ ലസിത് മലിംഗ, സുരംഗ ലക്മൽ, ലഹിരു തിരിമാനെ എന്നിവർ ഇല്ലാതെയാണ് ലങ്ക ഇന്ത്യയെ നേരിടുക. വെള്ളിയാഴ്ച ഇൻഡോറിലും ഞ‌ായറാഴ്ച മുംബൈയിലുമാണ് പരമ്പരയിലെ മറ്റ് മത്സരങ്ങൾ.\nഅതേസമയം ലങ്കക്കിത് അഗ്‌നിപരീക്ഷയാണ്. ടെസ്റ്റ്, ഏകദിന പരന്പരകള് നഷ്ടമായ സന്ദര്‍ശകര്‍ക്ക് നാണക്കേട് മറികടക്കണമെങ്കില് ട്വന്റി20 വിജയം വേണം. നായകന് തിസാര പെരേരയുടെ കീഴിലിറങ്ങുന്ന ടീമില് ഉപുള് തരംഗ, ഏയ്ഞ്ചലോ മാത്യൂസ്, സമരവിക്രമ, ഗുണതിലക, അഖില ധനഞ്ജയ തുടങ്ങിയവരെല്ലാം കളിക്കുന്നുണ്ട്. അതേസമയം സുരംഗ ലക്മല്, ലഹിരു തിരിമാനെ, ലസിത് മലിംഗ എന്നീ താരങ്ങള് കളിച്ചേക്കില്ല.


ദിലീപിനോട് നന്ദി പറയാതിരിക്കാന് കഴിയില്ലെന്ന് അജു വര്‍ഗ്ഗീസ് | Aju Varghese about Dileep - Malayalam Filmibeat\n» ദിലീപിനോട് നന്ദി പറയാതിരിക്കാന് കഴിയില്ലെന്ന് അജു വര്‍ഗ്ഗീസ്\nദിലീപിനോട് നന്ദി പറയാതിരിക്കാന് കഴിയില്ലെന്ന് അജു വര്‍ഗ്ഗീസ്\nUpdated: Saturday, September 3, 2016, 9:36 [IST]\nമായാമോഹിനി, റിങ് മാസ്റ്റര്, ടു കണ്‍ട്രീസ് എന്നീ ചിത്രങ്ങള്‍ക്ക് ശേഷം ദിലീപിനൊപ്പം വീണ്ടും അഭിനയിക്കാന് കഴിഞ്ഞതിന്റെ സന്തോഷത്തിലാണ് അജു വര്‍ഗ്ഗീസ്. എന്നാല് സന്തോഷത്തോടൊപ്പം ചെറിയ പേടിയുമുണ്ടെന്ന് അജു വര്‍ഗ്ഗസ് പറയുന്നു. ഫേസ്ബുക്ക് പേജിലൂടെയാണ് അജു വര്‍ഗീസ് പറഞ്ഞത്.\nതന്റെ പ്രണയ രഹസ്യം ആദ്യമായി കാവ്യ വെളിപ്പെടുത്തിയത് ദിലീപിനോട്\nസുന്ദര് ദാസ് സംവിധാനം ചെയ്യുന്ന വെല്‍കം ടു സെന്‍ട്രല് ജയില് എന്ന ചിത്രത്തില് ദിലീപിനൊപ്പം അജു വര്‍ഗീസും അഭിനയിക്കുന്നുണ്ട്. വളരെ കുറച്ച് സീനുകളില് മാത്രമാണ് അജു വര്‍ഗ്ഗീസ് ചിത്രത്തില് പ്രത്യക്ഷപ്പെടുന്നത്. ദിലീപിനൊപ്പം അഭിനയിച്ചതിന്റെ അനുഭവം അജു വര്‍ഗ്ഗീസ് പങ്കു വച്ചതിങ്ങനെ. തുടര്‍ന്ന് വായിക്കൂ..\nമധു, മമ്മൂട്ടി, ദിലീപ്, മുകേഷ്, ഭരത് ഗോപി... മോഹന്‍ലാലിനെ മാത്രം അടൂര് അഭിനയിപ്പിച്ചില്ല!!\nവെല്‍കം ടു സെന്‍ട്രല് ജയിലിനെ കുറിച്ച്\nഒരു നീണ്ട ഇടവേളയ്ക്ക് ശേഷം ദിലീപും സുന്ദര് ദാസും വീണ്ടും ഒന്നിക്കുന്ന ചിത്രമാണ് വെല്‍കം ടു സെന്‍ട്രല് ജയില്. വേദികയാണ് ചിത്രത്തിലെ നായിക. രണ്‍ജി പണിക്കര്, അജു വര്‍ഗ്ഗീസ്, കൊച്ചു പ്രേമന്, ഷറഫുദ്ദീന്, ധര്‍മജന് ബോള്‍ഗാട്ടി, കലാഭവന് ഷാജോണ്, പ്രദീപ് കോട്ടയം, ഗിന്നസ് പക്രു, സിദ്ദിഖ് എന്നിവരാണ് ചിത്രത്തിലെ മറ്റ് കഥാപാത്രങ്ങളെ അവതരിപ്പിക്കുന്നത്.\nനാല് അഞ്ച് സീനില് ഞാനും\nചിത്രത്തിലെ നാല്-അഞ്ച് സീനില് മാത്രമാണ് അജു വര്‍ഗീസ് അഭിനയിക്കുന്നത്. മായാമോഹിനി, റിങ് മാസ്റ്റര്, ടു കണ്‍ട്രീസ് എന്നീ ചിത്രങ്ങള്‍ക്ക് ശേഷം ദിലീപിനൊപ്പം അജു വര്‍ഗീസ് അഭിനയിക്കുന്ന ചിത്രം കൂടിയാണ് വെല്‍കം ടു സെന്‍ട്രല് ജയില്.\nനന്ദി പറഞ്ഞ് അജു\nകൂടെ അഭിനയിക്കാന് വീണ്ടും അവസരം തന്നതിന് ദിലീപിനോട് അജു വര്‍ഗീസ് നന്ദി പറഞ്ഞു. ഫേസ്ബുക്ക് പേജിലൂടെയാണ് അജു വര്‍ഗീസ് പറഞ്ഞത്.\nദിലീപേട്ടനൊപ്പം വീണ്ടും അഭിനയിക്കാന് കഴിഞ്ഞതില് സന്തോഷമുണ്ട്. എന്നാല് അതിലേറെ പേടിയും. അജു വര്‍ഗ്ഗീസ് പറയുന്നു. അദ്ദേഹത്തിന്റെ ഹ്യൂമര് ടൈമിംങുള്ള പെര്‍ഫോമന്‍സ് എന്റെ തെറ്റ് കാരണം നഷ്ടപ്പെടുമോ എന്ന പേടിയാണെന്നും അജു വര്‍ഗ്ഗീസ് പറഞ്ഞു.\nഅജു വര്‍ഗ്ഗീസിന്റെ ഫേസ്ബുക്ക് പോസ്റ്റിന്റെ പൂര്‍ണരൂപം വായിക്കാം.\nRead more about: malayalam film malayalam movie news malayalam cinema dileep facebook aju varghese മലയാളം സിനിമ ദിലീപ് ഫേസ്ബുക്ക് അജു വര്‍ഗ്ഗീസ്\nAju Varghese about Dileep.\nസുപ്രിയയും മല്ലികയും ചേര്‍ന്നതങ്ങ് നടത്തി, മോഹന്‍ലാല് ഇനി പൃഥ്വിയുടെ നായകന്, ചിത്രങ്ങള് കാണാം!\nവ്യക്തിത്വം പണയം വെച്ച് ജയിക്കേണ്ട!! പലതും കാണിച്ചിട്ടില്ല, ബിഗ് ബോസിലെ കളികളെ കുറിച്ച് ഹിമ


തോമസ് ഐസക്കിന്റെ വാഗ്ദാനങ്ങൾ ലീക്ക് ബീരാന്റെ കത്ത് പോലെ ; പി.കെ ബഷീർ എംഎൽഎ – Veekshanam\nതോമസ് ഐസക്കിന്റെ വാഗ്ദാനങ്ങൾ ലീക്ക് ബീരാന്റെ കത്ത് പോലെ ; പി.കെ ബഷീർ എംഎൽഎ\nതിരുവനന്തപുരം : മുൻ ധനകാര്യമന്ത്രി തോമസ് ഐസക് നടത്തിയ പ്രഖ്യാപനങ്ങളെല്ലാം ഹോം സിനിമയിലെ ലീക്ക് ബീരാന്റെ കഥാപത്രം ഗൾഫിൽ നിന്നെഴുതിയ കത്ത് പോലെയായെന്ന് പി.കെ ബഷീർ എം.എൽ.എ. ജി.എസ്.ടി നടപ്പാക്കിയാൽ കേരളത്തിന് വലിയ നേട്ടമുണ്ടാവുമെന്നാണ് ഐസക് പറഞ്ഞിരുന്നത്. 5000 കോടി കേരളത്തിന് ലഭിക്കുമെന്നായിരുന്നു മന്ത്രിയുടെ വാഗ്ദാനം. എന്നാൽ ജി.എസ്.ടി നാലു വർഷം പിന്നിടുമ്പോൾ കേരളത്തിന് ഒന്നും ലഭിച്ചില്ല. കേന്ദ്രസർക്കാറിന് കൂടുതൽ അധികാരം ലഭിക്കുന്ന ജി.എസ്.ടി സംവിധാനം നമുക്ക് ദോഷകരമാവുമെന്ന ദീർഘവീക്ഷണം തോമസ് ഐസക്കിന് ഇല്ലാതെപോയെന്നും പി.കെ ബഷീർ നിയമസഭയിൽ പറഞ്ഞു.\nജി.എസ്.ടിയിൽ സംസ്ഥാനത്തിന്റെ അവകാശം നേടിയെടുക്കുന്നതിൽ പരാജയപ്പെട്ടവർ പെട്രോളിയം ഉൽപന്നങ്ങൾ ജി.എസ്.ടിയിൽ ഉൾപ്പെടുത്തുന്നത് തടയാൻ വലിയ ആവേശമാണ് കാണിച്ചത്. ധനമന്ത്രി കെ.എൻ വേണുഗോപാൽ എല്ലാ മുഖ്യമന്ത്രിമാരെയും കൂട്ടി ഇന്ധനവില ജി.എസ്.ടിയിൽ ഉൾപ്പെടുത്തരുതെന്ന് ആവശ്യപ്പെടുകയായിരുന്നു. 1982ൽ കെ.കരുണാകരൻ ലിറ്ററിന് 10 പൈസ കൂട്ടിയാൽ സമരം ചെയ്തിരുന്ന ഡി.വൈ.എഫ്.ഐക്കാർക്ക് ഇപ്പോൾ പ്രതികരണശേഷി നഷ്ടപ്പെട്ടു. പെട്രോൾ വില നൂറ് കടന്നിട്ടും ഒരു പ്രതിഷേധവുമില്ല, പണ്ട് നടന്ന സമരങ്ങളൊന്നും എ.എൻ ഷംസീറിനറിയില്ലെന്നും അദ്ദേഹത്തെ അന്ന് പെറ്റിട്ടില്ലെന്നും പി.കെ ബഷീർ പറഞ്ഞു.\nഎൻഡോസൾഫാൻ: കോവിഡ് കാലത്ത് മരിച്ചത് 20-ഓളം കുട്ടികൾ; മുൻ കളക്ടർക്കെതിരെ അന്വേഷണം നടത്തണം; മുഖ്യമന്ത്രിയുടെ മൗനം ദൗർഭാഗ്യകരമെന്ന് വി.ഡി സതീശൻ


സമുദായങ്ങള് പരസ്പരം പഴിക്കുന്നതില് അര്‍ഥമില്ലെന്ന് പി.എസ്. ശ്രീധരന്‍പിള്ള | Reporter Kerala\nകൊച്ചി: സമുദായങ്ങള് പരസ്പരം പഴിക്കുന്നതില് അര്‍ഥമില്ലെന്നും കേരളത്തിെന്‍റ സാമൂഹിക സന്തുലിതാവസ്ഥ അട്ടിമറിക്കുന്ന അവസ്ഥയിലേക്ക് പോകരുതെന്നും ഗോവ ഗവര്‍ണര് പി.എസ്. ശ്രീധരന്‍പിള്ള. മൈനോറിറ്റി ഇന്ത്യന്‍സ് പ്ലാനിങ് ആന്‍ഡ് വിജിലന്‍സ് കമീഷന് ട്രസ്റ്റ് എറണാകുളത്ത് സംഘടിപ്പിച്ച സി.എച്ച്. മുഹമ്മദ് കോയ അനുസ്മരണ സമ്മേളനം ഉദ്ഘാടനം ചെയ്യുകയായിരുന്നു അദ്ദേഹം.\nകത്തോലിക്ക സഭയിലെ വൈദികര് യേശു എന്ന ആശയത്തിനായി ജീവിതം സമര്‍പ്പിച്ചവരാണ്. അവരുടെ വാക്കുകളില് സമുദായ താല്‍പര്യം ഉണ്ടാകുന്നത് സ്വാഭാവികമാണ്. അതിെന്‍റ പേരില് വിവാദം അരുതെന്നും വിട്ടുവീഴ്ച വേണമെന്നും ശ്രീധരന്‍പിള്ള പറഞ്ഞു.\nമുസ്ലിം സമുദായത്തിെന്‍റയും ലീഗിെന്‍റയും അതിര് ലംഘിക്കാതെ തന്നെ മറ്റ് സമൂഹങ്ങളിലേക്ക് കടന്നുചെല്ലാന് സാധിച്ചയാളാണ് സി.എച്ച്. കേരളത്തില് ശ്രീകൃഷ്ണ ജയന്തി പൊതു അവധിയാക്കാന് തീരുമാനിച്ചത് സി.എച്ച് മുഖ്യമന്ത്രിയായിരുന്നപ്പോഴാണ്.\nപരസ്പരം യോജിക്കാത്ത രാഷ്ട്രീയത്തില് പ്രവര്‍ത്തിക്കുേമ്ബാഴും അന്യോന്യം സലാം പറയാനും ഹൃദയബന്ധം കൈമാറാനും സി.എച്ചിനോടൊപ്പം കഴിഞ്ഞിരുന്നു. ആ സ്നേഹത്തിെന്‍റ മര്‍മം കേരളം കാത്തു സൂക്ഷിക്കണമെന്നും പി.എസ്. ശ്രീധരന്‍പിള്ള പറഞ്ഞു.\nPreviousമാധുര്യമുള്ള ശബ്ദം ലോകമെമ്പാടും മുഴങ്ങട്ടെ; ആയുര് ആരോഗ്യസൗഖ്യം നേരുന്നു; ലതാ മങ്കേഷ്‌കറിന്റെ ജന്മദിനത്തില് ആശംസ നേര്‍ന്ന് പ്രധാനമന്ത്രി\nNextസിവില് സര്‍വീസ് പരീക്ഷയില് ഉന്നത വിജയം നേടിയ ശില്‍പ്പയെ അനുമോദിച്ചു\nതിരുവനന്തപുരം കോര്‍പറേഷനില് ലക്ഷങ്ങളുടെ തിരിമറി; നാല് ഉദ്യോഗസ്ഥര്‍ക്ക് സസ്പെന്‍ഷന്\nExactly what Mail Purchase Brides? The Destination forabig Marriage


ഷൈന് ടോം ചാക്കോയുടെ യാത്രകള് ഇനി കിയ കാര്‍ണിവലില്; പുതിയ എം.പി.വി. സ്വന്തമാക്കി യുവതാരം | Malayalam Actor Shine Tom Chacko Buys Kia Carnival MPV\nJul 15, 2021, 01:42 PM IST\nവാഹനം സ്വന്തമാക്കിയ സന്തോഷം ഷൈന് ടോം ചാക്കോ തന്നെയാണ് തന്റെ ഫെയ്‌സ്ബുക്ക് പേജിൽ പങ്കുവെച്ചിട്ടുള്ളത്.\nഷൈന് ടോം ചാക്കോ പുതിയ വാഹനത്തിന് സമീപം | Photo: Facebook/ Shine Tom Chacko\nമലയാള സിനിമയിലെ യുവതാര നിരയില് ശ്രദ്ധേയമായ സാന്നിധ്യമാണ് ഷൈന് ടോം ചാക്കോ. എത്ര ചെറിയ വേഷം പോലും തന്റെ അഭിനയ പാടവം കൊണ്ട് ശ്രദ്ധേയമാക്കുന്ന ഷൈന് തന്റെ യാത്രകള്‍ക്കായി ഏറ്റവും മികച്ച എം.പി.വി. സ്വന്തമാക്കിയിരിക്കുകയാണ്. കിയ മോട്ടോഴ്‌സ് ഇന്ത്യയില് എത്തിച്ചിട്ടുള്ള ആഡംബര എം.പി.വി. മോഡലായ കാര്‍ണിവലാണ് ഷൈന് സ്വന്തമാക്കിയ വാഹനം.\nവാഹനം സ്വന്തമാക്കിയ സന്തോഷം ഷൈന് ടോം ചാക്കോ തന്നെയാണ് തന്റെ ഫെയ്‌സ്ബുക്ക് പേജിൽ പങ്കുവെച്ചിട്ടുള്ളത്. തന്റെ മാതാപിതാക്കള്‍ക്കൊപ്പം എത്തിയാണ് പുതിയ വാഹനത്തെ വീട്ടിലേക്ക് കൂട്ടിയത്. കറുപ്പണിഞ്ഞ വാഹനമാണ് ഷൈന് സ്വന്തമാക്കിയിട്ടുള്ളതെങ്കിലും കാര്‍ണിവലിന്റെ ഏത് വകഭേദമാണെന്ന കാര്യത്തില് വ്യക്തതയില്ല. 24.95 ലക്ഷം മുതല് 29.95 ലക്ഷം രൂപ വരെയാണ് ഈ വാഹനത്തിന്റെ എക്‌സ്‌ഷോറും വില.\nപ്രീമിയം, പ്രസ്റ്റീജ്, ലിമോസില് എന്നീ മൂന്ന് വേരിയന്റുകളിലാണ് കാര്‍ണിവല് ഇന്ത്യയില് എത്തിയിട്ടുള്ളത്. ഏഴ്, എട്ട്, ഒമ്പത് എന്നീ മൂന്ന് സീറ്റിങ്ങ് ഓപ്ഷനുകളിലും ഈ വാഹനം ലഭ്യമാണ്. ഉയര്‍ന്ന വകഭേദമായ ലിമോസിനില് അത്യാഡംബര വാഹനങ്ങള്‍ക്ക് സമാനമായ ഫീച്ചറുകളാണ് സ്ഥാനം പിടിച്ചിരിക്കുന്നത്. മറ്റ് വേരിയന്റുകളിലും മികച്ച ഫീച്ചറുകള് ഇടംപിടിച്ചിട്ടുണ്ട്.\n5115 എംഎം നീളവും 1985 എംഎം വീതിയും 1740 എംഎം ഉയരവും 3060 എംഎം വീല്‍ബേസുമാണ് കാര്‍ണിവലിനുള്ളത്. ക്രോമിയം ഗ്രില്ല്, പ്രൊജക്ഷന് ഹെഡ്ലാമ്പ്, ഡിആര്‍എല്, ഫോഗ് ലാമ്പ്, ചെറിയ എയര്‍ഡാം എന്നിവ ഉള്‍പ്പെടുന്നതാണ് മുന്‍വശം. 17 ഇഞ്ച് അലോയ് വീല്, എല്‍ഇഡി ടെയില് ലാമ്പ്, സ്‌കിഡ് പ്ലേറ്റ് എന്നിവ എക്സ്റ്റീരിയറിലെ മറ്റ് അലങ്കാരങ്ങളാണ്.\nUVO കണക്ടഡ് കാര് ടെക്നോളജിയാണ് ഇന്റീരിയറിന്റെ പ്രത്യേകത. ഇതിനുപുറമെ, ത്രീ സോണ് ക്ലൈമറ്റ് കണ്‍ട്രോള്, വെന്റിലേറ്റഡ്ഹീറ്റഡ് സംവിധാനമുള്ള സീറ്റ്, പവര് ടെയ്ല്‍ഗേറ്റ് എന്നിവ ഇന്റീരിയറിലെ പുതുമയാകും. എട്ട് എയര്‍ബാഗുകള്, എ.ബി.എസ്, ഇ.എസ്.സി, ഹില്‍സ്റ്റാര്‍ട്ട് അസിസ്റ്റ് കണ്‍ട്രോള്, ലെയിന് ഡിപ്പാര്‍ച്ചര് അസിസ്റ്റ് എന്നിങ്ങനെ നീളുന്നതാണ് സുരക്ഷാ സൗകര്യങ്ങള്.\n2.2 ലിറ്റര് ടര്‍ബോ ചാര്‍ജ്ഡ് ഡീസല് എന്‍ജിനാണ് കിയ കാര്‍ണിവലിന് കരുത്ത് പകരുന്നത്. ഈ എന്‍ജിന് 200 ബിഎച്ച്പി പവറും 440 എന്‍എം ടോര്‍ക്കുമാണ് ഉത്പാദിപ്പിക്കുക. എട്ട് സ്പീഡ് ഓട്ടോമാറ്റിക്കാണ് എന്നിവയാണ് ഈ എം.പി.വിയില് ട്രാന്‍സ്മിഷന് ഒരുക്കുന്നത്. എ.ബി.എസ്, ഇ.ബി.ഡി, ഇ.എസ്.സി, എച്ച്.എ.സി. തുടങ്ങി നിരവധി സുരക്ഷ സംവിധാനങ്ങളും ഇതില് നല്‍കിയിട്ടുണ്ട്.\nContent Highlights: Malayalam Actor Shine Tom Chacko Buys Kia Carnival MPV\nതാന് സ്വന്തമാക്കിയ ആദ്യ വാഹനവുമായി ധര്‍മേന്ദ്ര; വില ഞെട്ടിക്കും | Video\nബോളിവുഡ് സിനിമയിലെ നിറസാന്നിധ്യം, നിര്‍മാതാവ്, രാഷ്ട്രീയ പ്രവര്‍ത്തകന് ..\n'യാഥാര്‍ഥ്യബോധമുള്ള ആളുകള് സിനിമയില് ഉള്ളതുകൊണ്ടാണ് വ്യത്യസ്തമായ കഥാപാത്രങ്ങള് ലഭിക്കുന്നത്'\nസുരക്ഷ ഉറപ്പാണ്; ഇടി പരീക്ഷയില് അഞ്ചില് അഞ്ച് മാര്‍ക്കും നേടി കിയ കാര്‍ണിവല്\nപൃഥ്വിരാജിന്റെ യാത്രകള് ഇനി മിനി കൂപ്പറില്; ജെ.സി.ഡബ്ല്യു എഡിഷന് സ്വന്തമാക്കി താരം\nസ്വപ്‌ന വാഹനത്തിന് ഇഷ്ടനമ്പര് ലഭിക്കാന് നടന് ജൂനിയര് എന്.ടി.ആര്. പൊടിച്ചത് 17 ലക്ഷം രൂപ\nസ്വന്തമാക്കാന് കാത്തിരുന്നത് പതിറ്റാണ്ട്; 1.84 കോടിയുടെ പോര്‍ഷെ കരേര വാങ്ങി മംമ്ത മോഹന്‍ദാസ്\nമെഴ്‌സിഡസ് മേബാക്ക് ജി.എല്.എസ് 600 ഉടമയായി രാം ചരൺ; ഈ വാഹനം ഇന്ത്യയില് ആദ്യത്തേത്


CHATTANCHAL – Utharadesam\nകാസര്‍കോട്: ആധുനിക ബാങ്കിങ്ങിനോട് കിടപിടിക്കുന്ന വിധത്തില് സര്‍ക്കാറിന്റെ ഖജനാവായ ട്രഷറികളുടെ ഓണ്‍ലൈന് സേവനങ്ങളും സെക്യൂരിറ്റി, സെര്‍വര് സംവിധാനങ്ങളും ശക്തിപ്പെടുത്തുമെന്ന് ധനകാര്യ വകുപ്പ് മന്ത്രി കെ എന് ബാലഗോപാല്...\nചട്ടഞ്ചാല്: ഒരാഴ്ച മുമ്പ് ബെണ്ടിച്ചാലിലെ കുറ്റിക്കാട്ടില് കണ്ടെത്തിയ അസ്ഥികൂടവുമായി ബന്ധപ്പെട്ട ദുരൂഹത നീങ്ങിയില്ല. ബെണ്ടിച്ചാല് നിസാമുദ്ദീന് നഗറിലെ കുറ്റിക്കാട്ടിലാണ് നാല്‍പ്പത് വയസിനും 50 വയസിനും ഇടയില് പ്രായമുള്ളയാളുടെ...\nചട്ടഞ്ചാല്: ഇസ്‌ലാമിന് പരിചയമില്ലാത്ത പ്രബോധന രീതികളും നടപടി ക്രമങ്ങളും മതത്തിലേക്ക് ചേര്‍ത്തു പ്രചരിപ്പിച്ചു സമൂഹത്തില് തെറ്റുധാരണകളും ഭിന്നിപ്പും സൃഷ്ടിക്കാനുള്ള ചിലരുടെ കുല്‍സിത ശ്രമങ്ങളെ കരുതിയിരിക്കണമെന്ന് സമസ്ത കേരള...\nചട്ടഞ്ചാല്: ജില്ലാപഞ്ചായത്തും തദ്ദേശഭരണ സ്ഥാപനങ്ങളും ചേര്‍ന്ന് പദ്ധതിയിട്ട ചട്ടഞ്ചാല് ഓക്‌സിജന് പ്ലന്റ് നിശ്ചിത സമയത്ത് തന്നെ യാഥാര്‍ത്ഥ്യമാവുന്നു. 1.87 കോടി രൂപ ചെലവുള്ള ഓക്‌സിജന് പ്ലാന്റ് ഇന്ന്...\nചട്ടഞ്ചാല്: പൊലീസ് കസ്റ്റഡിയിലുള്ള വാഹനത്തില് നിന്ന് സ്‌പെയര് പാര്‍ട്‌സുകള് മോഷ്ടിക്കാനെത്തിയ നാലുപേര് പിടിയിലായി. ചെമ്മനാട് സ്വദേശികളായ ഷംമാസ് (19), മുഹമ്മദ് അബ്ദുല്ല റിഫായത്ത് (20), മുഹമ്മദ് ഷാ...\nചട്ടഞ്ചാല്: പൊയിനാച്ചിയിലെ ക്വാര്‍ട്ടേഴ്സില് നിന്ന് വിലപിടിപ്പുള്ള മൊബൈല് ഫോണ് കവര്‍ച്ച ചെയ്ത കേസില് പ്രതിയായ കുപ്രസിദ്ധ കുറ്റവാളി കാരാട്ട് നൗഷാദി(46)നെ മേല്‍പ്പറമ്പ് പൊലീസ് അറസ്റ്റ് ചെയ്തു. കഴിഞ്ഞ...\nചട്ടഞ്ചാല്: ഗള്‍ഫില് നിന്ന് നാട്ടിലെത്തിയ ചട്ടഞ്ചാല് സ്വദേശി അസുഖത്തെ തുടര്‍ന്ന് മരിച്ചു. ചട്ടഞ്ചാല് ബാലനടുക്കത്തെ പരേതനായ മുഹമ്മദ് കല്ലടക്കൊച്ചിയുടെയും നബീസയുടെയും മകന് കെ. ഹമീദ്(50) ആണ് മരിച്ചത്....\nചട്ടഞ്ചാല്: സി.പി.എം ഏരിയാകമ്മിറ്റി ഓഫീസായ ചട്ടഞ്ചാല് തൈര റോഡിലെ പി. കൃഷ്ണപിള്ള സ്മാരക മന്ദിരം കല്ലെറിഞ്ഞുതകര്‍ത്ത സംഭവത്തില് മേല്‍പ്പറമ്പ് പൊലീസ് കേസെടുത്ത് അന്വേഷണമാരംഭിച്ചു. ഓഫീസ് സെക്രട്ടറിയുടെ പരാതിപ്രകാരമാണ്...\nചട്ടഞ്ചാല്: സ്‌കൂട്ടിയും ജെ.സി.ബിയും കൂട്ടിയിടിച്ച് വ്യാപാരി മരിച്ചു. ബേക്കല് മൗവ്വലില് അനാദിക്കട നടത്തുന്ന ചട്ടഞ്ചാല് പുത്തരിയടുക്കത്തെ അബ്ദുല്ലഹാജി(60)യാണ് മരിച്ചത്. തിങ്കളാഴ്ച ഉച്ചയോടെ ചട്ടഞ്ചാല് ടൗമിലാണ് അപകടം. അബ്ദുല്ലഹാജി...\nചട്ടഞ്ചാല്: നിയന്ത്രണം വിട്ട കാറിടിച്ച് വൈദ്യുതി തൂണ് തകര്‍ന്നു. വ്യാഴാഴ്ച വൈകിട്ട് ബെണ്ടിച്ചാല് കനിയംകുണ്ടിലാണ് അപകടം നടന്നത്. കാറിലുണ്ടായിരുന്നവര് പരിക്കേല്‍ക്കാതെ രക്ഷപ്പെട്ടു. ചട്ടഞ്ചാല് കെ.എസ്.ഇ.ബി അധികൃതരെത്തി തൂണ്...


കേരളത്തിൽ അതിശക്തമായ മഴ ; കേന്ദ്ര കാലാവസ്ഥ വകുപ്പ് മുന്നറിയിപ്പ് – Christian Live\nകേരളത്തിൽ അതിശക്തമായ മഴ ; കേന്ദ്ര കാലാവസ്ഥ വകുപ്പ് മുന്നറിയിപ്പ്\nഅതീവ ജാഗ്രത പാലിക്കണമെന്ന് നിർദേശം.\nതിരുവനന്തപുരം: വരും ദിവസങ്ങളിൽ കേരളത്തിൽ അതിശക്തമായ മഴയ്ക്ക് സാധ്യതയെന്ന് കേന്ദ്ര കാലാവസ്ഥ വകുപ്പ്. വിവിധ ജില്ലകളിൽ അലേർട്ടുകൾ പ്രഖ്യാപിച്ചിട്ടുണ്ട്. താഴ്ന്ന പ്രദേശങ്ങൾ, നദീതീരങ്ങൾ, ഉരുൾപൊട്ടൽ – മണ്ണിടിച്ചിൽ സാധ്യതയുള്ള മലയോര പ്രദേശങ്ങൾ തുടങ്ങിയ ഇടങ്ങളിലുള്ളവർ അതീവ ജാഗ്രത പാലിക്കണമെന്നും നിർദേശമുണ്ട്.\nഞായറാഴ്ച (29-08-2021) പത്തനംതിട്ട, കോട്ടയം, ഇടുക്കി, വയനാട് ജില്ലകളിലും തിങ്കളാഴ്ച (30-08-2021) ഇടുക്കി, തൃശൂർ, വയനാട് ജില്ലകളിലും ഓറഞ്ച് അലേർട്ട് പ്രഖ്യാപിച്ചു. ശക്തമായ മഴ ഈ ജില്ലകളിൽ ഉണ്ടാകുമെന്ന് കേന്ദ്ര കാലാവസ്ഥ വകുപ്പ് വ്യക്തമാക്കി. ഒറ്റപ്പെട്ടയിടങ്ങളിൽ 24 മണിക്കൂറിൽ 64.5 mm മുതൽ 204.4 mm വരെ മഴ ലഭിക്കാനുള്ള സാധ്യതയുണ്ട്.\nവ്യാഴം (26-08-2021) തിരുവനന്തപുരം, കൊല്ലം, ആലപ്പുഴ, ഇടുക്കി ജില്ലകൾ.\nവെള്ളി (27-08-2021) തിരുവനന്തപുരം, കൊല്ലം, പത്തനംതിട്ട, ആലപ്പുഴ, കോട്ടയം, എറണാകുളം, ഇടുക്കി, മലപ്പുറം, വയനാട് ജില്ലകൾ.\nശനി (28-08-2021) തിരുവനന്തപുരം, കൊല്ലം, പത്തനംതിട്ട, ആലപ്പുഴ, കോട്ടയം, എറണാകുളം, ഇടുക്കി, തൃശൂർ, പാലക്കാട്, മലപ്പുറം, കോഴിക്കോട്, വയനാട്, കണ്ണൂർ, കാസർകോട്.\nഞായർ (29-08-2021) ആലപ്പുഴ, എറണാകുളം, തൃശൂർ, പാലക്കാട്, മലപ്പുറം, കോഴിക്കോട്, കണ്ണൂർ, കാസർകോട്.\nതിങ്കൾ (30-08-2021) പത്തനംതിട്ട, ആലപ്പുഴ, കോട്ടയം, എറണാകുളം, പാലക്കാട്, മലപ്പുറം, കോഴിക്കോട്, കണ്ണൂർ, കാസർകോട്.\nകെട്ടിട നിർമ്മാണ ചട്ടങ്ങളിൽ ഇളവ് നൽകി 2021 ലെ പഞ്ചായത്ത് രാജ് ഭേദഗതി ഓർഡിനൻസ്\nകാബൂള് വിമാനത്താവളത്തിന് പുറത്ത് ഇരട്ട സ്‌ഫോടനം, നിരവധി പേര് കൊല്ലപ്പെട്ടു\nഇളമ്പള്ളൂരിൽ ഓടിക്കൊണ്ടിരുന്ന കാറിന് മുകളിൽ മരം…\nഐപിസി സീനിയർ ശുശ്രൂഷകൻ പാസ്റ്റർ മോൻസി എം.വർഗീസ്…\nയു.എ.ഇയിൽ ജോലിയിൽ നിന്ന് വിരമിക്കുന്ന…\nന്യൂ ഇന്ത്യ ദൈവസഭ ജനറൽ കൺവൻഷൻ ഏപ്രിൽ 14-17 വരെ നടത്തപ്പെടും\nയൂറോപ്പും ഹംഗറിയും “അപകടങ്ങളുടെ യുഗത്തിലേക്ക്” :…


2 ജി സ്‌പെക്ട്രം: സി.എ.ജി റിപ്പോര്‍ട്ടില് ഇടപെട്ടത് മുരളി മനോഹര് ജോഷിയല്ലെന്ന് ആര്.പി സിങ്\nവാണിജ്യാടിസ്ഥാനത്തില് ചെറുതേനീച്ച വളര്‍ത്താം\nSunday 25th November 2012 10:56am\nSunday 25th November 2012 9:53am\nന്യൂദല്‍ഹി:2ജി സ്‌പെക്ട്രം കേസിലെ സി.എ.ജി റിപ്പോര്‍ട്ടില് ബി.ജെ.പി നേതാവും പബ്ലിക് അക്കൗണ്ട്‌സ് കമ്മിറ്റി(പി.എ.സി) ചെയര്‍മാനുമായ മുരളി മനോഹര് ജോഷി ഇടപെട്ടന്ന ആരോപണത്തില് നിന്ന് സി.എ.ജി മുന് ടെലികമ്യൂണിക്കേഷന് ഡയറക്ടര് ജനറല് ആര്.പി സിങ് മലക്കം മറിയുന്നു.\nസി.എന്.എന്-ഐ.ബി.എന്നില് ‘ഡെവിള്‍സ് അഡ്വകേറ്റ്’ ല് കരണ് ഥാപ്പറുമായുള്ള അഭിമുഖത്തിലാണ് ആര്.പി സിങ് തന്റെ വാദത്തില് നിന്ന് പുറകോട്ട് പോയത്.\nതന്റെ പാരമാര്‍ശം മാധ്യമങ്ങള് വളച്ചൊടിച്ചതാണെന്നും താന് മുരളിയുടെ പേര് പരാമര്‍ശിച്ചിട്ടില്ലെന്നും ആര്.പി സിങ് പറയുന്നു. പി.എ.സിയിലെ ഒരു അംഗം ഇടപെട്ടെന്നാണ് താന് പറഞ്ഞതെന്നും ആരുടേയും പേരല്ല മറിച്ച് വിവരം മാത്രമാണ് താന് പറഞ്ഞതെന്നുമാണ് ആര്.പി. സിങ് പറയുന്നത്.\nഇന്ത്യന് എക്‌സ്പ്രസിനോട് മുരളി മനോഹര് ജോഷി റിപ്പോര്‍ട്ടില് ഇടപെട്ടെന്ന് പറഞ്ഞതായി പത്രം പറഞ്ഞിരുന്നു. എന്നാല് ഒരു പി.എ.സി അംഗം റിപ്പോര്‍ട്ടില് ഇടപെട്ടെന്ന് മാത്രമാണ് താന് പറഞ്ഞതെന്ന നിലപാടിലാണ് ഇപ്പോള് ആര്.പി സിങ്.\nതന്റെ പരാമര്‍ശം സത്യമാണെന്നും പി.എ.സിയുടെ ഇരുപതംഗങ്ങളില് ഒരാള് മാത്രമാണ് റിപ്പോര്‍ട്ടില് ഇടപെട്ടെന്നുമാണ് താന് ഇന്ത്യന് എക്‌സ്പ്രസിനോട് പറഞ്ഞതെന്നും ആര്.പി സിങ് പറയുന്നു. ജോഷിക്കെതിരെ അങ്ങനെയൊരു തെളിവ് താന് കണ്ടിട്ടില്ലെന്നും ആര്.പി സിങ് വ്യക്തമാക്കി.\n2 ജി സ്‌പെക്ട്രത്തില് റിപ്പോര്‍ട്ട് തയ്യാറാക്കുന്നതിന് മുമ്പായി സി.എ.ജിയിലെ ഉന്നത ഉദ്യോഗസ്ഥര് മനോഹര് ജോഷിയുടെ വസതിയിലെത്തി ചര്‍ച്ച ചെയ്തതായി കഴിഞ്ഞ ദിവസം ആര്.പി. സിങ് ആരോപിച്ചിരുന്നു.\n‘2ജി സ്‌പെക്ട്രം സംബന്ധിച്ച സി.എ.ജി റിപ്പോര്‍ട്ട് ഞാന് തയ്യാറാക്കിയതല്ല. ഞാന് തയ്യാറാക്കിയ റിപ്പോര്‍ട്ടില് നഷ്ടം 37,000 കോടി രൂപയാണ്. 1.76 ലക്ഷം കോടിയുടെ നഷ്ടം കാണിക്കുന്ന റിപ്പോര്‍ട്ട് കൃത്രിമമായി ഉണ്ടാക്കിയതാണ്. ഞാന് കണക്കാക്കിയതില് ഭൂരിഭാഗവും വീണ്ടെടുക്കാവുന്നതേ ഉണ്ടായിരുന്നുള്ളൂ.’ആര്.പി സിങ് കഴിഞ്ഞ ദിവസം പറഞ്ഞു.\nതാന് തയ്യാറാക്കിയ റിപ്പോര്‍ട്ട് 2010 മെയ് 31 ന് സമര്‍പ്പിച്ചെങ്കിലും അത് അംഗീകരിക്കാന് മേലാധികാരികള് തയ്യാറായില്ലെന്നും അന്തിമ റിപ്പോര്‍ട്ട് താന് തയ്യാറാക്കിയതല്ലെന്നും തന്നെ നിര്‍ബന്ധിച്ച് റിപ്പോര്‍ട്ടില് ഒപ്പിടുവിക്കുകയായിരുന്നെന്നും ആര്.പി സിങ് പറഞ്ഞിരുന്നു.


പശ്ചിമ ബംഗാളിലെ ഡോക്ടര്‍മാരുടെ സമരം 4-ാംദിവസത്തിലേക്ക്; രാജ്യവ്യാപക പിന്തുണ | west bengal doctors protest in connection with attack against doctor\nപശ്ചിമ ബംഗാളിലെ ഡോക്ടര്‍മാരുടെ സമരം 4-ാംദിവസത്തിലേക്ക്; രാജ്യവ്യാപക പിന്തുണ\nതിങ്കളാഴ്ച രാത്രിയാണ് കൊല്‍ക്കത്തയിലെ സര്‍ക്കാര് ആശുപത്രിയായ എന് ആര് എസില് പ്രവേശിപ്പിച്ച രോഗി മരിച്ചതും തുടര്‍ന്ന് ബന്ധുക്കള് ജൂനിയര് ഡോക്ടറായ പരിബാഹ മുഖര്‍ജിയെ ക്രൂരമായി മര്‍ദിച്ചതും\nഡല്‍ഹിയില് സഫ്ദാര്‍ജങ് ആശുപത്രിയിലെ റസിഡന്റ് ഡോക്ടര്‍മാര് സംഘടിപ്പിച്ച പ്രതിഷേധം. Photo: ANI\nകൊല്‍ക്കത്ത:പശ്ചിമ ബംഗാളില് ജൂനിയര് ഡോക്ടര്‍ക്ക് രോഗിയുടെ ബന്ധുക്കളില്‍നിന്ന് ക്രൂരമായി മര്‍ദനമേല്‍ക്കേണ്ടി വന്ന സംഭവത്തില് പ്രതിഷേധം ശക്തമാകുന്നു. സംഭവത്തിന്റെ പശ്ചാത്തലത്തില് ഡോക്ടര്‍മാര് നടത്തുന്ന സമരം നാലാം ദിവസത്തിലേക്ക് കടന്നു. പശ്ചിമ ബംഗാളിലെ ഡോക്ടര്‍മാരോട് ഐക്യദാര്‍ഢ്യം പ്രഖ്യാപിച്ച് ഡല്‍ഹി എയിംസ്, മുംബൈ, ഹൈദരാബാദ് എന്നിവിടങ്ങളിലെ ഡോക്ടര്‍മാര് ഒരു ദിവസത്തേക്ക് ജോലിയില്‍നിന്ന് വിട്ടുനില്‍ക്കാന് തീരുമാനിച്ചിട്ടുണ്ട്.\nതിങ്കളാഴ്ച രാത്രിയാണ് കൊല്‍ക്കത്തയിലെ സര്‍ക്കാര് ആശുപത്രിയായ എന് ആര് എസില് പ്രവേശിപ്പിച്ച രോഗി മരിച്ചതും തുടര്‍ന്ന് ബന്ധുക്കള് ജൂനിയര് ഡോക്ടറായ പരിബാഹ മുഖര്‍ജിയെ ക്രൂരമായി മര്‍ദിച്ചതും. ആക്രമണത്തില് പരിബാഹയുടെ തലയോടിന് പൊട്ടലേറ്റിട്ടുണ്ട്. ഇദ്ദേഹം ഗുരുതരാവസ്ഥയില് ചികിത്സയില് തുടരുകയാണ്.\nമതിയായ സുരക്ഷ ഉറപ്പുവരുത്താതെ തിരികെ ജോലിയില് പ്രവേശിക്കില്ലെന്നാണ് ഡോക്ടര്‍മാരുടെ നിലപാട്. ഇത് അവര് മുഖ്യമന്ത്രി മമതാ ബാനര്‍ജിയെ അറിയിച്ചിട്ടുമുണ്ട്. അതേസമയം സമരത്തിനു പിന്നില് ബി ജെ പിയും സി പി എമ്മും ആണെന്നും അവര് ഹിന്ദു-മുസ്‌ലിം രാഷ്ട്രീയം കളിക്കുകയാണെന്നും മമത ആരോപിച്ചു. മമതയുടെ അനന്തരവനും കൊല്‍ക്കത്തയിലെ കെ പി സി മെഡിക്കല് കോളേജ് വിദ്യാര്‍ഥിയുമായ അബേഷ് ബാനര്‍ജിയും ഡോക്ടര്‍മാരുടെ സമരത്തില് പങ്കെടുക്കുന്നുണ്ട്.\nരാജ്യത്തെ മുഴുവന് ഡോക്ടര് സംഘടനകളോടും സമരത്തില് പങ്കുചേരാന് എയിംസിലെ റസിഡന്റ് ഡോക്ടേഴ്‌സ് അസോസിയേഷന് ആവശ്യപ്പെട്ടിട്ടുണ്ട്. അടിയന്തര സേവനങ്ങള്‍ക്ക് മുടക്കമുണ്ടാകില്ലെന്ന് എയിംസ് മെഡിക്കല് സൂപ്രണ്ട് ഡി കെ ശര്‍മ പത്രക്കുറിപ്പില് വ്യക്തമാക്കി. പശ്ചിമ ബംഗാളിലെ ഡോക്ടര്‍മാരോട് ഐക്യദാര്‍ഢ്യം പ്രഖ്യാപിച്ച് ഇന്ന് പ്രതിഷേധങ്ങള് സംഘടിപ്പിക്കാനും കറുത്ത ബാഡ്ജ് ധരിക്കാനും ഇന്ത്യന് മെഡിക്കല് അസോസിയേഷന് സംസ്ഥാന ഘടകങ്ങള്‍ക്ക് നിര്‍ദേശം നല്‍കിയിട്ടുണ്ട്.\nമഹാരാഷ്ട്രാ അസോസിയേഷന് ഓഫ് റെസിഡന്റ് ഡോക്ടേഴ്‌സ് സംസ്ഥാനത്ത് ഇന്ന് ഒരുദിവസത്തെ സമരം പ്രഖ്യാപിച്ചിരിക്കുകയാണ്. ഒ പി, വാര്‍ഡ് സേവനങ്ങള് രാവിലെ എട്ടുമുതല് വൈകിട്ട് അഞ്ചു വരെ നിര്‍ത്തിവെക്കാനാണ് തീരുമാനിച്ചിരിക്കുന്നത്. അടിയന്തര സേവനങ്ങള്‍ക്ക് മുടക്കമുണ്ടാകില്ലെന്നും ഇവര് വ്യക്തമാക്കി. ഹൈദരാബാദില് നിസാം ഇന്‍സ്റ്റിറ്റ്യൂട്ട് ഓഫ് മെഡിക്കല് സയന്‍സസിലെ ഡോക്ടര്‍മാരും പ്രതിഷേധം നടത്തി.\nമഹാരാഷ്ട്രയിലെ നാഗ്പുറില് സര്‍ക്കാര് മെഡിക്കല് കോളേജിലെ ഡോക്ടര്‍മാര് നടത്തിയ പ്രതിഷേധം.. Photo: ANI\nഛത്തീസ്ഗഢിലെ റായ്പുറില് ഡോ. ഭീം റാവു അംബേദ്കര് മെമ്മോറിയല് ആശുപത്രിയിലെ റസിഡന്റ് ഡോക്ടര്‍മാര് നടത്തിയ പ്രതിഷേധത്തിന്റെ വീഡിയോ ചുവടെ.\ncontent highlights: west bengal doctors protest in connection with attack against doctor